
Ispitele Micului Nimic și Omul Pelican 

e Loisirul, gadgetul, festivismul + 
Ingredientele sărbătorii: un miez de 
sfinţenie — timp bun - loc curat - suflet 
primenit — cuvîntul, gestul și lucrul 
potrivit e Tipuri de calendare: civil, 
creștin, popular + Funcţiile sărbătorii: 
întreţine relaţia cu sacrul — reface 
grupul comunitar — pune societatea 


în acord cu Cosmosul 


Ispitele Micului Nimic | 


Sînt tot mai numeroși cei care își investesc speranţele, 
timpul și banii în nimicuri. Dacă aduni toate aceste 
nimicuri rezultă Micul Nimic, care nu sperie pe ni- 
meni si, mai ales, nu doare. Influenţa lui e mai degra- 
bă indirectă: intensitatea sentimentelor, gravitatea 
gesturilor și importanţa obiectelor sînt periclitate. 
Viaţa devine tot mai exterioară, dar mai comodă. 
Într-o lume unde confortul dă măsura lucrurilor, ia 
naştere Omul Pelican. 

Pelicanul este o specie de om situată în plan spiritual 
mai jos decît mine și decît tine, cititorule. Noi, cel pu- 
tin, ne stráduim: eu sá scriu o carte despre sárbátori si 
tu s-o citesti. Pelicanul nu are nevoie de astfel de cárti. 
El « știe»! A învăţat de la radio, de la televizor, din 


reviste si ziare. Pelicanul nu gîndește, gîndesc alții 
pentru el. O armată de inși mestecá zi și noapte infor- 
matia pe care i-o transmit pe gratis sau contra cost. El 
atîta are de făcut, să deschidă ciocul și să primească 
alimentul cultural semipreparat și semimíncat. Pre- 
cizez cá acest borhot este unica lui hraná spiritualá si 
că, în funcţie de ceea ce are în gușă, putem distinge 
două feluri de Pelicani. 

Primul fel se compune din indivizi veniţi recent de la 
ţară. Ei mai poartă în gușă resturi din cultura satului 
vechi. În cea mai mare parte a timpului le tin ascunse. 
Le scot la iveală în momente importante (de pildă, de 
sărbători), cînd nu au curajul să procedeze alfel decît 
strămoșii lor. Tot în primul tip se încadrează Pelicanii 
proveniți din mahalale. Şi unii si ceilalți trăiesc cu un 
picior în universul surogatelor culturale (le numeam 
nimicuri) şi cu celălalt pe un petec de viaţă traditio- 
nală. Poziţia este incomodă. Prima generaţie o accep- 
tă. Descendenții lichidează însă rapid și fără regret 
moştenirea și se înscriu în al doilea tip de Pelicani. 
Aici găsești Pelicanul Perfect. 

Pelicanului Perfect poţi să-i introduci în gusá orice. El 
pune o singură condiţie: să-i respecţi liniștea și con- 
fortul. Adoptă primul chiftelutele de la McDonald's, 
experimentează primul formulele excentrice de lo- 
cuire, absoarbe ca buretele reclamele, melodramele si 
serialele de la televizor, articolele de curiozitáti para- 
normale din ziare si reviste. El, Pelicanul Perfect, este 
primul care asimilează ultima modă, indiferent în ce 
se exprimă ea, vestimentaţie, alimentaţie, vorbire sau 
comportament. Toate acestea îl ajută sá se ţină depar- 
te de marea cultură care riscă să-i tulbure liniștea. 
Ceea ce, pentru el, ar fi îngrozitor. 

În viața de zi cu zi, Pelicanul poate trece neobservat. 
Sînt numeroase situaţiile cînd se poartă ca toţi oame- 
nii. Dar ceea ce îl definește și îl trădează, în același 

timp, este respectul exagerat pentru loisir, gadget si 
festivitate. 


Loisirul 
Dacă te preocupă sensul cuvîntului loisir este inutil să 
deschizi un dicţionar de limbă franceză. Acolo vei 
găsi sensurile răgaz si pe îndelete. Nimic grav! Dacă 
vei merge mai departe și vei consulta un dicționar eti- 
mologic, tot francez, ca să vezi de unde le vine lor 
cuvîntul, vei afla că etimonul latin este licére care în- 
seamnă a fi permis. Încă mai e bine! Răul se instalează 
atunci cînd răgazul şi permisiunea de a face lucrurile 
pe îndelete devin un ideal de viață. 
Am scris cuvîntul râu și acum îmi pare rău. Schim- 
bările care se produc în lume merită să fie analizate în 
termeni mai subtili decît «acum e rău», «acum e 
bine ». Cu atît mai mult cu cât există tendinţa de a 
concentra tot binele în trecut, răul fiind împărțit, 
invariabil, între prezent și viitor. Dar lumea se schim- 
bă de cînd e lumea. Singura soluţie este să ţinem pasul 
cu ea. Ca să nu devenim Pelicani este suficient să con- 
trolăm, în fiecare clipă, ce și cît pierdem și ce și cît 
cîştigăm. 
Revenind la loisir și la sensurile lui originare, se im- 
pun trei întrebări. Prima întrebare: există răgaz în 
societăţile tradiționale? Și da, și nu... Acolo întîlnim 
muncă, odihnă și sărbătoare. Răgazul este un segment 
de timp între două activități, utilizat, cel mai des, pen- 
tru a face altă treabă. Oricât s-ar strádui să-l înțeleagă 
pe ţăran, oráseanul nu poate. Satul rămîne pentru el o 
carte ţinută pe dos. Satul nu caută răgazul, cum nu îl 
caută nici furnicile. Respectul pentru răgaz este tipic 
urban. 
A doua întrebare: în societăţile tradiţionale se poate 
acţiona pe îndelete? Uneori da, alteori nu... Faci pe 
îndelete atunci cînd nu e grabă. Legendele nu pre- 
cizează dacă la Facerea Lumii Dumnezeu a lucrat pe 


îndelete sau a fost grăbit. Neexistînd nici o indicație, 
putem să ne închipuim că a făcut zidirea așa « cum se 
face ». Tocmai acest « cum se face » reprezintă idealul 
societăţilor vechi. 

În sfârșit, vine rîndul întrebării privind permisiunea. 
Problemele pe care le ridică sînt formulate diferit în 
sat și în oraș. Ţăranului, cât timp respectă legea, îi este 
totul permis. Deși neexprimat în cuvinte, comanda- 
mentul este respectă legea și esti liber. Orășeanului i se 
spune: ești liber, dar respectă legea. Acest dar este sur- 
sa multor tensiuni. Dacă sînt liber, de ce să fie cu dar? 
Aceste lucruri pot să pară complicate atunci cînd 
încerci să le gîndești sau să le scrii. În viaţa de zi cu zi 
ele se exprimă simplu și direct. Le înţelege și Pelica- 
nul. De pildă, el simte că trăiește într-o lume prea 
grăbită, de aceea visează la un răgaz în care să actione- 
ze pe îndelete. Sătul de obligaţii și constrângeri, Peli- 
canul dorește un timp în care să-i fie permis să facă 
numai ce vrea. Așa se naște noul sens de loisir. El de- 
numește un segment de timp, spumos și afînat, în care 
îţi este permis să-ţi faci voia. Într-un astfel de timp 
munca devine bricolaj, călătoria turism, sportul gi 
artele joacă. 

Loisirul se consumă sub zodia lui «de-a»: de-a 
munca, de-a călătoria, de-a sportul, de-a arta. Lucru- 
rile merg pînă acolo încît și jocul poate să devină 
« de-a jocul ». Loisirul refuză odihna pentru că exclu- 
de oboseala. Faţă de activităţile pe care le mimează, 
loisirul este un regres. 


Gadgetul 


În secolul trecut, Antoine Gadget a făcut bani vînzînd 
miniaturi ale Turnului Eiffel. Faptul a fost posibil 
pentru că se născuseră deja categoriile de obiecte 
« breloc » şi « suvenir ». 

Gadgetul poate avea formă de breloc și funcţie de 
suvenir, dar, în plus, pretinde să fie folositor. Cel mai 

des se vrea unealtă. Spre deosebire de uneltele vechi, 
care puteau fi folosite în mai multe feluri, gadgetul 
refuză programatic suprasolicitarea. Ca urmare, sta- 
tutul pe care îl aveau obiectele pe vremuri slábeste. 
Spuneai foarfecă şi orice om înţelegea că te referi la 
cea cu care se tund în casă membrii familiei, se croiesc 
hainele, se taie tot ce e de tăiat, cea care se pune sub 
patul femeii după naștere timp de patruzeci de zile, pe 
care o folosesc vrăjitoarele și descîntătoarele în magia 
lor de legat și dezlegat. Acum spui foarfecă şi între- 
barea vine de la sine — care foarfecă, cea de hîrtie, de 
unghii, de tablă, de grădină? 

Există o veche tradiţie în specializarea uneltelor. În ul- 
tima jumătate de secol această tendinţă s-a accentuat. 
Casele ne sînt invadate de unelte cu funcţii insigni- 
fiante. Principala lor funcție pare să fie aceea de a con- 
feri gesturilor noastre importanță. Atenţie însă, o 
lume populată de prea multe obiecte își deschide larg 
ușile și ferestrele pentru kitsch! 


Festivismul 

Festivitatea este ceea ce rămîne din sărbătoare după ce 
a fost îndepărtat miezul de sacralitate. Să zicem, o 
coajă. Festivismul reprezintă tendinţa exagerată spre 
festivități. Contextele intime sînt nepropice pentru 
festivități. Acestea se exprimă optim într-un cadru 
oficial. Aici, ceremonialul devine ceremonie. Hainele, 
cuvintele, gesturile și obiectele nu mai lucrează în 
folosul relaţiei dintre om și Dumnezeu. Festivitátile 
ocolesc sublimul, oribilul și confruntarea dintre viață 
si moarte. Festivitatea consumă fără să regenereze. 


| Sărbătoarea — 
din ce e făcută? 


Şapte sînt « ingredientele » sărbătorii: miezul de sfin- 
fenie, timpul bun, locul curat, sufletul primenit, cu- 


vîntul, gestul si lucrul potrivit. Sá le cercetám pe rînd. 


Un miez de sfințenie 
Miezul de sfinţenie este nelipsit din sărbătorile crești- 
ne. Există însă religii în care sfinţii lipsesc. În acest caz 
miezul sărbătorii este mai bine determinat prin cuvín- 
tul sacru. Nu putem neglija nici societăţile care n-au 
depășit treapta rito-magică. Religia si magia au si 


puncte comune, dar, în primul rînd, se deosebesc. 

Propun de aceea termenul de numinos, care însumea- 
ză atât religiosul, cât si magicul. 

Numinosul este un sentiment, o reacţie spontană faţă 
de ceva care, ulterior, este considerat supranatural. 
Anumite societăţi trăiesc intens acest sentiment și 
manipulează forța lui prin magie. Nu oricine are 
dreptul și poate s-o facă. Privilegiatii — vrăjitorii si 
samanii — sînt delegaţi să depășească regulile ce 
definesc condiţia umană și să intre în relaţie cu numi- 
nosul, pe care îl pun să lucreze pentru om. În cazul 
religiilor, numinosul este considerat a fi transcenden- 
tal, anterior oricărei experienţe. Și, cum numai oame- 
nii au experienţe, numinosul este mai înainte de om și 
peste om. Relaţia dintre credincios și numinos nu se 
mai exprimă în termeni de manipulare. Întorși cu fața 
spre Dumnezeu, credincioşii încearcă să se apropie, să 
se contopească cu el. Există și aici mediatori — preoții. 
Rolul acestora este de a favoriza relația oamenilor cu 
sacrul. În cazul vrăjitorilor si şamanilor, această rela- 
ţie era un monopol. 

Rudolf Otto, cel care a introdus termenul de numi- 
nos, consideră că acesta este misterios, cutremurător şi 
fascinant. Ceta ce este misterios și cutremurátor 
sperie, creează angoase. Dar posibilitatea de a depăși 
condiţia umană și de a intra în relaţie cu numinosul 
constituie o provocare și o fascinatie. Din această 
tensiune se naște nevoia de rit. Ritul operează în trei 
sensuri: îndepărtează numinosul, atunci cînd este 
considerat impur; îl manipulează în folosul omului 
prin tehnici magice; îl declară forţă transcendentalá și 
face din el nucleul marilor religii. 

Nu există sărbătoare care să se poată dispensa de rit, 
ritul fiind un act care se repetă și a cărui eficacitate, cel 
puţin în parte, este de ordin extraempiric. Unii spe- 
cialişti socotesc că sărbătoarea se derulează după un 
scenariu compus din: rituri de purificare, rituri care 
se referă la un început, rituri care actualizează relaţia 


dintre vii și morți, rituri care așază viitorul sub sem- 
nul victoriei, rituri care răstoarnă ordinea normală 
pentru a o reinstaura, întărită. Ínsumind cel puţin o 
parte din aceste rituri, sărbătoarea apare, raportată la 
cotidian, ca un exces. Cu toate acestea ea nu tulbură 
ordinea lumii. Nici nu pune condiţia umană în peri- 
col. Excesul păstrat sub control devine sursă de 
energii. Ca sá menţii ordinea ai nevoie de putere si, 
din cînd în cînd, te duci pînă în haos ca să ţi-o iei. 

Se scrie și se vorbește mult despre gîndirea simbolică 
pe care se sprijină ritul și sărbătoarea. Simbolul te face 
să spui mai mult decît spui, să faci mai mult decît faci, 
face ca un obiect să devină mai mult decît este. 
Intárite prin simbol, cuvintele, obiectele, gesturile 
încetează a mai fi cele curente. Pentru ca sărbătoarea 
să fie posibilă, totul trebuie adus la altitudinea 
momentului. 


Timp bun 


Există două feluri de a concepe timpul. Te poţi gîndi 
la el ca la un șuvoi inert și amorf pe care omul îl taie 
si îl márunteste după voie. În acest caz, singura condi- 
tie pe care ești obligat s-o respecţi este corectitudinea 
calculului astronomic. Sau poţi sá te gîndești că tim- 
pul se compune din secvenţe de calitate diferită. 
Atunci problema este să le recunoști. Cel ce consideră 
timpul un corp viu si fragil, dar reactiv, trebuie ne- 
apărat să știe cum să-l « taie ». 

Indiferent cum îl concepi, ca să nu te rátácesti, ai 
nevoie de calendare. Calendarele ne ajută să ne orien- 
tăm în timp, așa cum hărţile ne orientează în spaţiu. 
Ambele sînt instrumente. Calendarele operează cu 
unităţi cunoscute: ziua, săptămîna, luna, anul. Deși 
este un fel de a spune că ne sînt cunoscute. Adesea se 
înțeleg prin ele lucruri diferite. De pildă, despre ceea 
ce considerăm noi că este o zi, o femeie dintr-un sat 
iată ce spune: « Nu știu, da-mi vine a crede că zilele 

au și ele sufletul lor... Sînt ca niște făpturi. » Si, dacă 
citești despre zile, descoperi că sînt într-adevăr niște 
făpturi pentru că au și case. 


Sfintele zilelor din săptămînă 
Casa Sfintei Luni se află în locul unde răsare soarele. Sfintele Marti 


și Miercuri locuiesc tocmai la apus. La miazăzi se află Sfînta Joi 

și Sfinta Duminică. Toate sînt surori. Numai Sîmbăta stă singură la 
miazănoapte. E străină și n-are stea pe cer. Celelalte au pe cer 

cîte o stea care strălucește peste casa lor. Stelele logostele, așa se 
numesc, fac uneori semne oamenilor, anuntindu-i cînd vin cutre- 
murele, holera, ciuma, războaiele, fiarele, foametea... Cea care ar fi 
trebuit să fie steaua Sfintei Simbete a rămas pentru Maica Domnu- 
lui. Cînd va face semn această stea, va veni sfîrșitul lumii. 


Siliti să comunice la scară mondială în ultimul secol, 
oamenii au renunțat la diferente și au adoptat un sin- 
gur calendar. Dacă ne referim la trecut, trebuie să 
avem în vedere multe calendare. 

Ca să măsoare timpul, unele culturi au luat ca reper 
soarele, altele luna, altele pe amîndouă. Măsurînd 
timpul, calendarele nu pot evita problema începutu- 
lui. Uneori începutul a fost determinat vag (Illo tem- 
pore, Timpul de demult, Facerea Lumii), alteori de un 
eveniment istoric (fondarea Romei, instaurarea unei 
dinastii). 

Pînă spre mijlocul mileniului al doilea, ştiinţa calen- 
darului s-a aflat în grija specialiștilor (sacerdoti, 
astrologi, astronomi). Socoteala lor păzea rînduiala 
sărbătorilor, menținea societatea în acord cu Cosmo- 
sul și făcea posibilă istoria. Din a doua jumătate a 
celui de-al doilea mileniu, măsurarea timpului a înce- 
tat să mai fie o taină. Calendarele-almanahuri l-au 
transformat într-un fapt cultural popular. Ca să ai 
acces la timp era suficient să fii alfabetizat. 

Atunci s-a întîmplat un lucru cu adevărat important. 
A avut loc primul amestec masiv între calendare. Cele 


cunoscute și trăite de insul comun s-au confruntat cu 
modul oficial de a măsura timpul. Din acel moment 
oamenii au descoperit că trăiesc la intersecția dintre 
calendare. 

Din acest punct de vedere situaţia nu s-a prea schimbat. 
Continuám să trăim tinínd cont de mai multe calendare. 
Avem calendarul civil — de pe birouri gi din agende —, 
pe cel religios — pus de obicei în bucătării —, calen- 
darul popular al culturii noastre tradiționale, pe care 
îl respectăm atât cît putem, și calendarele populare ale 
altor culturi cu care intrăm indirect în contact și din 
care mai împrumutăm câte ceva. Si, ca și cînd nu ar fi 
destul, vin peste noi sărbătorile altora: Ziua Americii, 
Ziua Franţei, Ziua cînd s-a încheiat pacea după cel de 
al II-lea război mondial. 

Propun o imagine care s-ar putea să clarifice ceea ce 
încerc să spun. Dimineaţa, pe locul unde urmează să 
pui piciorul cînd te dai jos din pat, se întretaie tot 
felul de drumuri-calendar. Înainte să cobori din pat, 
trebuie să alegi pe care pornești. Un drum spune că e 
zi lucrătoare și să mergi la slujbă; altul că e sărbătoare 
si te îndrumă la biserică; altul pretinde că ar fi sărbă- 
toare naţională și că trebuie sá te pregátesti să de- 
filezi... 

Din clipa în care ne-am despărţit de societatea tradi- 
tionalá, calendarele ne impun opţiuni dificile. Și nu e 
nimic de făcut. Singurul lucru care te poate ajuta este 
darul diferentierii. Să simţi sau să știi ce este mai 
important. 

Revenind la societăţile tradiționale, merită spus că 
una dintre trăsăturile acestora este lipsa alternativei. 
Duminică de dimineaţă omul nu are de ales, e timp de 
mers la biserică. Ceea ce nu înseamnă că toţi făceau 
asta. Atítea legende vorbesc de inși care lucrează du- 
minica sau în zi de sărbătoare! Pînă și Neculce pre- 
zintă un asemenea caz. Putem trage concluzia că unii 

ţărani mergeau la biserică si alții pácátuiau nemer- 
gînd. Păcatul nu este însă o alternativă! 

Stînd lucrurile așa, societăţile tradiționale favorizează 
stările de concentrare. Cel puţin în intenţie sînt cen- 
tripete. Prezentul și viitorul nostru imediat (cel ce ne 
stă în faţă) par să fie pindite de pericolul dispersiei. 
Forte centrifuge ne gonesc de la centru si ne lipesc de 
pereţii vasului în care trăim... 


Calendarul civil. La baza calendarului civil se află 
concepţia romană asupra timpului. Simplificînd, să ne 
închipuim un vechi calendar roman, compus din 10 
luni şi 355 de zile. Ca să iasă socoteala, o dată la doi 
ani, calendarul avea o lună în plus (de 22 sau 23 de 
zile). În anul 45 î. Hr., Iuliu Cezar, urmînd sfatul lui 
Sosigene, un astronom din Alexandria, impune prin 
decret imperial un calendar compus din 365 de zile. 
Din patru în patru ani, era prevăzut un an bisect care 
număra o zi în plus. 

Dar socoteala lui Sosigene nu a fost perfectă. El a gre- 
şit puţin. La scara secolelor eroarea a devenit impor- 
tantă, crescînd decalajul dintre calendarul iulian și cel 
solar. Ca urmare, Papa Grigorie al XIII-lea suprimă 
din calendar cele zece zile care erau în plus. În felul 
acesta, ziua de 5 octombrie din anul 1582 devine 15 
octombrie. Ca să preîntîmpine alte decalaje, noul ca- 
lendar prevede eliminarea unui număr de trei ani 
bisecți la fiecare patru sute de ani. Așa s-a născut ca- 
lendarul gregorian. 


Românii și noul calendar 
Rămii uimit cînd vezi lipsa de grabă cu care a fost preluat calendarul 


gregorian. Statul român, de pildă, îl adoptă în 1919, iar Biserica 
Ortodoxă Română în 1924. Există creștini care nu l-au acceptat nici 
astăzi. Fără să se opună în mod fățiș, cînd biserica le-a impus 
schimbarea sărbătorilor, țăranii români au fost nemulţumiţi. Ernest 


Bernea notează pe teren, la numai cîţiva ani după momentul 


adoptării noului calendar, reflecții de genul: pomii tot «pe vechi» 
înfloresc; a fost Sfîntul Ilie și merele nu sînt coapte... După 
aproape 55 de ani, lon Ghinoiu intilneste aceeași nemulțumire; un 
ţăran îi zice: a venit Sfîntul Dumitru și frunza copacilor n-a căzut. 
Orășeanul nu pricepe ce implicaţii are această afirmaţie. Ar trebui 
să știe că între Sfîntul Dumitru și Sfintul Gheorghe este o dușmănie 
veche și cumplită. Au făcut de mult un pariu pe viață și pe 

moarte: dacă de 23 aprilie Sfîntul Gheorghe nu a înverzit pădurea, 
înseamnă că Sfîntul Dumitru a învins și poate să-i ia capul. 

Vine însă 26 octombrie, cînd Sfîntul Dumitru trebuie să dezbrace 


pădurea. Dacă nu reușește s-o facă, e ca și mort... 


Calendarul civil este o convenţie si este acceptat ca o 
convenţie. Dar să facem o diferență între calendarele 
vechi și cel de astăzi. Cele vechi aveau capacitatea de a 
încorpora sărbătoarea. Calendarul civil mondializat 
pe care îl urmăm astăzi distinge două feluri de zile, 
lucrătoare și nelucrătoare. Colorate frecvent în roșu, 
zilele nelucrătoare reprezintă dreptul salariaţilor la 
odihnă, garantat prin lege. Privind un calendar civil, 
nimănui nu i-ar trece prin cap că în a doua zi din 
week-end este păcat să lucrezi. 


Calendarul creștin. Este o construcție a bisericii, o 
listă de nume de sfinți și de sărbători organizată 
cronologic si o călăuză a posturilor de peste an. Ceea 
ce frapează este bogăţia lui. Calendarul creștin este 
suprasaturat. Nu numai că nu există o singură zi goa- 
lá, dar sînt numeroase cazurile cînd, în aceeași zi, sînt 
consemnate mai multe sărbători. Unele nume sînt 
total obscure, le știu numai preoţii. Cu fărîma lor de 
sfințenie luminează zilele ca niște licurici. La întreba- 
rea « ce scrie astăzi în calendar? », crestinul nu poate 
niciodată să răspundă nimic. Canonizările adaugă 
sfinţi fără să se atingă de cei vechi. 

Istoria calendarului creștin imprimat pe o coală de 
hîrtie şi pus pe perete este scurtă. Înainte, aflai cînd 

sînt sărbătorile de la preot, mergînd la biserică. Tot 
mergînd la biserică și tot păzindu-le, oamenii ajun- 
geau să le știe pe de rost. 


Calendarul popular. Nu putem vorbi despre un ca- 
lendar popular. Trebuie sá ne întipărim în minte plu- 
ralul de calendare: al păstorului, al agricultorului, al 
pomicultorului, al apicultorului, al pescarului și așa 
mai departe. Chiar și acestea au variante zonale care 
diferă mult între ele. 

Despre calendarele populare se poate spune că orga- 
nizează viața oamenilor pînă în cele mai mici amă- 
nunte. Ele sînt premisă de ordine, de rînduială. Nu au 
fost niciodată scrise, ci trăite şi memorate. Cei care le 
trăiesc și le memorează consideră că sînt de sus, de la 
Dumnezeu. În fiecare an, timpul este reconstruit du- 
pă calendar. Oamenii « îngrijesc » timpul cum își în- 
grijesc grădina. Ei « tin» sărbătorile, le « păzesc ». Să 
păzești o sărbătoare înseamnă să te concentrezi asupra 
ei, s-o pregátesti prin sacrificii, s-o faci să se desfășoa- 
re după lege și să fii atent cum o închei. Construiești 
timpul pentru a putea trăi în timp. În afara timpului 
este numai moarte. 

Există multe motive pentru care calendarele populare 
pot fi comparate cu un palimpsest. Dar nu cu un 
palimpsest obișnuit, unde s-a șters de pe pergament 
un text pentru a scrie altul. Să ne închipuim un pa- 
limpsest lung de 365 de zile. Cîndva, foarte demult, 
cineva a schiţat reperele unui calendar rudimentar. 
Au venit alţii și l-au refăcut scriind pe deasupra. Și pe 
urmă alții și alții... Nimeni nu șterge nimic, toți scriu 
pe deasupra pînă cînd dedesubtul devine ilizibil. Este 
ilizibil, dar prezent. Trecutul participă la noile sărbă- 
tori cu puterea faptului necunoscut. Pe urmă vin spe- 
cialiștii și analizează. Profesiunea lor le pretinde să 
descifreze cît mai mult. Formulează ipoteză după 
ipoteză. Pentru omul obișnuit este primejdios să intre 


în joc. Lipsit de posibilitatea de a verifica aceste ipo- 
teze, nu face decît să se îndepărteze de sărbătoare. Cu 
adevărat înţeleaptă este atitudinea ţăranilor: oricât 
te-ai munci să-i întrebi, ei au un singur răspuns — 
« asa am apucat din bătrîni ». 

Un alt motiv pentru care, atunci cînd te referi la ca- 
lendarele populare, poţi sá invoci palimpsestul este 
amestecul de calendare pe care îl presupune. Nu este 
vorba de calendarele din diferite epoci, așezate unele 
peste altele pe verticală, ci de unele care vin din diver- 
se domenii si se atrag în plan orizontal. În calendarele 
populare care ţin rînduiala sărbătorii, dar și a muncii 
sînt încorporate calendare astrologice, biologice, religi- 
oase, sociale... Ele tin seama de solstitii și echinoctii, 
dar și de perioada de împerechere a oilor și a lupilor, 
de înfloritul urzicilor, orăcăitul broastelor și multe la 
fel, amestecîndu-le cu Patimile lui lisus și cu zilele 
sfinţilor și ale morţilor, cu munca și odihna viilor, cu 
tot ceea ce merită să fie « ţinut ». 

Oricum, caracteristic pentru calendarele populare e 
faptul că timpul pe care îl organizează este de calităţi 
foarte diferite. Avem aici timp bun și timp sec. Cine 
ştie să deosebească timpul bun de timpul sec își vede 
liniștit de treabă. Cine nu știe întreabă sau o páteste. 


Vorbe despre timp 

Bun sau rău, timpul pe care îl organizează calendarele populare 
trece. Voci din sat zic: «Faci o haină și se trece, faci o casă și 

se trece, toate se trec... laca, eu am fost tînără și nu mai sînt. Cînd 
eram tînără, toată lumea asta nu-mi ajungea...» și: «În cealaltă 
lume lucrurile stau cum sînt, nu trec. Acolo-i fără timp și fără 
vreme.» Ati observat însă că acest timp care trece nu are în limba 
română formă de plural? 


Ar mai fi de adăugat că nici sărbătorile nu sînt la fel. 
Unele sînt mari, știute și ţinute de toată lumea, altele 
mici, le-am putea spune « facultative». Si încă un 

amănunt: o sărbătoare pregătește pe alta și, cel mai 
des, se compun pílcuri de sărbători numite de spe- 
cialiști cicluri. 


Loc curat 

Sărbătoarea se tine în loc curat și bun. Locurile rele 
sînt cunoscute și evitate. Oricum, locul se pregătește. 
A pregăti un loc înseamnă să-l cureti si să-l împodo- 
besti. Dai cu mătura, ai grijă ce faci cu gunoiul, afumi, 
stropesti, uneori sfintesti. Podoabele întăresc locul cu 
forța simbolurilor pe care le pun în joc. Să impodo- 
beşti locul în culturile tradiționale nu însemna să-l 
decorezi. Astăzi decorăm locul unde urmează să aibă 
loc festivitățile cu elemente lipsite de sens sau avînd 
sensuri slabe, elemente dictate de mode ce se schimbă 
de la o epocă la alta. Rolul lor este de a aduce voiosie 
si strălucire. Desi fiecare cultură are propriile sale for- 
mule, se conturează o modă mondială. 

Să impodobesti un loc de sărbătoare înseamnă cu 
totul altceva. Podoaba este mai mult decît un element 
decorativ. Așa cum la popoarele numite primitive 
(numite astfel în mod impropriu) tatuajul nu este un 
simplu desen, nici podoaba nu este o simplă bijuterie. 
Concepută din capul locului pentru a îndeplini rolul 
de talisman și implicată în numeroase acte rituale și 
magice, podoaba devine un obiect puternic. Forţa ei 
poate fi exploatată. Podoabele utilizate pentru locul 
de sărbătoare nu sînt numeroase, căci noul pătrunde 
greu: crengi de brad, salcie, frunză de nuc, culori 
(roșu, alb si negru), însemne (steaguri, bîte, coroane 
de flori). Toate sînt semne și participanţii la sărbă- 
toare le citesc. O noutate, greu de datat, este împodo- 
birea spaţiului de sărbătoare cu covoare. Avînd în 
vedere că gi acestea « sînt scrise », ornamentele lor au 
nume și sens. Prezenţa covoarelor în sărbătoarea sa- 
tului are, așadar, cu totul altă valoare decât la oraș. 


Suflet primenit 


Cînd pui condiţia de « suflet primenit », admiti im- 
plicit existenţa sufletului. Se presupune, de asemenea, 
că înţelegi sensul profund al actului de primenire. În 
cultura ţăranului român, referirile la suflet sînt foarte 
numeroase. Încă nu s-a scris « Cartea sufletului » si e 
păcat. Cine ar scri-o ar avea multe de spus. Ce m-a 
frapat pe mine este faptul că sufletul, sîngele, somnul, 
dorul, laptele de mamă compun o familie indispen- 
sabilă vieții, dar de o fragilitate extraordinară. Cad, se 
murdăresc, se lasă ademenite și furate... Sînt ca niște 
copii. La cea mai mică neglijență a omului, se pot 
întîmpla lucruri îngrozitoare. Trebuie să le porţi de 
grijă permanent. 

lar primenirea înseamnă nu numai curăţire, ci și 
regenerare. Dimineaţa, la baie, cînd noi, orășenii, ne 
frecăm corpul cu substanţe bine mirositoare și fru- 
mos ambalate, nu putem spune că ne-am primenit. 
Ceea ce facem noi este să ne aducem corpul, prin mij- 
loace mecanice, la standardul de curăţenie al societăţii 
în care trăim. În sat curăţenia recurge la mult sim- 
bolism. Prin ea sînt îndepărtate, în mod provizoriu, 
tot felul de rele. Țăranul nu face duș tot timpul ca noi, 
el se spală de câte ori trebuie și cum trebuie. Nimănui 
nu i-ar trece prin cap, la oraș, să pună în cada de baie 
o monedă de argint sau flori. De fapt, fiecare curăță 
ceea ce consideră că este important să păstreze curat: 
noi ne ocupăm de piele, ţăranul de suflet. El pregătește 
sărbătoarea lăsîndu-și voia — pizmașul luptă cu pizma 
lui, hoţul cu hotia, mincinosul cu minciuna. Numai 
cei care intră cu suflet curat în sărbătoare ies cu el în- 
tărit. Nu toţi înving. Dacă ar învinge toți, s-ar umple 
lumea de îngeri, n-am mai avea loc de aripile lor. 


Cuvîntul, gestul și lucrul potrivit 


Neadecvarea este sursa multor eșecuri. E inutil să pui 
în joc tot ce ai mai scump dacă acel lucru nu se 

potrivește. Este, de altfel, principala problemă nere- 
zolvată a Omului Pelican. Sărbătoarea, care dilată tot 
ce intră sub incidenţa ei, accentuează gravitatea 
greselilor. Cînd accentuează inadecvarea, prolifereazá 
kitschul. 

Omul traditional este mai putin expus greselilor re- 
zultate din nepotrivire. Expresia bagaj de cunostinte 
(pe care nu o apreciez deloc) îmi permite să-mi în- 
chipui că fiecare ţăran poartă în spate cîte o traistă 
nevăzută unde se află cunoştinţele de care are nevoie 
ca să se poarte în sat ca un om între oameni. La oraș, 
în locul traistei, lumea are fel de fel de borsete și pun- 
gute în care tine fragmente din diverse coduri ale 
bunelor maniere. Atenţie, există coduri care diferă de 
la o categorie socială la alta și de la o epocă la alta. 
Partea proastă cu aceste coduri este că, în întregul lor, 
ele sînt cunoscute de foarte puţini inși. Trăim din 
pungutá deci — și în orice clipă putem comite o gafă. 
Învăţăm tot timpul ce este potrivit și ce nu. Bu- 
nul-simt nu e întotdeauna și un bun sfetnic. Codurile 
sînt convenţii. Ele contrariază rar bunul-simt, dar nu 
sînt subordonate lui. 

Așadar, în satul vechi totul era mai simplu. Omul știa 
cuvintele, gesturile, obiectele potrivite pentru sărbă- 
toare. Ştia că numai ceea ce este foarte bun pentru el 
poate fi destul pentru Dumnezeu. Și mai știa că orice 
nepotrivire îi face rău nu numai lui, ci și grupului, ba 
chiar Cosmosului. 


| Sărbătoarea m 


la ce este bună? 


Sărbătoarea are trei funcţii esenţiale: 1. întreţine rela- 
tia cu sacrul, 2. reface grupul comunitar, 3. pune so- 
cietatea în acord cu Cosmosul. Să le trecem, pe scurt, 
în revistă. 

1. Se spune că e bine să păstrezi tot timpul un deget în 
barba lui Dumnezeu. Dar în viaţa de zi cu zi relația cu 
sacrul tinde să slăbească. De aici importanţa sărbă- 
torii. Ea opreşte lumea în loc si îi abate pe oameni de 
la cele lumești, ajutîndu-i să-și reînnoade legăturile cu 
cele de dincolo. 

2. În practica vieţii cotidiene, luaţi de treburi, oamenii 
funcţionează pe grupuri mici: familia rezidentialá 

(adică mama, tata, copiii și cine mai stă prin casă), 
rudele apropiate (dacă sînt apropiate și spaţial), veci- 
nii. Sărbătorile calendarului și ceremonialurile legate 
de viaţă — nașterea, nunta, înmormîntarea — devin oca- 
zii în care neamurile, uneori satul întreg, se regrupea- 
ză. Aceste momente favorizează comunicarea directă, 
comunicare pe care se bazează cultura ţăranului. 

3. La fel ca și noi, orășenii, omul societăţii tradiţionale 
intră în relaţie cu lumea pe bucățele. Spre densebire 
de noi, de gîndit o gîndește numai în întregul ei. În 
timpul sărbătorii trăiește mai acut decît oricînd senti- 
mentul întregului. Pe de o parte, « bucata » pe care ai 
uitat-o «se supără » și se răzbună, pe de altă parte, 
Cosmosul este acum permeabil și transparent. El se 
dezvăluie celor pregătiţi, iar traista nevăzută din spate 
face să fie multi pregătiţi. Este momentul cînd pot sá 
profite și să se ocupe de toate: de mersul soarelui pe 
cer, de puterea vîntului și a ploii, de fecunditatea 
femeilor și a vitelor, de fertilitatea pămîntului, de pe- 
ricolul care sînt lupii, șerpii și insectele. 

Pentru un orășean poate să pară surprinzător că în 
timpul unei sărbători importante, după ce și-a reglat 
relaţia cu Dumnezeu, cu morţii, cu însăși sărbătoarea, 
omul satului se gîndeşte la șerpi, șoareci, purici și 
molii. La perplexitatea orăşeanului ar fi multe de 
răspuns. Oricum, el ar trebui să-și închipuie perplexi- 
tatea ţăranului care ar afla că există oameni, chiar 
foarte multi, care se ocupă toată viața, dar toată viaţa, 
cu inventarea și producerea pesticidelor... 

Ceea ce merită reținut din această discuţie este un 
mod diferit de a opera cu ierarhiile. În sat, tocmai 
pentru că există sentimentul întregului, la sărbătoare 
pot fi prezente elemente care ocupă în ierarhie locu- 
rile cele mai modeste. În oraș, acest lucru nu numai că 
nu se practică, dar este considerat un lucru nepotrivit, 
o ofensă chiar adusă sărbătorii. 


Este ca si cum oráseanul ar manifesta faţă de sărbă- 
toare o anumită timiditate. Se poartă cu grijă, de parcă 
n-ar fi a lui. În sat e altfel. Un bătrîn din Maramureș 
mi-a povestit că într-o noapte a visat că mulge Calea 
Laptelui. Țăranul foloseşte sărbătoarea după ce o pre- 
gáteste cu multă atenţie și naturalete, după ce inves- 
teste tot ce are în ea. De la sărbătoare omul trebuie să 
ştie să ia folos. Devenită un simplu ornament, sărbă- 
toarea slăbeşte și moare. 

Vasile la Sfîntul Stefan + Sărbătoarea 
Crăciunului: porcul — darurile — colindele 


- Nașterea lui lisus — Mosul 

DECEMBRIE 
4 decembrie: Sfînta Varvara 
4-5 decembrie: Zilele Bubatului 
NOIEMBRIE 6 decembrie: Sfintul Nicolae 
8 noiembrie: Sfinții Arhangheli Mihail și Gavriil, 1 decembrie: Sfintul Spiridon 
(Hranghelul), Nápustitul aretilor 20 decembrie: Ignatu 
11 noiembrie: Sfîntul Mina, Sărbătoarea Tilhariloi 
12-14 noiembrie: Martinii de Toamnă 
14 noiembrie: Filipii de Toamnă; 
Intrarea în Postul Crăciunului 
21 noiembrie: Ovidenia 
25 noiembrie: Sfînta Ecaterina 
30 noiembrie: Sfîntul Andrei (Sí 
leșirea din Filipii de Toamn 


OCTOMBRIE pp 
14 octombrie: Cuvioasa Paraschiva; Vinerélele - 
25 octombrie: Mosii de Toamnă (Ajunul lui Sinmedru) 
26 octombrie: Sfîntul Dumitru (Sînmedru) 


SEPTEMBRIE 

1 septembrie: Simion Stílpnicul; Ciricul păsărilor 

8 septembrie: Sfinta Maria Mică 

9 septembrie: Sfinţii loachim și Ana 
14 septembrie: Ziua Crucii 
24 septembrie: Teclele 


AUGUST 
1 august: Intrarea în postul Sfintei Maria; LIE 
Macaveii 1 iulie: Sfinţii Cosma și 


6 august: Schimbarea la Faţă (Probejenia) 
15 august: Sfinta Maria Mare 


Damian (Cosmadinul) 
15 iulie: Ciurica 
16-18 iulie: Sfînta Marina 
(17 iulie), Circovii de Vară 
20 iulie: Sfîntul Ilie (Sîntilie) 
21 iulie: Ilie Pălie 
22 iulie: Foca 


IANUARIE Sărbătorile 
31 decembrie / 1 ianuarie: e pa 
cu dată fixă 


Revelionul; Seara Sfintu- 
lui Vasile 
1 ianuarie: Anul Nou, Cră- 
ciunul Mic; Sfîntul Vasile 
6 ianuarie: Boboteaza 
7 ianuarie: Sfintul loan 
Botezătorul (Sîntion) 
16 ianuarie: Sinpetrul Lupil 
16-17 ianuarie: 
Antanasiile 
16-18 ianuarie: 
Circovii de larnă 
29-31 ianuarie: 
Filipii de larn 


FEBRUARIE 
1 februarie: Trif Nebunul 
2 februarie: Întimpinarea Domnului; Martinii 
de larnă (1-3 februarie); Stretenia 
10 februarie: Sfîntul Haralambie 
11 februarie: Sfîntul Vlasie 
24 februarie: Dragobete 


MARTIE 
1 martie: Mártisorul; Baba Dochia (Sfînta Evdochia) 
9 martie: Măcenicii 

10 martie: intrarea în Zilele Moșilor 

17 martie: Alexie, omul lui Dumnezeu; Ziua Sarpelui 

25 martie: Buna Vestire (Blagoveștenie); Ziua Cucului 


APRILIE 
1 aprilie: Ziua Nebunilor 
23 aprilie: Sfîntul Gheorghe, Singiorz 


MAI 

1 mai: Armindeniul 
21 mai: Sfinţii Împărați Constantin și Elena; 
Constantin Graur (Constandinu Puilor) 


Sărbătorile cu dată fixă 

IUNIE 

23 iunie: Moșii de Sînziene 

24 iunie: Sfîntul lon de Vară; 
Sinzienele (Drágaica) 

29 iunie: Sfinţii Petru si Pavel 
(Sînpetru de Vară) 

Înşir, în continuare, o parte din « piesele » care com- 
pun calendarul sărbătorilor. Spun o parte pentru că o 
selecţie s-a impus. Omul de la oraș își va recunoaște 
sărbătorile — cele compatibile cu modul său de via- 
tá —, dar va găsi si zilele « păzite » ale satului, devenite 
pentru el simple curiozitáti. 

Mi se pare firesc să-și pună cineva întrebarea: are 
vreun rost să ştim de Filipi şi Martini noi, care mai 
vedem lupi si urşi doar dacă mergem la Grădina Zoo- 
logică şi nu ne mai temem de ei? Are rost, îi voi 
răspunde. Îmi amintesc de un roman japonez unde 
personajul principal intră în chioscul ceaiului si își 
prepară un ceai, precizează autorul, fără să execute 
ritualul. Pentru un japonez, un ceai băut fără ritual, 


atunci cînd neglijenta este asumată, face mai mult 
decît ceaiul pe care îl bem noi. 

Revin la calendarul sărbătorilor. Să ne închipuim că 
zilele trec ca și cînd noi am urca niște trepte. Pásesti 
pe una dintre ele și îţi spui ia te uită, aici bunica ţinea 
Filipii... și treci mai departe. Gîndul tău de o clipă a 
dat treptei un sens. 


31 decembrie / 1 ianuarie: 
Revelionul; Seara Sfîntului Vasile 


Există sărbători diurne și nocturne. Dintre nopți, cea 
mai puternic și explicit marcată de ideea de timp este 
cea dinspre 31 decembrie spre 1 ianuarie. Noapte în 
care nu se doarme, Revelion. La oraș, unde oamenii 
sînt mai legaţi de calendarul linear, Revelionul se 
prezintă ca o gară. Una dintre numeroasele gări, 1998 
pînă astăzi, unde trenul se oprește pentru o noapte. 
Oamenii coboară. Sampanie, jocuri de artificii, exu- 
berantá, paiete... De dimineaţă, trenul pornește iar, 
îşi reîncepe cursa prin timpul linear și infinit. 

În sat, noaptea aceasta e o verigă, mijlocul unui lanţ 
compus din douăsprezece zile si douăsprezece nopţi, 
perioadă în care oamenii lasă totul deoparte și se 
ocupă cu toată seriozitatea de Timp. Îl restaurează, îl 
regenerează, într-un cuvînt fac tot ce se poate ca să-l 
repare — pentru că există semne clare că timpul s-a 
stricat. Dacă n-ar face-o, s-ar sfîrși lumea. Fără 
oameni, Timpul ar muri. Stingînd focul (o lumină), ei 
închid ciclul unui Timp obosit. Reaprinzînd focul (o 
lumină) fac posibil începutul unui alt ciclu. Închipui- 
ti-vá un timp care înaintează invirtindu-se în cercuri 
care nu sînt nici mai mari, nici mai mici decît primul 
cerc, cel de la început. 

Noaptea poartă în sat numele de Anul Nou sau Seara 
Sfîntului Vasile. Satul tot e în mișcare. Nu e vreme de 
dormit. Cine doarme va fi leneș tot anul. Varietatea 
obiceiurilor este foarte mare — de fapt, cîte bordeie, 

atîtea obiceie. Evident, exagerez. Încerc să enumăr 
treburile pe care le fac oamenii în această noapte: ung 
pragul casei, al grajdului și al șurii cu usturoi, tinerii 
umblă din casă în casă cu urări, ţiganii colindă cu Va- 
silca, fetele și feciorii încearcă să-și cunoască ursitul, 
bătrînii iscodesc cum vor fi lunile anului și recolte- 
le... Tot acum pomii care nu au rodit sînt ameninţaţi 
cu tăiatul, cerul se deschide, vitele vorbesc între ele, 
comorile ard... Se spune că în noaptea de Sfîntul 
Vasile cerul se deschide de trei ori pentru câte o clipă. 
Oamenii cu noroc apucă să-l vadă pe Dumnezeu așe- 
zat, împreună cu Sfîntul Nicolae, la o masă luminată. 


1 ianuarie: 
Anul Nou, Crăciunul Mic; Sfintul Vasile 


De Anul Nou este bine să fii cu bani în buzunar. 
Primul musafir care îţi intră în casă e bine să fie un 
bărbat. În această zi sá nu dai de împrumut, să nu-ţi 
iasă nimic din casă. Femeile fierb piftii ca să le fie 
trupul gras și fraged ca piftia. Pentru mesele acestei 
sărbători se fierbe numai porc. Porcul rîmă numai 
înainte — si îţi vor merge lucrurile cu spor. Dacă ai 
fierbe găină, totul ti-ar merge pe dos pentru că găina 
rîșcîie cu picioarele, dînd pămîntul înapoi. E bine să-i 
primeşti pe cei care vin cu urări — Sorcova, Plugu- 


e Hell, Seminătarii 

Vasile cel Mare, Arhiepiscopul Cezareei Înainte să mănînce, 
Capadociei, a trăit în secolul al IV-lea. vinátorul să impus- 
A urmat scoli in Cezareea, Bizant si te o cotofaná și să-și 
Atena. Apárind dogma Sfintei Treimi, își ungá cu sîngele ei 
atrage persecuțiile Împăratului Valens, pușca. Și multe al- 
cel care a trecut de partea ereticului Arie. tele la fel... 

Este primul care întemeiază pe lîngă bi- "Ţăranii cred că Sfîn- 
serici aziluri și spitale pentru săraci. tul Vasile este tînăr 


şi chefliu. Îi arde de 
petrecere pentru că este primul din an. Vor urma 
sfinţii războinici, ca Sfîntul Gheorghe, sfinţii adulți și 


puternici, cum e Sfîntul Ilie, și sfinţii bătrîni, grupați 
spre sfârșitul anului: Sfîntul Dumitru (Sînmedru), 
Sfîntul Andrei, Sfîntul Nicolae (Sînicoară) și Moș 
Crăciun. Pe măsură ce timpul îmbătrînește, îmbătri- 


nesc și sfinţii. 


6 ianuarie: Boboteaza 


În această zi, loan Botezătorul îl botează 
pe lisus în apa lordanului. Tot acum se 
tine și sărbătoarea Botezului, una dintre 
cele șapte Taine, cea fără de care nu 
este posibil să fii creștin. 


Ca orice sărbătoa- 
re mare, Boboteaza 
începe din ajun. 
În ajun oamenii 
postesc. Sacrificiul 
postului le aduce 


bogăţie. În anumite 
locuri, înainte sá mănînce, femeile adună cenușa din 
vatră; o vor risipi primăvara pe cîmp, zicînd: « Cum 
n-am mâncat eu în dimineaţa ajunului de Bobotează, 
aşa să nu-mi mănînce lighioanele roadele. » Sub faţa 
de masă pun sare și mei, tárite și fin. Preotul trece cu 
agheasmă din casă în casă. Hainele bune sînt întinse 
prin casă să le stropească preotul cu apă sfinţită; în 
felul acesta sînt ferite de molii. Copiii nu sînt bătuţi ca 
să nu facă bube peste an. Femeia nu se ceartă cu băr- 
batul. Ca să nu se înmulțească purecii, nu se cerne 
făină. Oamenii încearcă să-și afle viitorul. lar se des- 
chid cerurile. Se spune că în noaptea de Bobotează 
plesnesc de ger ouăle de corb și puii de corb își 
deschid aripile, încercînd să zboare. 
În ziua de Bobotează se sfintesc apele. Se face agheas- 
ma mare undeva, lîngă o apă. Oamenii iau agheasmă, 
îşi stropesc gospodăria și păstrează ce-a mai rămas. Se 
zice că atunci cînd preotul aruncă în apă crucea dracii 
ies din apă si o iau la fugă pe cîmp. Nu-i văd decît 
lupii, care se iau după ei, le rup píntecele și le varsă 
matele. Sînt buni la câte ceva şi lupii... 
În Bucovina, cînd preotul trece pe la casele oamenilor 
de Bobotează, femeile leagă la crucea purtată de el fire 

de in și de cînepă. Din aceste fire Maica Domnului va 
face o plasă pe care o va trece de trei ori prin Iad, sal- 
vînd sufletele care se vor agăța de ea. Sufletele rămase 
în lad vor fi míncate de draci. Apoi, dracii se vor 
mînca între ei pînă rămîne numai unul, Scaraotchi. 
Legat de un stîlp în mijlocul Iadului, el va muri de 
foame. Aga se va curáti lumea de tot ce e necurat si 
vor rămîne numai dreptii cu Dumnezeu si cu îngerii. 


7 ianuarie: 


Sfîntul loan Botezătorul (Sîntion) 


Nașterea lui loan este vestită de înger. 
De tînăr el iubește înfrînarea si propová- 
duieste pocăinţa. Îi botează în lordan pe 
cei care îi ascultă predicile, menite să-i 
îndrepte pe oameni spre Dumnezeu. 
Îmbrăcat în haină aspră din păr de 
cămilă, el nu bea vin și nici nu mănîncă 
pîine, ci mere sălbatice și lăcuste. Cînd 
unii se grăbesc să-l considere Mesia, le 
spune: «Sînt solul trimis să pregătesc 
calea înaintea Lui.» 

A trăit în vremea Împăratului Irod, care 
își repudiase nevasta și trăia în desfriu 
cu soția fratelui său. loan îl mustrá, iar 
Irodiada obține arestarea și chiar capul 
lui în schimbul unui dans pe care fiica ei, 
Salomeea, îl dansează la sărbătorirea 
zilei de naștere a lui Irod. 


Nánasul lui Iisus 
este și patronul 
pruncilor, pe care îi 
ajută să nu moară 
nebotezati. Sfîntul 
lon «botează ge- 
rul », frigul se mai 
înmoaie. Sînt locuri 
unde tinerii colindă 
în noaptea de ajun. 
lordănitorii stro- 
pesc cu apă oame- 
nii. Femeile merg la 
moașă cu plocon. 

Se spune că Sfîntul 
Ion a fost păstor de 
capre. Nu văzuse 
niciodată chip de 
om. Cînd voia să se 


roage lui Dumnezeu, sărea peste un butuc înainte si 
înapoi, zicînd: asta tie, Doamne, asta mie, Doamne. 
Nişte oameni care s-au dus să-l vadă l-au îndrumat 
spre biserică. Acolo el i-a văzut pe credincioși purtîn- 
du-si păcatele în spate ca pe niște snopi de paie. Vrînd 
să fie ca ei, a luat în spate și el un snop, unul adevărat. 


Preotul a crezut că își bate joc și l-a dat afară. Întors 
acasă, a început din nou să sară peste butuc. Și se 
spune că lui Dumnezeu îi erau mai plăcute rugăciu- 
nile lui decît ale celor care umblau în biserici... 


16 ianuarie: Sînpetrul Lupilor 
Cine îl tine este ferit de boli și de închisori, are noroc 
la vite și la albine. Este patronul lupilor, lupii sînt finii 
lui. Lupii nu mănîncă vitele de capul lor, Sînpetru îi 
pune. Îi adună noaptea, în ajunul sărbătorii lui, și îi 
spune fiecărui lup ce și unde să mănînce. 
Se socotește că de Sînpetru e chiar miezul iernii. 


Nașul lupilor 

Se zice să un om s-a dus în pădure să-l vadă pe Sfînt cum «dă de 
mîncare la lupi». A urcat într-un pom, chiar deasupra locului unde 
s-a întîlnit Sfîntul cu lupii. L-a auzit pe Sfînt cum spunea: tu sá mă- 
nînci acolo, tu acolo... La sfîrșit, a venit un lup șchiop și a întrebat: 
eu ce să mănînc? Míncarea se terminase. Tu, zice sfintul, să-l mă- 
nînci pe omul din copac. Încearcă să urce lupul, dar nu poate. Aș- 
teaptă lîngă copac. Omul strigă după ajutor. Vin chiar feciorii Ii: cu 
o căruță. Îl urcă în căruță și îl ascund într-un butoi. Pe drum se întil- 
nesc cu o babă șchioapă care le spune că e obosită de nu mai poate 
și că ar vrea și ea în car. O pun și pe ea în butoi, pentru că butoiul 
era mare. Baba era chiar lupul. Cînd s-a văzut lîngă om, l-a mîncat... 


16-17 ianuarie: Antanasiile 
Se tin pentru sănătate, mai ales pentru binele copii- 
lor. Denumirea lor vine din combinarea numelui 
Cuviosului Antonie cel Mare cu cel al Sfîntului Ata- 
nasie. 


16-18 ianuarie: Circovii de larnă 
Nu este prea limpede ce sînt Circovii. Există Circovi 
de iarnă si Circovi de vară. Cei de iarnă sînt în miezul 
unui «anotimp » de șase luni care începe de Sfîntul 
Dumitru și se încheie de Sfîntul Gheorghe. Deși vag 

conturate, aceste divinități sînt periculoase. Aduc 
boală, grindină, lupi, foc. 


29-31 ianuarie: Filipii de larnă 


Alţi patroni ai lupilor, alte zeități conturate vag. La 
fel ca Circovii, au o sărbătoare pereche, Filipii de 
Toamnă. Între cei de toamnă si cei de iarnă este cu- 
prinsă perioada de împerechere a lupilor. Filipii sînt 
ținuți, în primul rînd, de femei. Tînăra nevastă « pri- 
meste Filipii » de la soacră. Cînd mama ei nu are norá 
în casă, îi moștenește și pe ai mamei. Sînt ţinuţi în 
casele de ciobani si în gospodăriile unde sînt vite. 
Chiar fără oi și vite, e bine să-i ţii pentru că previn 
pagubele datorate lupului, animalul cel mai temut din 
Carpaţi. Ursul este mai puternic, are și el sărbătorile 
lui, lupul însă « rupe » mai multe vite decît duce cu el. 
Voracitatea lui o depășește pe a tuturor carnivorelor 
din această zonă. 


1 februarie: Trif Nebunul 


N Se zice că la. pa- 

Mucenicul Trifon s-a născut în ținutul truzeci de zile după 
Frigiei și a trăit în timpul Împăratului ce a născut, Maica 
Decius, prigonitorul de creștini. Trifon Precista s-a dus cu 
propovăduiește credința creștină și este Fiul Sfînt la bise- 
prigonit, arestat, purtat descult prin rică. A plecat cu o 
cetate; i se bat cuie în picioare, i se ard zi înainte pentru că 
coastele cu flăcări și carnea îi este sfisia- biserica era departe. 
tă cu gheare de fier. A murit înainte de Pe drum a întâlnit 
a fi ucis de sabie, cum fusese osîndit. un om pe nume 


Trifon. Au mers 
împreună ce au mers... La un moment dat, el a vrut 
s-o ia înaintea el și a călcat-o pe rochie, sfisiind-o. 
« Du-te înainte, nebunule, du-te! » De atunci lui Tri- 
fon i se zice Trif Nebunul și este sărbătorit cu o zi 
înainte de sărbătoarea Întîmpinării Domnului. 
Sfântul Trifon stăpînește omizile si, în general, insec- 


tele. În ziua de 1 februarie se face agheasmă cu care 
sînt stropiti pomii din livezi. 


2 februarie: Întîmpinarea Domnului; 
Martinii de larnă (1-3 februarie); Stretenia 
De Stretenie se în- 


De Întîmpinarea Domnului se sárbáto- tîmpină iarna cu 
rește aducerea lui lisus la Templul din vara. Dacă timpul e 
Ierusalim, la patruzeci de zile după nas- frumos acum, va fi 
tere. După legea lui Moise, Maica frumos si peste an. 


Domnului trebuia sá aducă jertfă pentru Cînd ursul își strică 
purificarea sa și să-și ráscumpere fiul care,  birlogul de Strete- 
după aceeași lege, fiind primul băiat nie, e semn că vine 
născut, trebuia hărăzit lui Dumnezeu. timpul bun. Nici în 
această zi nu este 
voie să arunci cărbunii în curte. Lupoaicele îi caută ca 

să-i mănînce, cărbunii le asigură fertilitatea. 


10 februarie: Sfîntul Haralambie 

În icoane apare tinind ciuma de lanţ. Pentru că a fost 
păstor, protejează vitele. 

Se zice că în vremea cînd Dumnezeu împărțea pravila 
fiecărui sfint, Haralambie a întârziat. Ca să nu-l lase să 
plece cu mîna goală, Dumnezeu i-a dat o cățea legată la 
gît cu un lanţ de aur. Pentru el, în unele locuri, femeile 
fac un colăcel; după ce îl coc, îl rup în patru bucăţi pe 
care le aruncă în cele patru vânturi. Altele, goale puşcă, 
fug în jurul casei de trei ori, dimineața, la prînz şi seara. 
De casa lor nu se mai apropie necuratul. Cine tine 
mortis să lucreze în această zi poate să scarmene liná. 


11 februarie: Sfintul Vlasie 
Este ziua cînd se deschide gura păsărilor. Cine va 
lucra la cîmp în această zi îşi va împărţi recolta cu 
păsările. Dacă nu-l ţin pe Sfîntul Vlasie, femeile însăr- 
cinate nasc copii schimonositi. Tinindu-] pe Vlasie nu 
rămâi niciodată cu punga goală. 

24 februarie: Dragobete 

Deși este o sărbătoare cu dată fixă, există variante zo- 
nale care se petrec la date diferite. I se mai spune Cap 
de Primăvară. Nu se prea știe cine este acest Drago- 
bete. În unele legende apare ca fiu al Babei Dochia, în 
altele are calitatea de cumnat al lui Lăzărică cel mort 
din dor de plăcinte. Oricum, este tînăr și, fiind tînăr, 
este protectorul dragostei si al indrágostitilor. Un fel 
de Sfîntul Valentin. A fost comparat cu Eros și Cupi- 
don. De Dragobete se împerechează păsările și se pun 
să facă cuib. Fetele și băieții merg la pădure să culeagă 
ghiocei şi să adune apă din zăpadă netopită. 


1 martie: Mártisorul; 
Baba Dochia (Sfinta Evdochia) 


Mártisoarele sînt de 
douá feluri, unul al 
satului si unul al 


Baba Dochia era o soacrá rea. Într-un an, 
de 1 martie, își trimite nora la munte după 


40 


fragi. Un moș, poate Dumnezeu, îi dă 
fetei o mînă de fragi. Dochia crede că a 
venit primăvara, își pune nouă cojoace 
unul peste altul, ia oile și urcă la munte. 
Acolo, vreme de primăvară, capricioasă. 
Mai întîi se face cald — și Dochia își arun- 
că unul cîte unul cojoacele. Apoi cade o 
ploaie rece, și baba, împreună cu oile, 
îngheață. Cu timpul, sloiurile acestea 
s-au prefăcut în piatră. Le poate vedea 
oricine în Bucegi. Li se spune Babele. 


orașului. Cel dintii 
este vechi și simplu, 
povestea lui începe 
cu «a fost odată un 
snur...» — două fi- 
re de lină, unul alb 
si unul roșu sau 
unul alb si unul ne- 
gru. Femeile făceau 
snurul și îl legau la 
gítul si la mîna co- 
piilor şi tinerilor; 


dar îl purtau și adulţii, se lega la coarnele vitelor, la 
poarta grajdului, la closcá. Se formau astfel nenumá- 
rate cercuri magice care protejau ce era de protejat în 
gospodărie într-o perioadă incertă: cîndva, un în- 
ceput de an într-un vechi calendar, momentul reîn- 
toarcerii păsărilor călătoare, primăvară năvalnică pe 
cale să schimbe tot. Mai tîrziu, de șnur s-a atírnat o 


monedă de argint sau de aur. Acesta e stadiul în care a 
preluat orașul mártisorul. De fapt, el exista și aici sub 
forma pe care am descris-o; prin preluare înțeleg 
innoirile la care îl supune orașul. Îl asimilează rapid la 
breloc, un breloc cu șnur roşu-alb cu canafi și purtind 
semne de noroc sau de dragoste: trifoi cu patru foi, 
carte de joc, porc, inimă. Treptat, obiectul care atîrnă 
de şnur poate sá semnifice absolut orice sau să nu sem- 
nifice nimic: o mărgea cu două pene, o scoică etc. Me- 
rită să fie menţionat « mártisorul politic », impus după 
1990. Șnurul uneori lipsește. În ultimele decenii, márti- 
sorul devine adesea pretextul de a oferi un cadou mult 
mai consistent, care rezolvă diverse obligaţii sociale. La 
urma urmei, diferențele de formă nici nu contează. 
Importantă este funcţia pe care orașul a schimbat-o. 
Din talisman, piesă de recuzită magică, mártisorul a 
devenit un mod de a face o mică referire la tradiţie si 
de a întreţine un fel de balet social. O dată cu 1 martie 
se intră în zilele Babelor, nouă la număr. 


9 martie: Măcenicii 


Femeile fac măce- 


Un om semăna mazăre în ziua celor 40 
de Sfinți. Sfinţii l-au văzut și au mers cu 
pîra la Dumnezeu. Lui Dumnezeu i s-a 
făcut milă și le-a cerut să fie îngăduitori, 
să-l ierte, ba mai mult, fiecare să-i 
sporească recolta. Omului i s-a înmulțit 
recolta de 40 de ori și s-a bucurat. Al 
doilea an, în aceeași zi, lăcomia îl trimite 
din nou pe cîmp. Sfinţii îl văd iar și iar 
se duc la Dumnezeu cu plîngere. Acum 
Dumnezeu le spune să nu-l mai ierte și 
fiecare să-i dea pentru păcatul lăcomiei 
cîte o săptămînă de boală. A bolit omul 
timp de 40 de săptămîni. Nici n-a putut 
să-și culeagă mazărea... 


nici pe care îi nu- 
mesc sfintisori sau 
bradoși. Sînt în for- 
mă de om (opturi) 
sau de albină. Îi duc 
la biserică și îi îm- 
part la săraci. Tot 
acum fac un fel de 
turtă în chip de om 
fără ochi, numită 
Uitata. Ea se dă co- 
piilor s-o mănînce 
cu miere și se face 
pentru morții care, 
din greșeală, n-au 

fost pomeniti peste an. De Mácenici se fac și focuri 
din gunoiul strîns din casă și din curte. Tinerii sar 
peste foc. Cu o cirpá arsă, se afumă gospodăria. Tot în 
această zi este bine să se pornească aratul! Așa spun 
unii, si asa o fi... Totuși má mir, pentru că legenda cu 
omul ce semăna mazăre de Măcenici înfățișa niște 
sfinţi neiertátori față de cei care nu le tin ziua. Ori- 
cum, pămîntul din prima brazdă trasă în sat este foarte 
căutat de vrăjitoare, fiind foarte bun pentru farmece. 


10 martie: Intrarea în Zilele Moșilor 
Ca şi babele, moșii sînt nouă la număr. Ei sînt buni: 
bat cu botele, cu maiul sau cu ciocanele pe pămînt, să 
intre gerul și să iasă căldura. Mosii sînt puși în legă- 
tură cu cei 40 de Sfinţi. De aceea, pe alocuri, tinerii 
bat pămîntul făcînd mătănii de 40 de ori, pentru fie- 
care sfînt o dată. Dacă frigul scade şi gheaţa se to- 
peste, oamenii pot începe sá pescuiască. 


17 martie: Alexie, omul lui Dumnezeu; 

Ziua Sarpelui 
În această zi se deschide pămîntul și încep să iasă gîngă- 
niile. Pámintul se va reînchide de Ziua Crucii. De Alexii 
oamenii curăță pomii din livadă și pescarii mănîncă de 
dimineaţă, pe inima goală, un pește viu ca să aibă 
peste an noroc. Tot acum broaștele încep să orăcăie. 


Povestea lui Alexie 


Dumnezeu tocmai curátise pămîntul de gingánii și lighioane si le 


pusese într-un cufăr. Trece Alexie pe acolo. Dumnezeu îl întreabă 
unde se duce și el răspunde că spre mare. Atunci, foarte bine, zice 
Dumnezeu, ia și cufărul acesta și aruncă-l în mare. Cară Alexie 
cufărul, îl cară, dar curiozitatea îi dă tîrcoale. Ajuns la mare, nu mai 
poate, îl deschide. Lighioanele tisnesc si se risipesc pe pămînt. 
Omul încearcă să le adune. Ca să-l pedepsească și, în același timp, 


ca sá le poată aduna mai bine, Dumnezeu îl preface în cocostirc. 


Fiind si Ziua Sarpelui, există o atenţie specială faţă de 
acest animal ambiguu: periculos, dar nu întotdeauna, 
animal si totuși născut din ou, care moare greu, face 
rău vitelor etc. Relaţia cu șarpele trebuie păstrată sub 
control. În această zi nu ai voie să-i spui pe nume. 
Dacă te referi la șarpe trebuie să zici: cel care se tî- 
răşte, cureaua, domnul, Vasile. Broaștele se bucură de 
aceeași atenţie — li se spune iepe. În cazul în care 
omul greseste și rostește de Ziua Sarpelui cuvîntul 
șarpe, să spună descîntecul: « Idiţă, iditá, / Tine-te de 
pielitá. / Pielita de carne, / Carnea de os, / Osul dá 
veninul jos. / Descíntecul să fie de folos. » 


25 martie: Buna Vestire (Blagoveștenie); 
Ziua Cucului 
25 martie e sárbá- 


În această zi se sărbătorește vestea cea toare mare. Se zice 
bună adusă Fecioarei Maria de către că într-un an Buna 
trimisul lui Dumnezeu, îngerul Gavriil: Vestire a căzut în 
«Bucură-te, cea plină de har, Domnul aceeași zi cu Pas- 
este cu tine. Binecuvîntată esti tu între tele. Preotul s-a dus 
femei... cáci ai aflat har de la Dum- de cu noapte în bi- 
nezeu. Și iată, vei lua în pîntece și vei serică şi a citit litur- 
naște fiu și vei chema numele lui lisus... ghia Paștelui, dar 
Duhul Sfînt se va pogori peste tine și de Buna Vestire nu 
puterea Celui Preaînalt te va umbri; pen- a pomenit nimic. Și 
tru aceea, și Sfintul care se va naște din oamenii aşteptau să 
tine Fiul lui Dumnezeu se va chema.» se facă ziuă și nu se 


mai făcea. Erau aco- 
lo mai multi preoți și unuia i-a trecut prin cap să facă 
slujbă și pentru Buna Vestire. Pe loc s-a făcut lumină! 
Dar n-a fost lumină de dimineaţă, pentru că soarele 
era deja la amiază. 
Să muncesti de Buna Vestire este un păcat de ne- 
închipuit. Cică dacă ar măcina unul mălai și din mălai 
ar face o mămăligă pe care ar arunca-o în apă, peştii 
care ar mînca din ea ar muri. Dacă ar pune mămăliga 

pe pomi, pomii n-ar rodi. Ouăle ouate în această zi nu 
sînt bune de clocit. Nici o împerechere făcută între 
animale în această zi nu e bună. 

Se duc vitele la păscut. Se fac focuri în livezi și gră- 
dini, se afumă pomii. Hainele se scot în curte la aeri- 
sit. Oamenii se spală pe corp cu apă de nea ca să scape 
de purici. În această zi se dezleagá limba păsărilor si 
începe să cînte cucul. 


Povestea cucului 

Se zice că pe timpuri Cucu avea pene de aur și pe nevasta lui o 
chema Sava. Și Sava s-a iubit cu privighetoarea. Cucu s-a supărat și 
i-a spus că pleacă. Plină de părere de rău, Sava l-a întrebat unde 
să-l caute, iar el i-a spus că va fi pe undeva (nu i-a spus unde), de 
la Blagoveștenie pînă la Sinziene. De atunci, Sava îl caută peste 
tot, strigînd: cucu, cucu, timp de o lună. Așa că pasărea pe care o 


vedem și o auzim cîntînd nu este Cucu, ci nevasta lui, Sava. 
Într-o altă legendă este vorba de doi gemeni. Pe unul îl cheamă 
Cucu. Fratele lui îl caută mereu. Se crede că, după șapte ani, cucul 
se preface în uliu. 


Multe se fac în această zi. Amintesc în treacăt că viná- 
torii, în anumite locuri, merg la biserică și iau anafură. 
Fac o gaură într-un pom, pun anafura în ea, astupă și 
tintesc. Glontul va nimeri drept în anafurá și va curge 
sînge. Peste an, vînătorul va fi un tintas bun. 


1 aprilie: Ziua Nebunilor 
Oamenii se păcălesc. Păcăleala e bună. Ca și carnava- 
lul, ea exploatează forţa dezordinii, a lucrurilor făcute 
pe dos. 


23 aprilie: Sfintul Gheorghe (Sîngiorz) 
Dintre legendele despre Sfîntul Gheorghe o voi rezu- 
ma pe cea cu Împăratul Vicleţian. Împăratul era păgîn 
si îi osîndea pe creștini. Sfîntul Gheorghe era ginerele 
lui şi... mergea la școală. Cînd se întorcea de acolo 


ERUPE PSD ===> 


Gheorghe s-a născut în Capadocia, în 
timpul Împăratului Dioclețian. Părinții lui 
au fost creștini. Rămas orfan de tată, 
Gheorghe pleacă împreună cu mama sa 
în Palestina, avînd acolo averi mari. 
Tînărul se remarcă prin vitejie și ajunge 
conducător de oști în garda împăratului. 
Dar Dioclețian este stîrnit de ginerele lui 
să-i persecute pe creștini, pe care îi pune 
să aleagă între credință și viață. Gheorghe 
se înfățișează de bunăvoie împăratului 
și își mărturisește credința. Urmează chi- 
nuri cumplite. Vázindu-i curajul cu care 
le îndură, mulți dintre cei care se lepă- 
daseră de Hristos se reîntorc la credință. 
Însăși Alexandra, soţia lui Dioclețian, se 
convertește la creștinism. Împăratul îl 
osîndește pe Gheorghe la moarte. | se 
taie capul în ziua de 23 aprilie. 


desena chipul lui 
lisus şi se ruga. Îm- 
păratului nu i-a 
plăcut și a început 
să-l persecute. Sfin- 
tul Gheorghe este 
silit sá plece (spun 
Sfîntul Gheorghe, 
dar el nu era încă 
sfînt). Ajunge la un 
cimitir. Vine și îm- 
păratul. Începe cear- 
ta. Ca să-i arate pu- 
terea lui Dumnezeu, 
Sfîntul Gheorghe 
îngenunchează pe 
un mormínt și cere 
Domnului să facă o 
minune. Din mor- 
mínt iese un moș- 
neag care ofteazá: 


Doamne, greu somn am mai dormit. Cît ai dormit? 
întreabă împăratul. Șase sute de ani! Vicleţian se lasă 
creștinat. Mergînd înapoi spre casă, minunea conti- 
nuă: întâlnesc un copil de trei sute de ani cu părinţi de 
cinci sute de ani. Împăratul mai vrea dovezi. Îi cere lui 
Gheorghe să scape, cu ajutorul lui Dumnezeu, de 
muncile la care îl va supune el. Îl încalță cu opinci 
încinse de fier si îi dă sá bea un pahar de venin. Pe 
unde pășea creștinul, crăpau pietrele de căldura opin- 
cilor gi se înnegreau de ziceai că sînt cărbune. A băut 
şi cupa de venin. Cînd s-a întors cu faţa spre împărat 
să dea cu el mîna, acesta a murit de miasmele veni- 
noase care ieșeau din gura lui. Cei care pregătiseră 
veninul au fost Cosma și Damian. Văzînd ce au văzut, 
au dorit să se închine lui Dumnezeu și Dumnezeu i-a 
făcut sfinţi. 

23 aprilie marchează începutul unui vechi an pastoral. 
Din această zi și pînă de Sfîntul Dumitru, durează 
«vara» păstorilor. Tot la aceste date chiriasii din 
orașe își reînnoiau înțelegerile cu proprietarii sau se 
mutau. 

Ca orice sărbătoare care marchează un început, Sîn- 
giorz are un ajun ce se numește Sîngiorzul vacilor. 
Este o noapte periculoasă. Dacă omul iese din casă cu 
capul descoperit, o strigoaică îi poate arunca fríul 
după gît. Cel prins este fugárit ca un cal și lăsat unde- 
va în cîmp, mort de oboseală. Strigoaicele sînt femei 
rele, vrăjitoare. În noaptea de Sfîntul Gheorghe tru- 
pul le rămîne în pat, iar duhul lor pleacă să facă rău- 
táti. Se strîng într-un loc părăsit și se bat cu limbile de 
la melite. De aceea, femeile ascund în această noapte 
melitele. Strigoaicele tot mai găsesc cîteva. După ce se 
bat, încalecă pe limbile de meliță și pleacă sá ia laptele 
vacilor. 

Cică, odată, un om venind de la moară s-a întâlnit cu 
un pîlc de strigoaice și le-a urat sá se înmulțească 
norodul lor. Ele s-au bucurat de așa urare și i-au spus 
că făina din sacul pe care îl duce în spate nu se va mai 
termina niciodată dacă știe să păstreze secretul. Zile și 
săptămîni, nevasta ia din făină si faina din sac nu 
scade. Minune! Îşi întreabă bărbatul. Acesta reușește 
să tacă o vreme. Dar pînă la urmă îi divulgă taina și sa- 
cul de făină începe să scadă. 

Pe lîngă strigoaice, există și femei din sat care încearcă 
în această noapte să ia laptele altora ca să-l ducă la 
vacile lor. Sînt multe procedee. Iată unul dintre ele. Se 
dezbracă și, în pielea goală, cu o oală și o pînză în 
mînă, adună rouă de pe iarbă. Pinza trebuie să fie te- 
sută numai noaptea și oala să fie nouă. Cu roua adu- 
nată stropesc vitele, sarea și táritele acestora. Vacile 
care vor paste în locul de unde a fost luată roua nu 
vor mai da lapte, laptele lor va « merge » la vacile fe- 
meii care a făcut vraja. 


Pe aceste femei poţi cel puţin sá le vezi. Strigoaicele 
sînt năluci și, ca să le vadă, omul trebuie să găsească 
un șarpe înainte de Sfîntul Gheorghe, să-i taie capul 
cu un ban de argint și să-i pună în gură un căţel de 
usturoi pe care să-l lase acolo pînă incolteste. Cînd 
cățelul a dat frunze, să-l pună la pălărie si să urce în- 
tr-un pom. Va vedea strigoaicele care călăresc vitele 
ce se duc la păscut. 

Laptele fiind atît de important în gospodăria tárá- 
nească, protejarea lui îi preocupă pe oameni per- 
manent. De Sfîntul Gheorghe fac risipă de pelin, 
rostopască, usturoi, leustean... La case și la grajduri 
pun ramură verde. Tot de Sfîntul Gheorghe se aprin- 
de focul viu, un foc obţinut prin frecarea a două 
lemne uscate și care, peste vară, nu trebuie să se stingă 
niciodată. El se face o dată cu instalarea stînelor de oi, 
ce vor sta la munte pînă la Sfîntul Dumitru. 

De Sfîntul Gheorghe ard iarăşi comorile. Există co- 
mori curate și comori îngropate cu gînd necurat. 
Ultimele sînt închinate Dracului. Cele curate ard 
după ce au cîntat cocoșii de miezul nopţii, pînă la 
amiază. Cele necurate — de la amiază pînă la miezul 
nopţii. Comoara curată arde cu flacără albăstruie, 
cealaltă cu flăcări alburii. Iarna, de Sfîntul Vasile, cînd 
ard comorile, în jurul flăcărilor nu se topeşte zăpada. 
Spre banii care ard nu trebuie să mergi direct, ci să 
arunci ceva — o pălărie, o batistă, o opincă. După ce 
ajungi la comoară, pui un semn și te întorci a doua zi 
s-o dezgropi. Oamenii care au dezgropat comorile în 
timp ce ardeau s-au schimonosit. 

Cei pricepuţi merg după comori avînd la ei lumînare 
din ziua de Paști, smirnă din cádelnita preotului și us- 
turoi. Cu usturoiul își ung faţa cruciș cînd se apropie 
de comoară. Si se zice că în clipa cînd te afli cu sapa 
mai aproape de comoară iese stima comorii si te în- 
treabă ce-o să faci cu banii. Dacă nimerești să spui chiar 
ce gîndise acela care a îngropat-o, știma te întreabă ce 

cap de om îi dai. Cu alte cuvinte, trebuie să-i promiti 
viaţa cuiva din familie. Oricum, comorile sînt bleste- 
mate. Puţini au noroc de ele. 
Se povestește, de pildă, că trei fraţi au găsit o comoară 
și s-au dus împreună s-o dezgroape. S-au legat să 
împartă banii egal, ca între frați. După ce au scos 
banii, unul a zis că el dă o fugă pînă acasă să aducă 
mîncare. Ajuns la nevastă, i-a cerut să pună în mín- 
care otravă. Între timp, cei doi se înțeleg să-l întîmpi- 
ne cu gloanţe în piept. Zis și făcut. După ce îl împuș- 
că, se reped amîndoi și mănîncă míncarea otrăvită... 
De Sfîntul Gheorghe se fac multe vrăji de dragoste. 
Pentru morţi se dau de pomană oale cu lapte, colac, 
lumînare și cas. Sînt locuri unde pînă la această dată 
oamenii nu s-au atins de laptele de oaie. Principiul 
este să guste întîi morţii. Se spune chiar așa, « poamă 
nouă în gură veche ». Ca să fie sprinteni, oamenii se 
urzică. 


1 mai: Armindeniul 

I se mai spune Băuiu sau Păuiu. Oamenii pun la poar- 
tă ramură verde de salcie, stejar sau fag. Cînd gospo- 
dina va coace pîine din grîul cel nou, această creangă 
trebuie să fie pusă în cuptor. Lucrurile se leagă. 

De dimineaţă, dacă vrei să fii sănătos peste an, trebuie 
să te speli pe faţă și pe mini cu rouă. Tot pentru sáná- 
tate e bine să-ţi petreci ziua afară din casă. Oamenii 
culeg pelin, pe care îl așază deoparte, să fie pentru 
leac, îl mestecă sau îl pun la pălărie. 


21 mai: Sfinţii Împărați Constantin si Elena; 
48 Constantin Graur (Constandinu Puilor) 
Pentru ţăranul român, 21 mai nu este doar sărbătoa- 
rea Sfinţilor Împărați, ci și ziua de Constantin Graur 
sau Constandinu Puilor — momentul în care păsările 
din pădure încep să-și înveţe puii să zboare. 


Începutul istoriei Bizanțului 
Pe cînd se afla în luptă cu un dușman mai puternic, Împăratul Con- 


stantin a cerut ajutor lui Dumnezeu și, ziua în amiaza mare, a 
apărut pe cer o cruce luminoasă pe care sta scris cu litere de stele 
«Prin acest semn vei învinge.» Peste noapte, împăratul l-a visat pe 
lisus care îl îndemna să facă un steag de luptă cu semnul crucii pe 
el. Așa a făcut și a devenit învingător. 

Devenind stápin al Romei, Constantin dă în 312 un decret de înce- 
tare a prigonirii creștinilor. Mută capitala imperiului roman în 
Bizanț, unde construiește mult pentru cetatea care îi va purta 
numele - Constantinopole. Luptă pentru unitatea credinței 
creștine, tulburată de erezia lui Arie. Participă la Sinodul de la 
Niceea, a cărui tinere el o hotárise. 

În lucrările sale a fost susținut cu rîvnă și evlavie de mama sa, 
Elena. O trimite pe împărăteasă la lerusalim ca să descopere Sfînta 
Cruce. lar ea o găsește! Elena ridică biserici la Sfîntul Mormînt, în 
Betleem și Niceea. Moare în 327. Peste zece ani, în 337, moare și 
Împăratul Constantin. 

Așa începe istoria de peste un mileniu a Bizanțului, care pentru 
români a însemnat mult... 


23 iunie: Moșii de Sînziene 
Puţine sînt sărbătorile mari care nu dedică strămoși- 
lor momentul ajunului. În felul acesta funcţia integra- 
toare a sărbătorii se realizează pe deplin, morţii și viii 
întîmpină sărbătoarea împreună. 


24 iunie: Sfîntul lon de Vară; 

Sînzienele (Drăgaica) 
24 iunie e altă sărbătoare compusă din straturi. În 
funcţie de zonă, unul sau altul dintre straturi are rolul 
principal. În Bucovina, de pildă, Sfîntul Ion de Vară 
se bucură de o tinere specială, fiind identificat cu Sfîn- 
tul loan cel Nou, ale cărui moaște se află la Suceava. 
Oamenii merg, acolo în pelerinaj. Există texte scrise 
care se referă la minunile acestui sfînt — cum a pedep- 
sit el, de pildă, pe ecleziarhul care a furat din darul 

oamenilor pentru biserică. Legende transmise pe cale 
orală povestesc cum Sfîntul era păstor și tatăl lui îl 
vedea des stînd cu privirile pierdute spre cer, rugîn- 
du-se și rîzînd. Odată l-a întrebat ce vede, și băiatul 
i-a spus să-și pună piciorul peste piciorul lui. Atunci 

De obicei, Biserica sărbătorește ziua 
morții sfinților, adică ziua nașterii lor 
pentru viaţa veșnică. Uneori însă e 
sărbătorită și ziua de naștere a sfintului. 
Este cazul Sfîntului loan Botezătorul, 

cel numit în cărţile religioase «Luceafă- 
rul» pentru felul în care pregătește 
nașterea «Soarelui», lisus Hristos. Sărbă- 
torită în 24 iunie, nașterea cea peste fire 
a lui loan - căci Elizabeta îl aduce pe 
lume la bátrinete — pregătește apropiata 


tatăl a văzut cerul 
deschis și pe Dum- 
nezeu ţinînd în mî- 
nă tunetul care arăta 
ca un bici împodo- 
bit cu flori. 

În alte locuri, « greu- 
tatea » sărbătorii este 
dată de relaţia cu 
Sînzienele, nişte zî- 
ne bune care zboară 


minune a nașterii din Fecioară. 


noaptea prin văz- 
duh. Mai ales în 
noaptea dinspre săr- 
bătoarea lor, sînt foarte generoase: dau noroc pentru 
holde, pentru sănătate. Devin rele numai dacă le 
supără oamenii. 

De Sînziene, fetele culeg florile albe sau galbene 
numite sînziene si își împletesc din ele cununi si 
cingători. Cingătorile sînt purtate peste zi, iar seara 
sînt puse la uscat pentru leacuri și cosmetice. Cunu- 
nile se pun pe casă, fiecare membru al familiei are 
cununa lui. După felul în care se usucă, sînt luate de 
vînt sau cad, cununile vestesc cine va avea noroc peste 
an, cine se va căsători, cine va muri. 

De Sînziene se strîng plante de leac. Pînă la Rusalii 
plantele nu erau bune, erau « ciupite » de Iele. Acum 
se culeg pentru tot felul de boli, tot felul de vrăji. În 
această noapte găsești mai ușor iarba fiarelor care des- 
cuie lacăte. Sînt mai multe procedee. Unul dintre ele 
este așa: iei un lacăt, îl legi cu o sfoară și îl tîrîi după 
tine prin iarbă, noaptea, în cîmp. Cînd auzi că s-a des- 


făcut, înseamnă că lacătul a dat peste iarba fiarelor. 
De Sînziene este interzis să te scalzi. 

În alte locuri din ţară, sărbătoarea se numeşte Drá- 
gaică. Cîteva fete frumoase se fac Drăgăici. Una din- 
tre ele se îmbracă în mireasă. Ea are puteri deosebite, 
dă bob grîului, miros florilor... După ce a fost Mirea- 
să-Drăgaică, fata nu se poate căsători timp de trei ani. 
De trei ani are nevoie ca să se curețe de forțele numi- 
noase cu care s-a impregnat într-o singură zi! O altă 
variantă de Drăgaică se face cu patru fete, dintre care 
două îmbrăcate bărbăteşte. 

La românii din Balcani, sărbătoarea se numeşte Ta- 
ghiani. Fete, căldări cu apă împodobite cu flori în care 


s-au pus bijuterii de argint, cîntece... 


29 iunie: Sfinţii Petru și Pavel 
(Sînpetru de Vară) 


Apostolul Petru a fost pescar în Betsai- 
da. Înainte să-l cunoască pe lisus, purta 
numele de Simon. Avea un frate, pe 
Andrei «cel întîi chemat» la slujirea cre- 
dintei. Petru se leapádá de trei ori de 
lisus, dar prin cáintá își ispășește 
greșeala și recapătă, după Învierea Mîn- 
tuitorului, vrednicia de a fi Apostol. 

În această calitate propovăduiește 
Evanghelia, ajungînd pînă la Roma și 
întărind în credință pe primii creștini. 
Scrie cele două Epistole care îi poartă 
numele în Noul Testament. În anul 

67, sub Împăratul Nero, este răstignit 
cu capul în jos și moare ca un mucenic. 


Sînpetru de Vară 
are pereche pe Sîn- 
petru de Iarnă. De- 
spre Sfîntul Petru 
se ştie că îl însoţeşte 
des pe Dumnezeu 
în drumurile sale pe 
pămînt si că ţine 
Cheile de la poarta 
Raiului. 

În această zi se fac 
târguri și se dă de po- 
mană pentru morți. 
Se zice că în ziua de 
Sînpetru apar licu- 
ricii. De ce se pos- 
teste? Oamenii zic 


că sfinţii, aflîndu-se odată pe pămînt, au nimerit la o 
cîrciumă. Era chiar de ziua lor. Au dat peste niște 
oameni cu chef care jucau de stricau pămîntul. Fără să 


Sărbătorile cu dată fixă 


vI 
-à 


N 


52 


Ghidul sărbătorilor românești 


vrea, sfinţii s-au pomenit că intră în horă. Au jucat 
pînă au obosit. Nu le-a plăcut. S-au gîndit si au 
hotărît să-i pedepsească pe oameni pentru că i-au 
făcut să joace fără voia lor. Au decis ca ziua să le fie 
legată de un post. 

Se zice că Sfintii Petru și Pavel stau pe lună, unul de-a 
dreapta lunii și unul de-a stînga. Numele lui Petru 


Apostolul Pavel a fost un om învățat, 
rabin. Se numea Saul și îi prigonea pe cei 
care mărturiseau credinţa în lisus. 

În drum spre cetatea Damascului, are o 
vedenie în urma căreia se convertește, 
devenind un zelos propovăduitor al cre- 
dintei în Hristos. Face drumuri lungi și 
obositoare, este întemnițat și bătut. 

Din Epistolele sale s-au păstrat paispre- 
zece. Moare și el ca un mucenic: i se taie 
capul cu sabia în ziua răstignirii lui Petru. 


este pus în legătură 
cu piatra. Petru fier- 
be, frámintá trei zi- 
le piatra ca să nu se 
strice cîmpurile oa- 
menilor. 

La judecată, Petru 
se află mereu alături 
de Dumnezeu. Este 
foarte sever cu be- 
tivii. Într-o legendă 
se spune că unul, 


Cucu, i-a furat caii 

lui Sînpetru. Ca să-l ajute, Dumnezeu îi dă Sfîntului 
cîini voinici cu care să-l prindă pe hot. În pădure e 
întuneric beznă, Petru nu vede nimic. Se roagă și 
Dumnezeu îi trimite pe licurici. Caii tot nu i-a găsit, 
în schimb l-a blestemat pe cuc. 

1 iulie: Sfinţii Cosma 

și Damian (Cosmadinul) 
Pe acești « sfinţi doctori fără de arginti » i-am mai 
pomenit: ei au preparat, pe cînd nu erau creștini, 
otrava pentru Sfîntul Gheorghe. Au tinere mare, pen- 
tru boli și foc. E mare păcat să lucrezi de ziua lor. 


15 iulie: Ciurica 
Alt nume de sărbătoare compus din două nume de 
sfinţi: Sfinţii Mucenici Chiriac și Iulita. Cine nu tine 
această sărbătoare va fi ciuruit. 


a N 


16-18 iulie: Sfînta Marina (17 iulie); 


Circovii de Vară 


Există o Sfintá Marina din Antiohia Psi- 
diei, fiică a unui preot apartinind Legii 
Vechi. A fost ucisă de sabie în anul 270. 
O altă Sfîntă Marina a trăit în Siria și a 
fost ucisă în 450. În fine, o a treia a trăit 
și a pătimit în secolul al VI-lea. Sfînta 
Mucenică Marina sărbătorită de țăranii 
români este cea din Antiohia. 


Circovii de Vară se 
mai numesc Circo- 
vii Marinei. Și Cir- 
covii sînt periculoși, 
şi Sfînta Marina — 
care, rea și nesta- 
tornică, pedepsește 
cu piatră și bube pe 
cei ce nu îi ţin ziua. 
Cînd o femeie a 


copt mălai de ziua Sfintei și a încercat să-l taie cu cuti- 
tul, a curs sînge. De Sfînta Marina se fac mături de 


pelin, bune la descîntece. 


Circovii, despre care știm atît de puţine, pocesc, cum 


pocesc Zinele. 


20 iulie: Sfîntul Ilie (Sîntilie) 


llie a fost fiul lui Sovac, preot al Legii 
Vechi în Galaad. Pe vremea Regelui 
Ahab, căsătorit cu o prințesă feniciană, 
Isabela, începe o prigoană a credincioși- 
lor din Vechea Lege și o apropiere de 
credința în Baal. Pentru această faptă 
Proorocul Ilie îl mustrá pe rege cu vorbe 
aspre și prevestește trei ani și jumătate 
de foamete pentru poporul evreu. 
Regele încearcă să-l omoare, dar nu reu- 
șește. După vremea de foamete, llie 
revine și dovedește poporului care este 
Dumnezeul cel adevărat. Slujitorii lui Baal 
sînt uciși și foametea încetează. În tim- 
pul vieţii, Ilie face minuni. După moarte, 
este ridicat la cer într-un car de foc. Va 
reveni pe pămînt la Sfirsitul Veacului. 


Legenda româneas- 
că spune că Ilie era 
om și lucra la cîmp 
ca toți oamenii. Era 
foarte voinic, de 
aceea Necuratul a 
pus ochii pe el. În- 
tr-o zi, o voce îi 
poruncește: mergi 
acasă și vezi cu cine 
doarme nevasta ta 
în pat! Ilie ia topo- 
rul, intră în casă, 
vede un bărbat si o 
femeie care dorm 
într-un pat și le taie 
capul pe loc. Erau 
părinţii lui... Se ur- 

că Ilie într-o căruţă de foc cu cai de foc și merge la 
Dumnezeu să-i spună ce i-a făcut Diavolul. Dum- 
nezeu îi dă un bici să-i săgeteze pe Draci. În vremea 
aceea Dracii mai stăteau încă în cer. Sfîntul Ilie şi-a 
pus mintea cu ei și a început să-i oropseascá. Îi săgeta 
cu biciul și ei cădeau câtă frunză, câtă iarbă. Vine rîn- 
dul Dracilor să ceară ajutorul lui Dumnezeu, care îi 
recomandă lui Sîntilie s-o lase mai domol. Dracii au 
rămas care cum a nimerit. Tartorul și cîteva căpetenii 
au ajuns în fundul pămîntului si au făcut Iadul. Unii 
au rămas prin pomi. Ei sînt cei care dau brînci oame- 
nilor care se urcă în copaci. Alţii atîrnă în văzduh, cu 
capul în jos, și împiedică sufletele să ajungă în cer. 
Unii mai amărîţi, tot cu capul în jos atírnati, umplu 
lumea de bale. 

În multe legende revine ideea că Sfîntul Ilie este prea 
puternic. Cînd îi săgetează pe Draci, se cutremură pă- 
míntul din ţâţini. Se zice că atunci cînd Maica Dom- 
nului năștea pe Fiul Sfînt, Ilie a trăsnit un Drac și Fiul 
s-a speriat. Dumnezeu l-a pedepsit pe Sfînt și i-a uscat 
mîna dreaptă. De atunci Ilie este stângaci. 

Se mai zice că Sfîntul Ilie nu știe cînd cade sărbătoarea 
lui. Dornic să facă un chef, îl întreabă pe Dumnezeu 
dacă nu i-a venit ziua. Mai este pînă la ziua ta, îi zice 
Dumnezeu. Și tot așa, pînă cînd ziua a trecut... De 
furie, Sfîntul Ilie începe ploile. 

Dacă plouă și tună de Sfîntul Ilie, merele și alunele 
vor fi viermănoase. Alunul este copacul șarpelui, du- 
pă cum nucul adăpostește Zînele. 

De Sfîntul Ilie femeile dau de pomană mere. Pînă 
atunci ele nu gustă nici un măr. Pentru apicultori este 
o zi importantă, încep să reteze stupii, să ia miere. 


21 iulie: Ilie Pălie 
Ilie Pălie ar fi fost vizitiul lui Sîntilie. Se ţine tot pen- 
tru foc. Cui lucrează în această zi îi arde casa. Altfel 
spus, dacă păzeşti sărbătoarea te pázesti de foc... 


22 iulie: Foca 
Îl tin pînă si-turcii, după ce au văzut că au ars șapte 
sate. În Maramureș, țăranii se opresc din lucru trei 
zile, pe 20, 21 si 22 iulie. Altminteri, Sfinţii Ilie, Ilie 
Pălie și Foca i-ar pedepsi aspru. 


1 august: Intrarea în postul Sfintei Maria; 
Macaveii 
Se vorbește de cinci sau șapte Macavei. Se tin pentru 
sănătate, mai mult de femei. Este cu totul interzis să 
culegi cînepă. De Macavei e ultima oară cînd mai poți 
să iei din stupi miere. 


6 august: Schimbarea la Faţă (Probejenia) 
— Începe să îngălbe- 
nească frunza în 


pădure. Cerbii spur- 


După ce a împlinit 33 de ani, lisus a 
început să spună ucenicilor că el va tre- 


bui să meargă la lerusalim unde va păti- 
mi multe și va fi omorît. Ucenicii s-au 
întristat. Apoi, însoţit de ucenici și de 
popor, lisus s-a dus la muntele Taboru- 
lui, unde a urcat împreună cu Petru, 
lacov și loan. 

Ca să se roage, s-a îndepărtat de cei trei, 
iar aceștia au adormit. 

Cînd s-au desteptat, lisus li s-a înfățișat 
Schimbat la Faţă, adică strălucind de 
slavă dumnezeiască. L-au văzut vorbind 
cu doi bărbaţi care erau Proorocul Moise 
si Proorocul Ilie. 


că apele, care încep 
să se răcească. Tîrî- 
toarele caută ascun- 
ziguri. Berzele se 
pregátesc de pleca- 
re. Cerul se deschi- 
de. Se face pomaná 
de struguri. Cind 
gusti prima boabá, 
spui «boabá nouá 
în gură veche ». Fe- 
tele se spală pe cap 
în această zi. 


15 august: Sfînta Maria Mare 


Se povestește că la Adormirea Maicii Domnului a fost 
jale mare. Pomii cu roadele cele mai frumoase s-au 
întîlnit si, dînd fiecare ce avea mai bun, au închipuit 
un pom care a fost purtat în fruntea procesiunii. 

Bostanul și porumbul au făcut un buchet din floarea 
soarelui pe care l-au pus pe cosciug. De atunci, bosta- 
nul și porumbul îngălbenesc la sărbătoarea Adormirii. 
La românii din Balcani este sărbătoarea cea mai mare, 
cînd toţi se întorc din călătorii si fac nunţi. La toţi ro- 
mânii, legendele despre Maica Domnului sînt foarte 
numeroase. Temele lor sînt nașterea Fecioarei, Buna 
Vestire, istoriile cu Trif Nebunul care o ia în râs și 
Maica îl blestemă, nașterea Mîntuitorului, răstignirea, 
căutarea Mîntuitorului, Adormirea Maicii Domnului, 
călătoria în Iad şi minunile făcute de Maica Precesta. 

În dimineaţa acestei zile oamenii merg la biserică. Se 
dau de pomană pentru morţi struguri, prune, faguri 
de miere. Se face horă în sat. 


Adormirea Maicii Domnului 
Cu trei zile înainte de a o lua la sine, Hristos a trimis un înger 


la Maica sa pentru ati face cunoscută mutarea la viața cerească. 
Ea s-a bucurat și a urcat pe Muntele Măslinilor ca să se roage. 
După aceea a venit acasă, a pregătit tot ce trebuia pentru 
înmormîntare, și-a împărțit hainele văduvelor sărace, a promis 
vecinilor că nu-i va uita și îi va ocroti, apoi s-a culcat în pat, s-a 
rugat pentru vietuirea în pace și și-a dat sufletul. 

Atunci s-a auzit un tunet mare și de la marginile lumii au venit 
Apostolii lui Hristos. Petru a fost cel care a început cîntarea 

de ingropáciune și toți i-au purtat patul pînă în satul Ghetsi- 
mani, unde i-au pus trupul în mormínt. Din rînduiala lui 
Dumnezeu, Apostolul Toma a venit peste trei zile. A fost dornic 
să vadă chipul Maicii Sfinte și mormîntul a fost deschis pentru 
el. Dar n-a mai fost găsit decît giulgiul. Maica Domnului, cu 
trup cu tot, urcase la ceruri purtată de îngeri. 


1 septembrie: Simion Stilpnicul; 

Ciricul păsărilor 
Pînă în secolul al XVIII-lea, această dată însemna înce- 
putul anului pentru biserică și pentru cancelarie în Țările 
românești. Se crede că Sfîntul susţine súlpii ce sprijină 


pământul. Oamenii încearcă să afle cum va fi vremea, 
« ghicind » după viermii din mere. Cum e vremea acum 
— asa va fi tot anul. Desi e zi de sărbătoare, se lucrează! 


8 septembrie: Sfinta Maria Mică 


La 15 august se sărbătorește Adormirea Maicii Dom- 
nului, în 8 septembrie Nașterea Fecioarei Maria. Ca- 
lendaristic, Sfînta Maria Mică înseamnă sfârșitul verii. 
Oamenii nu mai poartă de acum înainte pălării căci 
vremea începe să se strice. Maria Mică se păzeşte prin 


nelucrare la fel ca Maria Mare. 


Maica Domnului și păianjenul 
Se zice că Maica Domnului torcea și tesea singură pinza din 


care făcea cămașa Fiului Sfînt. Într-o zi, un păianjen îngimfat i-a 


zis că el face o pînză mai subțire. S-au luat la întrecere și 


păianjenul a cîștigat. Maica Sfintá l-a blestemat să-și afle hrana 


numai din tors și țesut. 
Lucrul pînzei este de la Maica Domnului. Ea l-a dat oamenilor 


ca să aibă din ce să-și facă lintoliu. Cît timp femeia țese, Maica 


Domnului stă în genunchi lîngă ea. 


9 septembrie: Sfinţii loachim și Ana 


Cum Ana e un prenume frecvent la români, 9 septembrie 
face parte dintre zilele păzite în sat. 

Din tradiția sfântă se știe că părinții Maicii Domnului, 
Ioachim si Ana, erau bogaţi și că de fiecare sărbătoare 
dăruiau o treime din ce aveau săracilor și o treime bi- 
sericii. Au petrecut 50 de ani împreună fără să aibă co- 
pii. Ioachim a mers o dată cu daruri la Ierusalim, dar 
arhiereul n-a vrut să i le primească pentru că nu s-a 
invrednicit să lase urmași semintiei lui Israel. Supărat, 
Ioachim nu s-a întors acasă; a plecat în pustiu, unde 
s-a rugat lui Dumnezeu timp de 40 de zile, cerîndu-i 
să le dea un copil. Acasă, Ana se ruga și ea. Și Dum- 
nezeu s-a îndurat, le-a trimis îngerul să-i anunţe că se 
va naște din trupurile lor Maica Domnului. 

14 septembrie: Ziua Crucii 
Este sărbătoare mare și se posteste. Oamenii merg la 
biserică unde fac praznice. Se dă de pomană o ulcică 
plină cu mied, împodobită cu fir roșu la toartă și 
avînd deasupra covrig și lumînare. 
De Ziua Crucii se închide pămîntul. Gîngăniile și tîrî- 
toarele vor rămîne în pămînt pînă de Alexii. Mai 
înainte de a intra în pămînt, șerpii se adună pe un vârf 
de munte sau într-un aluniș. Acolo, toți scuipă pe 
coada unuia dintre ei. Din scuipatul lor fac o mărgică 
bună de leac. Şarpele care a mușcat peste an un om nu 
mai poate să intre în pămînt. Nu-l mai primește. Va 
rămîne afară și va muri. Ziua Crucii se mai numește, 
de aceea, si Ziua Sarpelui. 
Oamenii evită șerpii. Există însă un șarpe alb-gălbui 
care trăieşte sub prag sau în pereţii caselor construite 
din nuiele împletite și lipite cu lut. Este numit șarpele 
casei, ceasornicul casei sau ştima casei. Nu este bine 
să-l omori. lar dacă fuge, casa rămîne în scurt timp pus- 
tie. Cine omoară un șarpe de casă moare și el. 
De Ziua Crucii plantele pălesc. Rămîn verzi numai 
cele necurate. Se culeg plante de leac. 


24 septembrie: Teclele 
Teclele sînt păzite cu grijă pentru că sînt rele de lupi. 
Cui lucrează de Tecle îi mănîncă lupii berbecii. În 
unele locuri sărbătoarea ţine trei zile și se numește 
Berbecari. Cel mai primejdios în aceste zile este să 
umbli cu unelte ascuţite. Se tine ca să te pázesti de foc, 
cumpănă, năpastă, Ducă-se pe pustii. 


14 octombrie: Cuvioasa Paraschiva; 
Vinerelele 
De ziua Sfintei Paraschiva se face un mare, foarte 
mare pelerinaj la biserica Trei Ierarhi din Iași. Multi 
credincioși postesc și nu mănîncă nuci, castraveți, 
poame care au cruce. În această zi se amestecă oile cu 


ar ————— 


berbecii pentru prăsilă. Ciobanii nu cioplesc nimic ca 
să nu le iasă mieii tárcati. Se fac iarmaroace. Oamenii 
încep să se pregătească de iarnă. 


Cuvioasa Parascheva cea nouă 


«Cuvioasa noastră maică Parascheva cea nouă», cum este numită, 
s-a născut nu departe de Constantinopol și a trăit în vremea cînd 
Biserica Ortodoxă și cea de la Roma se despárteau. Părinţii i-au dat 
o educaţie aleasă, dar grija ei era să-și dăruiască hainele săracilor. 
După moartea părinților și-a împărţit la săraci toată moștenirea și a 
plecat la o minástire. Îngerul lui Dumnezeu a indrumat-o să revină 
între ai săi. După moarte, trupul i-a fost îngropat lîngă o biserică. 
Peste multi ani, moaștele au fost descoperite si pretuite pentru 
puterile lor tămăduitoare. În 14 octombrie 1641 au fost strămutate 
de la Constantinopol la lași. Pentru a-și da acordul, turcii au primit 
300 de pungi de galbeni. 

În 26 iulie este sărbătorită o sfintá cu același nume, Cuvioasa 
Muceniţă a lui Hristos Paraschiva. A trăit în secolul al II-lea și a fost 
prigonită pentru credința ei. 


25 octombrie: Moșii de Toamnă 

(Ajunul lui Sînmedru) 
Se face pentru pomană grîu fiert cu unt, lapte sau 
brânză, precum si colaci. 
În unele locuri, oamenii fac în ajunul lui Sînmedru 
foc. Se aduce un brad mare care se aprinde. Femeile 
împart la foc nuci, pîine, mere, covrigi. În același sat 
se fac mai multe focuri. Unii sar peste foc, copiii 
strigă « Hai la focul lui Sînmedruuu! » Fiecare duce 
acasă un tăciune pe care îl aruncă în livadă. 


26 octombrie: Sfîntul Dumitru (Sînmedru) 
Sînmedru este stăpîn peste iarna care vine. Jumătate 
de an stápineste Sfîntul Gheorghe și cealaltă jumătate 
el. Este ziua soroacelor pentru tot felul de înțelegeri 
între slugi și stăpîni, chiriași și proprietari, cei care 

dau și cei care primesc bani împrumut. Împlinirea so- 
rocului e prilej de petrecere și de ceartă. 

O legendă a românilor din Balcani îi prezintă pe Sfin- 
tii Gheorghe și Dumitru asistînd la momentul cînd 
Ursitoarele hotărăsc 


În vremea impáratilor Dioclețian si soarta unui băiat. 


Maximilian Galeriu, conducătorul cetății 
Salonicului botează în taină pe fiul său 
Dimitrie, pe care îl va educa creștinește. 
După moartea tatălui, fiul urmează la 
conducerea cetăţii, din voința Împăratu- 
lui. Cînd acesta află că Dimitrie este cre- 
dincios, se supără foarte tare. Dimitrie îl 
înfruntă mărturisindu-și credința. Este 
întemnițat. Acolo, în temniță, vine la el 
un tînăr credincios pe nume Nestor și îi 
cere binecuvintarea pentru lupta pe care 
urma s-o poarte cu un vandal vestit 
pentru forța lui. Dimitrie îi face semnul 
crucii pe frunte și îl binecuvinteazá. 
Nestor îl învinge pe Lie, vandalul, iar 
Împăratul poruncește ca Dimitrie să fie 
străpuns de sabie și Nestor decapitat. 


Cea mai mică deci- 
de ca băiatul să moa- 
ră înecat cînd trece 
un rîu, în timpul 
nunţii. Sfinţii le spun 
părinţilor să-i che- 
me si pe ei la nun- 
tă. Aceștia nu uită 
să-i poftească. Sfîn- 
tul Dumitru schim- 
bă calul cu mirele, 
să fie sigur că are 
un cal bun. Dar 
calul stropește cu 
coada cînd trec rîul. 
Mirelui atît îi tre- 
buie, cîțiva stropi 
de apă... şi moare. 


Sfinţii se duc la Dumnezeu și cer îndurare. Dum- 
nezeu le spune că nu are zile de dat, cel mult poate să 
fie de acord cu un transfer de zile din partea familiei. 
Familia refuză. Singură mireasa și-ar împărți zilele cu 
bărbatul ei, dar nu are voie să vorbească (așa este la 
aromâni). Atunci, ea își despletește părul și îl împarte 
cu mîna în două — jumătate mie, jumătate lui. De 
aceea fetele aromânce se piaptănă cu cărare la mijloc. 
Nu se lucrează de Sfîntul Dumitru — deloc. Stînele se 
desfac și oile pleacă la vale. Ca să afle cum va fi tim- 
pul, ciobanii întind un cojoc. Dacă se așază pe el o 
oaie neagră, iarna va fi blîndă, dacă oaia e albă, iarna 
va fi cu multă zăpadă. 


IA 


8 noiembrie: Sfintii Arhangheli Mihail 


7 


Îngerii sînt duhurile slujitoare lui Dum- 
nezeu. La început toți îngerii au fost 
buni și înţelepţi. După încercarea la care 
i-a supus Dumnezeu, înainte de Facerea 
Lumii, o parte din ei, cei conduși de Luci- 
fer, s-au răzvrătit. Atunci, spune Scrip- 
tura, a fost mare război în cer. Mihail și 
îngerii cei buni au învins, iar cei răi au 
fost aruncați din cer și au devenit de- 
moni. Peste soborul îngerilor buni, 
Dumnezeu l-a rînduit, pe veci conducă- 
tor, pe Arhanghelul Mihail. 

În aceeași zi este sărbătorit și Arhanghe- 
lul Gavriil, îngerul tălmăcitor al viselor și 
vedeniilor. Gavriil vestește lui loachim si 
Anei nașterea Mariei, Maica Domnului, 
tot el descoperă preotului Zaharia 
nașterea și menirea lui loan Botezătorul, 
în fine, o anunţă pe Fecioara Maria că-l 
va aduce pe lume pe Domnul Hristos. 


și Gavriil (Hranghelul); Năpustitul aretilor 


Despre Arhanghe- 
lul Mihail se crede 
că ar fi primul sfânt 
făcut de Dumne- 
zeu. Cică ar fi fost 
mai întîi slugă la 
Diavol. Sfântul Pe- 
tru l-a chemat să 
vină de partea cea 
bună, dar Arhan- 
ghelul Mihail a re- 
fuzat, socotindu-se 
prea păcătos. Într-o 
zi, se afla cu Diavo- 
lul la scaldă, iar 
Dumnezeu a înghe- 
tat apa, să rămînă 
Diavolul dedesubt 
și să poată veni Mi- 
hail la el. Arhan- 
ghelul a început să 
zboare, dar Diavo- 


lul a spart gheaţa și a încercat să-l prindă. Dumnezeu 
a poruncit Sfîntului Ilie să-l trăsnească pe Drac. Asa a 
ajuns Sfîntul Mihail de-a dreapta lui Dumnezeu. 

Sîmbătă, înainte de Hranghel, se fac moși. De Hran- 
ghel fiecare om trebuie să aprindă o lumînare care îi 
va fi «lumina de veci» în lumea de dincolo. Finii 
merg cu colăcei la nași. Se amestecă berbecii cu oile. 
În acest scop se face turta aretilor (berbecilor) care se 
aruncă între oi. Dacă ea cade cu faţa în sus, oilor le va 
merge bine. Se serbează « cu desăvîrșit nelucru ». 

Arhanghelul Mihail ia sufletul omului în ceasul cel de 
pe urmă. În unele locuri se crede că este nu numai 
stápin pe vieţile oamenilor, ci și pe Lună şi Soare. Ba 

chiar si peste Mamarca, nevasta lui Scaraotchi. El taie 
cu sabia pînza norilor plini cu grindină. Se spune 
despre Arhanghelul Mihail și despre Sfîntul Ilie că ei, 
neluînd canon pe pămînt, sînt în cer cu trup viu, trup 
ce nu a avut parte de moarte chinuită. La Judecata de 
Apoi, sîngele lor va arde pămîntul de şapte stânjeni si 
îl va curáti. 

Despre Gavriil se spune că stăpînește ciuma, ca și 
Sfîntul Haralambie, si că ar fi dat Maicii Domnului 
vestea nașterii lui lisus. 


11 noiembrie: Sfîntul Mina; 

Sărbătoarea Tilharilor 
Sfîntul Mina este protectorul păgubașilor. Femeile 
merg la biserică și lipesc de sfegnice lumînări « întoar- 
se », cu feștilele în jos. Adică așa să li se întoarcă și lor 
acasă lucrurile furate... 


12-14 noiembrie: Martinii de Toamnă 
Martinii sînt patronii ursilor. Se sărbătoresc toamna și 
iarna. Fiind animalul cel mai puternic din Carpaţi, 
ursul are parte de multă atenţie. 


14 noiembrie: Filipii de Toamnă; 

Intrarea în Postul Crăciunului 
Femeile sînt cele care tin și Filipii de Toamnă. Numá- 
rul Filipilor variază de la unu la șapte. Cine îi tine îşi 
apără casa de foc, stricăciuni, șerpi, strigoi, dar, mai 
ales, de pagubă de la lupi. De Filipi femeile fac numai 
mîncare, nimic altceva. Este cu totul neîngăduit să 
macini, să torci, să înţepi, să coși. Cel mai rău este sá 
cosi cu aţă roșie. 
Începe vremea cînd lupii se împerechează. Lupoaicele 
caută tăciuni. Dacă ar găsi tăciuni, i-ar mînca și s-ar 
prăsi mai bine. La românii din Balcani există o sărbă- 
toare asemănătoare, purtînd numele de Sfinţii Surghi- 
nati. Ca să se ferească de lup, femeile leagă foarfecele. 


Unele nu își piaptănă părul ca să se încurce cărările 
lupilor în pădure. 

Înainte de a intra în Postul Crăciunului, oamenii fac 
petreceri mari. La petreceri trag cu pușca. Urmează 
un post de patruzeci de zile, cel mai lung după cel al 
Paștelui. 


21 noiembrie: Ovidenia 


Biserica sărbătoreș- 
Este ziua cînd loachim și Ana au dus-o la te intrarea în bi- 


Templu pe Fecioara Maria și au încredin- serică a Fecioarei 
tat-o preotului Zaharia. Aici a rămas Fe- Maria. Se deschid 
cioara timp de doisprezece ani. După ce cerurile, animalele 
a ieșit din Templu, a fost logodită cu drep- vorbesc. Se fac praz- 
tul losif, ruda sa în vîrstă de 84 de ani. nice pentru cei care 


au murit de moarte 
năprasnică. Din această zi, femeile nu mai spală rufe 
la rîu. Ușile și ferestrele sînt unse cu usturoi. Nimeni 
nu muncește. Se dau de pomană cană cu apă sau 
bragă, lumînare aprinsă și colăcel. 


25 noiembrie: Sfînta Ecaterina 
O ţin mai ales femeile cu nume de Ecaterina, Cateri- 
na, Catalina. Nu muncesc deloc de frică să nu înne- 
bunească. Se știe că Sfînta este aspră. 


30 noiembrie: Sfîntul Andrei (Sintandrei); 

leșirea din Filipii de Toamnă 
Se zice că Sfîntul a fost copil părăsit de mamă, pus 
într-o albiutá și aruncat pe apă. O femeie l-a găsit și 
l-a luat. Copilul a crescut și făcea pe paznicul în liva- 
dă. Tatăl vitreg a venit într-o noapte să vadă și el ce 
mai e pe acolo. Băiatul, fără să știe, l-a împușcat. S-a 
dus la preot să se mărturisească. Preotul i-a spus că 
păcatul este atît de mare încît nu poate fi curăţat decît 
prin foc. Andrei îl omoară pe preot. Caută altul și 
sfârşitul este același. Se duce la un călugăr. Acesta îl 

păcălește să intre într-o fîntînă. Închide fintína cu un 
lacăt și pune deasupra un bolovan foarte mare. Cheia 
de la lacăt o aruncă într-o apă. După o sută de ani, 
niște pescari aduc călugărului (care, culmea, mai tră- 


Andrei, fiul lui lona din Galileea și frate- 
le lui Petru, a fost ucenicul Sfintului loan 
Botezătorul. După ce acesta îl botează 
pe lisus în lordan, Andrei îl urmează 
peste tot pe Mintuitor, fiind martorul 
minunilor pe care le sávirseste. Propová- 
duiește credinţa lui Hristos în Balcani și 
în ținuturile Mării Negre. Sfirșește răstig- 
nit pe o cruce în formă de X, căreia i s-a 


iește) cîţiva pești. 
Într-unul din pești 
călugărul găsește 
cheia. Trimite pe 
cineva să deschidă 
fintína. Andrei este, 
si el, încă viu. Îi 
pun în spinare o 
pereche de desagi 
plini cu bolovani si 


dat numele de «crucea Sfîntului Andrei». îl trimit sá pascá oi 


pînă cînd oile cele 
albe vor deveni negre și cele negre albe. Andrei plea- 
că, avînd bolovanii în spate si oile în față. Íntilneste 
un hot care îi spune că a omorît oamenii din trei sate 
şi merge să-i omoare si pe cei din alt sat. Andrei ridică 
ciomagul și îi dă hotului una în cap. În clipa aceea oile 
își schimbă culorile. Dumnezeu îl iertase. 
În noaptea de Sfîntul Andrei, cohortele de duhuri 
necurate se dezlántuie. Strigoii şi strigoaicele, călărind 
limbile de melitá, se bat la hotare. Oamenii se apără 
cu usturoi tăvălit în funingine, mănîncă mujdei. Se 
pare că strigoiul vine la fereastră și te întreabă: ai mîn- 
cat usturoi? Tu trebuie să mănînci, dar să nu-i rás- 
punzi. Dacă îi răspunzi, amuresti. 
Strigoii se fac din copii proveniţi din mariaje între 
rude, din copii nebotezati, lepádati, născuţi între tufe, 
din copii care, la naștere, au avut o bucată de placentă 
pe cap. Si un adult poate să devină strigoi dacă îl 
mușcă un ţînţar în ziua de Sfîntul Gheorghe, dacă jură 
strîmb sau are a face cu Diavolul. Noaptea de Sfântul 
Andrei este foarte bună de vrăji. În multe locuri se 
zice că Ursitoarele vin să vorbească cu fetele despre 


ursitul lor. Sfîntul Andrei este pus în relaţie cu lupii; 
el e protectorul oamenilor atacați de lupi. De casele 
unde Sfîntul Andrei are tinere nu se apropie lupul. În 
această zi nu se dă nimic de împrumut. Copiii taie 
ramuri de măr, păr, prun si le pun la înflorit să le aibă 
la Sfîntul Vasile, cînd sorcovesc. De Sîntandrei se tine 
ultimul dintre Filipii de Toamnă. 


4 decembrie: Sfînta Varvara (Barbara) 
În principal, se ţine pentru bube, ca și Zilele Bubatu- 
lui. De zis se mai zice că Sfînta Mucenică Varvara 
păzeşte lumea de Antihrist. 


4-5 decembrie: Zilele Bubatului 

Aceste zile se tin pentru a feri copiii de vărsat. Nu e 
voie să opáresti rufe, nici să tesi, nici sá cogi. Copiii nu 
au voie să mănînce boabe de porumb, fasole, seminţe 
de dovleac. Mamele îmbărburează copiii, adică le ung 
faţa cu miere, și îi spală apoi cu apă în care au spălat 
icoana. În alte locuri mamele fac turtele Barburii, o 
turtă unsă cu miere și una cu dulceaţă. Prima se dă de 
pomană și cealaltă se pune la streașină. 


6 decembrie: Sfîntul Nicolae (Sînicoară) 


a Se zice că Nicolae 
Nicolae a trăit în timpul împăraților ar fi al doilea sfînt 
Dioclețian și Maximilian, prigonitorii de pe care l-a făcut 
creștini. A fost mai întîi arhiereu, apoi Dumnezeu. Sfîntul 
pustnic. A strălucit prin bunătate și inte- Mihail stă de-a 
lepciune. A fost întemnițat în cetatea dreapta Domnului 
Lichia, dar Împăratul Constantin, venind si Sfîntul Nicolae 
la tron, l-a eliberat. A participat la Sinodul de-a stînga. El ţine 
de la Niceea. Avea darul facerii de minuni. paza Soarelui. Ci- 
Moaștele sale se află din 1089 la Bari. neva trebuie să-l 


păzească pentru că, 
sătul de atîta mers pe sus pe același drum și scîrbit de 
ce vede, Soarele încearcă mereu să fugă. Ba se abate la 

miazăzi, ba la miazănoapte, doar, doar va ajunge la 
sfîrşitul pămîntului să se odihnească. Dumnezeu a 
pus de strajă doi sfinți, pe Sfîntul Toader și pe Sfîntul 
Nicoară. Primăvara Soarele încearcă să fugă, dar Sfîn- 
tul Toader îl prinde cu caii săi cei nărăvași și-l aduce 
înapoi. Soarele însă nu se astîmpără. Atunci este rîn- 
dul lui Sînicoară să-l prindă. Așa e în fiecare an. 
Nădejdea Soarelui este că va scăpa într-o zi. Sînicoară 
e bătrîn si n-are nici cai... 

Sfîntul Nicolae cică a fost podar. Acum, în calitate de 
sfînt, este călăuza și protectorul celor care merg pe 
ape. Alţii spun că a fost corăbier și pescar. Pe o fur- 
tună cumplită au murit toţi oamenii de pe corabie, 
numai el a scăpat. Atunci s-a rugat lui Dumnezeu cu 
multă credință si Dumnezeu i-a înviat si pe ceilalți. 
Sînicoară ar mai fi cel care a oprit apele pe vremea lui 
Noe. 

Face parte dintre sfinţii cu mare tinere. Cică odată 
Sfîntul Casian, cel cu zi de sărbătoare la 29 februarie, 
s-a dus la Dumnezeu sá se plingá că e prea neglijat. 
Tocmai cînd îi explica lui Dumnezeu, vine Sfîntul 
Nicolae — ud, obosit, vai de capul lui. Povesteste cum 
a muncit o noapte întreagă ca să scape viaţa oamenilor 
de pe o corabie. Atunci Dumnezeu i-a spus lui 
Casian: Vezi tu cum muncesc Sfinţii care au tinere? 
la să pleci și să nu te văd decît peste patru ani! 

Iarna începe după unii în această zi. Cînd își scuturá 
barba sfîntul, începe să ningă. 

Mai important decît toate este faptul că Sfîntul Ni- 
colae reprezintă o geană de nădejde. Poate că nu se 
sfirseste lumea, poate că vine primăvara iar... De 
Sînicoară cică se întoarce noaptea la zi cu cît se su- 
cește puiul în găoace. 

Sfîntul Nicolae ajută fetele sărace. Obiceiul de a dărui 
copiilor dulciuri și o nuielușă este o inovaţie a ora- 
sului, o prefigurare a lui Moș Crăciun cel atoatedá- 
ruitor. 


12 decembrie: Sfîntul Spiridon 
Sfântul e făcător de minuni. Umbla odată Sfîntul Petre 
pe drum, însoţit de el. Vede Sfîntul Spiridon într-un 
mărăciniș un Drac călărind o femeie. Aleargă și le taie 
capul cu sabia la amîndoi. Sfîntul Petre îl mustră, a 
fost prea aspru. Făcătorul de minuni se întoarce și 
lipește capetele înapoi. Le lipește, dar pe dos. De 
atunci femeia are citeodatá cap de Drac. 
Într-o altă legendă, Sfîntul Spiridon este născut numai 
din tată. De meserie, ciubotar. Este patronul ciu- 
botarilor. Ca să mărturisească, la un moment dat, 
existenţa Sfintei Treimi, ia o cărămidă în pumn si o 
strînge pînă cînd focul urcă spre cer, apa curge pe jos 
și praful lutului îi rămîne în mînă. 
De Sfîntul Spiridon ziua creşte « cît sare cocoșul pe 
gard ». 


20 decembrie: Ignatul 
De Ignat se taie porcul. Cum se taie veţi afla în capi- 
tolul mai amplu despre Crăciun. 


24-25 decembrie: 

Ajunul Crăciunului — Crăciunul 
Atât despre Ajunul Crăciunului, cât și despre Crăciun 
veţi afla amănunte în capitolul care urmează. 


27 decembrie: Sfîntul Ștefan 

Nu există obiceiuri speciale pentru ziua Sfîntului 
Stefan, dar ţăranii — ca si orășenii — o tin. Sînt multi 
cei care poartă numele Sfîntului și de aceea îl respectă 
ca pe un sfînt patron. 

« Mai de preţ este un nume bun decît untdelemnul cel 
binemirositor », spune Ecclesiastul. Pe vremuri nu- 
mele era ales cu mare grijă. Nou-născutul primea un 
nume de sfînt (care îi devenea sfînt patron) sau unul 
cu rolul de a speria duhurile necurate, precum Urs, 
Lup, Grozavu, Stoian. Onomasticile în sat se topeau 


Sărbătorile cu dată fixă 


© 
N 


Ghidul sărbătorilor româneşti 


a ÎN 


68 


întru câtva în sărbătoarea Sfîntului. De pildă, în ziua 
de Sîngiorz, între multe altele, erau sárbátoriti si 


Sfintul sărbătorit în a treia zi de Crăciun 
a fost primul care a vestit și mărturisit 
credinţa în Hristos. Pentru credinţa lui a 
fost ucis cu pietre. În timp ce pietrele îl 
loveau, Ștefan se ruga pentru cei care le 
aruncau: «Doamne, nu le socoti lor 
păcatul acesta.» Sacrificiul lui a dat roa- 
de imediat. Un tînăr care păzea hainele 
celor ce aruncau cu pietre a fost tulbu- 
rat de moartea mucenicului. După întil- 
nirea cu Hristos pe drumul Damascului, 
tînărul, pe nume Saul, l-a urmat și a 
devenit Apostolul Pavel. 


oamenii care purtau 
numele de Gheor- 
ghe. Orașul, sărac 
în sărbători, dar 
atent cu individul, 
dă mare importanţă 
onomasticilor, deși 
în viaţa de zi cu zi 
numele de sfinți 
sînt abandonate în 
favoarea unor dimi- 
nutive. Cine mai are 
curajul să se nu- 
mească azi Gheor- 
ghe, chiar dacă așa 


« este scris » în acte? Spui Geo, spui Gigi, spui Geor- 
ge. Gheorghe ești numai de ziua ta, ba nici atunci. 


31 decembrie/1 ianuarie: Revelionul 
Si astfel cercul sărbătorilor cu dată fixă s-a închis. 
Înainte de a trece la cele cu dată mobilă, să ne oprim 
pe îndelete asupra celei mai mari sărbători din prima 


categorie, Crăciunul. 


Crăciunul sătulul 


Un etnograf serios spunea asa: «ale Crăciunului atí- 
tea sînt, trei zile ». Mă uimeşte această afirmaţie. Cum 
trei zile?! Poate la oraş. În sat, Crăciunul face parte 
dintr-un ciclu de 12 zile (de la 25 decembrie la 6 ia- 
nuarie) care asigură trecerea Anului Vechi spre Anul 
Nou și este pregătit de un post lung (40 de zile) pe 
parcursul căruia licăresc tot felul de sărbători. 

O singură sărbătoare de trei zile n-ar aduce scăparea. 
Care scăpare? Am înţeles târziu. Era în 1984. Iarnă 
grea. Căldură, apă si lumină pe apucate. Într-o dimi- 
neatá, exasperatá de frig, am avut un gînd scurt si 
cumplit — dacă nu mai vine primăvara? Mi-am reve- 
nit rapid. Ştiam de la şcoală că primăvara vine întot- 
deauna. Atunci am înţeles însă disperarea care m-ar fi 


ă 

cuprins dacă n-aş fi ştiut că vine, dacă aș fi avut cea 
mai mică îndoială. 

Oamenii societăţilor tradiţionale nu au certitudini, ei 
au soluţii. Ei fac să vină primăvara respectînd fiecare 
obicei. 


Porcul 
Crăciunul nu poate fi redus la trei zile! Ce fel de Cră- 
ciun ar fi acela fără porc? Porcul se taie de Ignat, care 
cade în 20 decembrie. 


Cine a fost Ignat? 


Cică a fost un om care, cîndva, într-un an, vrînd să taie porcul, a dat 
greșit cu securea și l-a lovit pe tatá-sáu în cap. L-a omorît. Acum, ce 
să facă? Îl îngroapă, îi face pomeni și pleacă în lume. 

Pe drum se întîlnește cu un preot. Își povestește păcatul. Preotul îi 
zice să construiască o luntre cu care să treacă, fără plată, oameni 
peste un rîu și să îngroape în pămînt un táciune de lemn de tufă, 
așteptînd pînă o înverzi. 

Ignat se așază lîngă un rîu, face luntrea, pune tăciunele în pămînt 
și se însoară. Anii trec. Într-o noapte, omul aude strigăte de ajutor 
de pe malul celălalt. Trece apa, dar nu găsește pe nimeni. Se în- 
toarce. lar aude. Pleacă din nou. Tot nu e nimeni. Revine acasă. 
Aude a treia oară strigăte de ajutor. Urcă în barcă, trece riul și 
găsește doi moșnegi pe care îi aduce acasă. Imediat le povestește 
primul lui păcat și pe celelalte două din chiar noaptea aceea - cînd, 
neajungind la timp, niște oameni s-or fi înecat. Moșnegii sînt Dum- 
nezeu și Sfîntul Petre. Îl ascultă fără să zică nimic. 

În casă, sărăcie mare. Copiii plîng de foame. Mama, ca să-i amă- 
geascá și să-i adoarmá, le arată că a pus ceva la copt sub test. Un 
moșneag o întreabă ce a pus acolo și femeia îi răspunde cinstit că 
nimic. Atunci îi poruncește să ridice testul și ea găsește acolo o 
pîine foarte mare. 

În acest timp, în fața moșneagului s-au aprins singure două lumi- 
nări înalte. Ignat și-a dat seama pe cine are oaspete și a sărutat 
tălpile celor doi moșnegi. Atunci, Dumnezeu i-a zis: hai cu noi! 


Ignat ar fi venit, dar se gindea la copii, cine se va ocupa de dinsii? 


Dumnezeu îi zice că grija copiilor o s-o poarte el. Cînd ies din casă 
trec pe lingă tufa înverzită care crescuse din cărbune, semn că 
păcatul îi fusese iertat. 

Au mers ani în șir. Într-o zi, au întîlnit o trăsură cu boieri urmată de 
măgari incárcati cu mărfuri scumpe. Dumnezeu îl întreabă pe Ignat 
dacă îi recunoaște pe acei oameni. Ignat nu îi recunoaște. Dumne- 
zeu se mirá - păi sînt copiii tăi! Stau ei de vorbă și este chiar asa, 


se recunosc și pleacă împreună. 


O poveste incilcitá cu sfîrșit fericit... În ziua de Ignat 
nu se lucrează, se taie porcul. Se crede că omul care 
n-are porc gras de Crăciun si cuțit în vremea pepe- 
nilor nu a cunoscut fericirea. Dacă totuși n-ai porc, 
tai măcar o găină, căci trebuie să vezi sînge în ziua de 
Ignat. Cînd tai porcul, zici « Ignat, Ignat / Porc um- 
flat ». Se crede că în noaptea de dinaintea Ignatului 
porcul își visează cuțitul sau se visează la gît cu măr- 
gele roșii. Care porc n-a fost tăiat de Ignat nici că se 
mai îngrașă... 

La tăiatul porcului nu trebuie să fie de faţă oameni 
miloși. Atunci porcul moare greu și carnea lui nu mai 
e bună. Ca să nu se strice sáminta porcului din casă, 
adică pentru a asigura porcul din anul care vine, feme- 
ia moaie în sînge un smoc de păr din coada lui si îl pu- 
ne la păstrare. Cu sînge de porc se face semnul crucii 
pe fruntea copiilor, ca să fie sănătoși. După ce a fost 
tăiat, capul porcului se cîntăreşte. Trupul se zice că este 
de zece ori mai greu. Cînd porcul este negru, se adu- 
nă sînge într-o strachină cu mei. După ce se usucă, fe- 
meia aprinde meiul și afumă cu el copiii ca să-i scape 
de sperietură. Untura de la porc negru e bună de vrăji. 
Cei care au ajutat la porc primesc pomana porcului. 
Femeile care nu ţin ziua de Ignat sînt pedepsite. În 
Muscel se vorbeşte despre o fiinţă lacomă și rea care 
se numeşte Înătoarea. Într-o povestire se arată că Înă- 
toarea a încercat s-o opărească pe o femeie care voia 

să toarcă de Ignat. Femeia a scăpat numai cu un sfat 
bun primit de la o vecină. 

Sărbătorile, între alte funcţii, o au și pe aceea de a 
ritma munca. Există un timp al torsului, alt timp al 
țesutului... Femeile știu aceste lucruri. Dacă n-ar sti, 
păcat n-ar fi. Cînd nu fac ce trebuie, are cine să le pe- 
depsească. 

Un lucru important despre porcul de Crăciun l-am 
aflat nu din cărţi, nici în sat, ci într-o staţie de auto- 
buz din București, plasată la două sute de metri de 
Ateneu. Era în iarna lui 1987. De departe am văzut un 
corp mare și alb într-o baltă de sînge. M-am speriat. 
Cînd am ajuns mai aproape, am văzut că e un porc. 
Doi inși tăiau bucăţi din el în strigătele celor care 
așteptau mașina. Femeile tăceau și se uitau urít, băr- 
baţii vociferau violent. Am început să notez: « Nu se 
taie porcul așa. » « Păi eu, cînd tai porcul, nici nu sim- 
te. » « Auzi, să-i dea porcului cu ciocanul în cap... ce 
criminali! » Bărbaţii adăugau mereu, orice-ar fi spus, 
« așa nu se face ». Urcám în autobuz. Discuţiile con- 
tinuă. Cei din staţie povestesc celor din mașină ce s-a 
întîmplat cu porcul, cum « l-au omorît ». Fac, în fine, 
diferenţa între a tăia porcul şi a-l omori. ÎI « tai » după 
obicei, după rânduială, îl « omori » cînd faci «cum nu 
se face ». Grija pentru felul cum taie porcul arată că 
oamenii percep calitatea specială a gestului care a fost 
cîndva un sacrificiu. 


Darurile 
Pe lîngă porc, Crăciunul nu se poate dispensa de cop- 
turi: colaci, colăcei, covrigei, de toate mărimile și de 
toate formele, colaci pentru copiii care colindă, pen- 
tru colindătorii feciori, pentru preot, pentru pus pe 
masa de Crăciun, pentru trimis la nași și la moașă, 
colaci, multi colaci ca să-i dai de pomană pentru 
morţi. Căci trebuie să se știe că, în cele douăsprezece 
zile dintre ani, sufletele morţilor vin să petreacă îm- 


preună cu viii. Pe masa din Ajunul Crăciunului se pu- 
ne hrană şi pentru ei, turte muiate în sirop de zahăr și 
presărate cu nucă pisată, grîu fiert cu miere, prune 
fierte, bob bătut. În unele locuri toate acestea se dau 
de pomană la vecini în dimineaţa Crăciunului. 

O parte din colaci se face pentru a asigura schimbul 
de daruri. Uneori colacii sînt însoţiţi de carne de porc 
şi o sticlă de băutură. Iată o formulă cu care se pri- 
meste darul și care mi se pare extrem de interesantă: 
omul care primește zice « Mulţumesc pînă oi întoar- 
ce. » Este un argument pentru absenţa cadoului în sat. 
Acolo darul are doi timpi: dai si primeşti. Darul are 
un dus și un întors. Faci daruri cui îţi face și îţi face 
daruri cel căruia îi faci. Nici măcar copiii nu primesc 
« daruri de Crăciun » în sensul obișnuit al cuvîntului. 
Ei sînt plătiţi cu covrigi, nuci, alune, mere și puţini 
bani pentru serviciul pe care îl fac colindînd. 


Colindele 


Colinda nu este un cíntecel — vorbe aruncate în vînt. 
Ea este o urare ce poate, avînd în vedere calitatea cu 
totul specială a timpului în care are loc, să influențeze 
favorabil viitorul. Simplul fapt că pînă nu demult era 
cu totul interzis să cînţi colinde în afara Crăciunului 
dovedește puterea cu care sînt învestite. Dacă pot face 
bine, înseamnă că pot face și rău. 

Există locuri unde colindele sînt specializate — unele 
sînt potrivite pentru preot, altele pentru fete și feciori 
de însurat, pentru păstor, zidar, morar, pescar, vînă- 
tor. La casele îndoliate nu se colindă. Un orásean ar 
zice că este firesc, trebuie să li se respecte durerea. În 
logica numinosului explicaţia e alta: trebuie să fie evi- 
tată întâlnirea a două surse numinoase, căci situația 
poate să scape de sub control. 

Frumuseţea colindelor nu poate fi explicată. Există o 
singură soluţie, să fie ascultate și citite. Mai ales citite. 

Am cunoscut oameni care trăiau prin poezie și de co- 
linde habar nu aveau. 

În afară de colinde se cîntă si « cîntece de stea », texte 
și melodii de origine cultă, compuse de preoți, dascăli 
şi învățători. Versuri naive, uneori nătînge, dar avînd 
farmecul si forţa inocentei... 


Un colț de iad într-un cîntec de stea 
Dar în lad cînd am intrat 


Ce-am văzut m-a spăimîntat, 
Am văzut pomi incárcati 

De copii nebotezati. 

Și-i purta din loc în loc 

Și-i bătea cu bici de foc; 

Și-i purta din scară în scară 
Și-i bătea cu bici de pară. 


Aceeași naivitate caracterizează teatrul popular cu 
Irozi sau, cum mai este numit, Viflaimul, povestea 
magilor care merg să se închine Fiului nou-născut. 
Multe personaje: Gaspar, Baltazar, Melhior, ciobanul, 
soldaţii, Irod... si replici de genul celei de mai jos. 


Irod 


Au nu stii cá eu sint Irod impárat, 

Care pe cal am încălecat 

Și cînd cu piciorul în pămînt am dat 
Tot pămîntul s-a cutremurat? 

Dar un filozof ca tine 

Să nu se teamă de un împărat ca mine? 


Copiii merg cu Steaua: « Cine primește steaua cea 
frumoasă și luminoasă »... Tinerii trec pe la case cu 
Capra. Istoria « teatrului animalier » care se face de 
Crăciun este lungă și, oricum, foarte diversificată 
zonal. Dincolo de gluma aparentă, mersul cu Capra 
(Turca, Brezaia), cu Ursul si alte animale e treabă 


serioasă. De pildă, sînt locuri unde se crede că 
feciorul care a intrat în ceata de Turcă este părăsit de 
îngerul său păzitor timp de șase săptămîni. Nu are 
voie să intre în biserică tot acest timp. Dacă ar muri, 
«acolo » ar fi socotit păgîn. În alte locuri, scenariul 
pretinde ca animalul să moară și să fie reînviat. Mai 
nou, grupul care îl însoțește numără și un doctor. 


Nașterea lui lisus 


De Crăciun, toată suflarea satelor sărbătoreşte Naște- 
rea lui Hristos. Cu această ocazie sînt actualizate le- 
gendele Nașterii. 

O anchetă a revistei Dilema a pus bucureştenilor 
întrebarea: ce-ar face dacă la ușă ar suna Maica Dom- 
nului ca să le ceară să nască la ei? Răspunsurile au fost 
uluitoare. Toti se speriau, ziceau că ar chema Salvarea, 
că ei nu se bagă. O singură femeie a zis că i-ar deschi- 
de și i-ar da ajutor să nască. 

În spatele acestei sărbători creștine, specialiştii caută 
alte sărbători mai vechi. Și le găsesc. Saturnaliile ro- 
mane aveau loc între 17 şi 23 decembrie. Chiar pe 25 
decembrie era sărbătorită nașterea zeului Mithra, 
importat de soldaţii romani din Orient. Sărbătoarea 
se numea Natalis Solis Invicti. Din Crăciunul de as- 
tăzi se pun în seama vechiului cult solar focurile care 
se aprind în dimineaţa de 25 decembrie și forma ro- 
tundă a colacilor. Specialiștii au descoperit că vreme 
îndelungată creștinii au sărbătorit Anul Nou pe 25 
decembrie, dovadă numele de Crăciunul Mic dat 
Anului Nou în unele locuri. 


Moșul 


În sat nu există pom de Crăciun împodobit, sub care 
Mos Crăciun să așeze daruri. Există, în schimb, un 
butuc numit Crăciun care « moare », adică este ars, în 
timpul sărbătorii. Pomul cu jucării şi Mos Crăciunul 
distribuitor de cadouri sînt un împrumut târziu (sfir- 

situl secolului al XIX-lea), din Occident. În sat, un 
astfel de pom continuă să fie o curiozitate. 

Ce-a fost înainte de mosul mondializat, îmbrăcat în 
palton roșu tivit cu blánitá și tras, cu sacul de daruri 
cu tot, de iepuri, cerbi sau reni ínhámati la o sániutá ? 
Înaintea lui și, în cazul satului, în locul lui, exista un 
moș cu barbă albă ca neaua. Un fel de sfînt. E frate cu 
Ajun și se spune că a fost păstor. 


Povestea lui Crăciun 
În unele legende, Crăciun este prezentat ca un om bogat și neîn- 
durător care refuză ajutorul cerut de Maica Domnului, aflată în 


fața casei lui în clipa cînd îi vine sorocul să nască. Cráciuneasa, ne- 
vastă-sa, femeie milostivă, o primește în grajd și îi dă tot ajutorul. 
Întoarsă în casă, are mîinile pătate de sînge. Devine victima violen- 
tei lui Crăciun, care îi taie mîinile de la coate ca pedeapsă. Femeia 
își recuperează mîinile si are chiar de cîștigat: indemnatá de Maica 
Domnului să-și moaie cioatele în scalda Mintuitorului, se pomenes- 
te cu míini noi de aur. Pentru ajutorul pe care l-a dat va fi patroana 
moașelor. Crăciun, cutremurat de minune, se creștinează și devine 
primul sfînt. 


Această legendă a devenit arhicunoscutá. Ceea ce se 
știe mai puţin este că în legendele Sfintei Brigitte, ser- 
bată în tradiţia occidentală pe 1 februarie, se vorbește 
despre o situaţie similară. Sfînta asistă la nașterea lui 
lisus. Dintr-o greșeală, își pierde mîinile si le recupe- 
rează atingîndu-i scutecele. 

Adepții ipotezei că Moș Crăciun ar fi o veche zeitate 
autohtonă care moare și renaște cu ocazia solstițiului 
de iarnă găsesc în legendă argumentul că vechiul cult 
s-ar fi opus noii religii născute o dată cu Iisus Hristos. 
Aceşti specialiști identifică vechea zeitate într-o enti- 
tate fitomorfă (butucul), zoomorfă (porcul) și antro- 
pomorfă (colacul care amintește forma unui om). 
Cînd nu se ocupă de restaurarea timpului, de nașterea 
Fiului Sfînt, de morţi, de comori care ard, de urări si 


altele la fel de importante și grave, oamenii se dedică 
problemelor mărunte ale anului care vine. Găinilor li 
se dă sá mánince din ciur ca să ouă. Femeile se feresc 
să rostească cuvîntul mac ca să nu se înmulțească 
puricii și ascund fusele ca să nu vadă șarpe peste an. 
Ciobanii pun sub prag un drob de sare pe care îl vor 
da oilor să-l mănînce pe 22 aprilie. Fetele fac vrăji, 
foarte multe vrăji. Bătrînii încep calendarele pe care le 
vor continua de Anul Nou. Acum, cînd se deschid 
cerurile, comorile ard, mormintele se deschid, toţi fac 
cîte ceva. Timpul este «gras» și «fertil», ce «se- 
meni » acum « răsare ». 

M-am întrebat pentru ce se spune « Crăciunul sătu- 
lul ». Un răspuns posibil ar fi că vine cu mese bogate 
după un post lung. Părerea mea este că o valoare spe- 
cială o are slănina, care în lunile dinainte a lipsit. 
Numai cine nu cunoaște ponderea slăninii la masa 
ţăranului poate să se mire. Oamenii de la ţară, ca si 
zeii, au mare respect pentru alimentul gras. Bucătăria 
« ușoară » este o invenţie a orașului. Posturile și re- 
strictiile alimentare pe care le impun sărbătorile îi 
scutesc pe oameni de regimul dietetic. 

Paștele fudulul | 


Locul firesc al Cráciunului era la capátul sirului de 
sárbátori cu datá fixá. Sirul sárbátorilor cu datá 
mobilă trebuie sá înceapă însă cu Paştele, punctul lor 
de origine. 


Amintiri 


În copilăria mea, vitrina cofetăriei Capşa din Bucu- 
reşti expunea de Paști, timp de o săptămînă, un ou de 
zahăr uriaş. Roz-albástrui-verzui, plin de flori si pá- 
sări, era atît de mare încît, multă vreme, mi-am închi- 
puit că încap în el. Mergeam cu mama să-l vedem, ca 
la spectacol. Apoi intram în cofetărie și cumpăram un 
ou de zahăr mic, cit o ceascá de ceai. Îl admiram pînă 
se spărgea. Găseam înăuntru nişte bomboane mici si 


palide, cu gust de făină. Nici coaja nu era cine ştie ce. 
Și totuşi le mîncam. 

Celălalt Paşte era făcut din mersul zilnic la biserică, în 
ultima săptămînă, din spovedanie și împărtășanie și 
disperarea mamei care, în ajunul Învierii, trebuia să 
păzească mielul fript și cozonacul, mirosurile făcînd 
din tata si din mine două fiare dezlántuite. 

A treia amintire veche despre Paște se suprapune cu 
primul sat pe care l-am văzut. Aveam șase ani. Prin 
sat trecea Cibinul. Pe un mal se înșirau toate casele. 
Pe celălalt mal erau numai două, a preotului și a 
morarului. Erau fraţi și erau uriași. Ne-au chemat în 
prima zi de Paște la masă. Am pătruns într-o cameră 
lungă, traversată de o masă tot atât de lungă pe care se 
aflau dealuri de cozonaci și de colaci, șiruri de farfurii 
pline, iar pe lîngă perete nenumărate coșuri în care 
erau ouă, sute, mii... Mintea mea nu a putut să cu- 
prindă atîta abundență. Mi-a venit să plîng. 

Cu trecerea timpului mi s-a întărit ideea că între Pas- 
tele din sat și cel de la oraș se cască o prăpastie. Altă 
prăpastie există între Paștele omului de la oraş care 
tine post și Paștele celui care nu tine: primul este mai 
lung si mai frumos. 


Calendarul Pastelui 


Dacá faci o socotealá, Pastele crestinului ortodox 
practicant dureazá peste o sutá de zile, mult mai mul- 
te decít un sfert din durata unui an. Nu exagerez de- 
loc: sáptámina dintre cele douá Lásaturi de Sec, Páre- 
simile (adicá Postul Mare), Sáptámina Patimilor si 
Cincizecimea (perioada pînă la Rusalii) si încă o sáp- 
tămînă pînă la Rusitori. Se spune «lung cît o zi de 
post». Dar cât de lung este cel mai lung post al anu- 
lui? Unii îl compară cu o pădure mare si fără capăt, 
unde se rătăcesc cei care nu se pocăiesc. În an există 
patru posturi mari urmate de cîlegi. Între posturi, 
omul mănîncă de vírstat, de frupt, de hart. Aceste 

cuvinte ies discret din limbă și se duc în tara vorbelor 
care nu mai sînt. 

Postul înseamnă mai mult decît interdicții alimentare 
şi sexuale. E timp de plîns, de rugăciune și de umilin- 
tá. Ceasul bucuriilor s-a oprit de Lăsata Secului, cînd 
oamenii fac, de adio, o mare petrecere. 

Etnologul lon Ghinoiu identifică în sărbătoarea Pas- 
telui un vechi scenariu de renaștere simbolică a tim- 
pului și a spaţiului prin sacrificarea zeului adorat, care 
moare si învie în fiecare an. Autorul socotește că Sáp- 
tămîna Patimilor, cînd Iisus este chinuit, umilit, rás- 
tignit, cînd spiritele morţilor părăsesc mormintele, 
este o apoteoză a stării de dezordine, a degradării tim- 
pului, comparabilă cu aceea de la cumpăna dintre anul 
vechi și Anul Nou. Săptămîna Luminată se hrănește 
din plin din miracolul Învierii, restabilind în Lume 
echilibrul și ordinea. 

Ion Ghinoiu are dreptate, cum are dreptate de multe 
ori. Lui îi datorez observaţia că sfinţii calendarului 
creștin îmbătrînesc pe măsură ce «imbátrineste » 
anul. Ceea ce m-a temperat în ispita de a recurge mai 
des la ipotezele sale, mai des decît am făcut-o, a fost 
numai dorinţa de a scrie o carte care nu limpezește, ci 
încîntă, o carte care să trezească pofta de sărbătoare. 
Paștele nu are dată fixă. Paștele se socotește. Cade în 
prima duminică cu lună plină care urmează echinoc- 
tului de primăvară. Numele este de origine ebraică 
(Pesah) şi înseamnă trecere. În funcţie de Paste se sta- 
bilește data multor sărbători creștine și necreștine. 
Toate aceste sărbători compun un fel de fagure de 
timp bun în care își fac loc alte sărbători, cu dată fixă. 
Este greu să le separi. Lumina unei sărbători se răs- 
frînge asupra alteia. Am fost totuși nevoită s-o fac în 
această carte. 

Aveţi în continuare un calendar schematic al Paștelui. 
Duminica de Paşti este luată ca origine a axei timpu- 
lui. Înaintea ei se află cele șase duminici încorporate 


în Postul Mare și încă patru care jalonează perioada 
de trei săptămîni dinaintea intrării în post. După ea, 
de-a lungul Cincizecimii, sînt alte şapte duminici, 
ultima fiind prima zi de Rusalii. Cele 18 duminici lao- 
laltá cu zilele din Săptămîna Patimilor, Înălțarea si 
Sfînta Treime (a doua zi de Rusalii) sînt sărbătorile 
religioase ale ciclului pascal propriu-zis. Ele au fost 
denumite după calendarul ortodox, adăugîndu-se 
uneori numele populare între paranteze. Schema a 
fost completată cu sărbătorile românești — suprapuse 
sau nu peste cele religioase — a căror dată se calculea- 
ză în funcţie de Paști. 

Puteţi transforma în fiecare an această schemă într-un 
calendar veritabil dacă știți cînd cade Duminica Pas- 
telui. De asemenea, o puteţi folosi ca să vă orientati 
mai bine în capitolul următor. 

+8| Rusitorii (7 zile după Rusălii) x 


Duminica Sf. Paști 


+5 


+4 


Duminica Orbului 


Duminica Samaritencei 


+3 


+2 


a Duminica: Slăbănogului,! Tudorusale j 


Duminica Mironositelor 


Miezul Păresimilor 


-6 


—7 | Lunea Curată 


Martea Vaselor 


Martea Rusaliilor 
Sf. Treime (a doua zi de Rusalii, luni) 


Simbáta Mosilor de Rusalii 


Înălțarea Domnului (Ispasul) 40 de zile de la Înviere 


Repotinul (martea) 


Repotinul (martea) 


Repotinul (martea) 


Duminica Sf. Paști 
SĂPTĂMIÎNA MARE 


Duminica Floriilor 
- a șasea din Post 


ata mare cu noaptea de 


Duminica Cuv. Maria Egiptianca 
- a cincea din Post 


Vinerea Prohodului (Vinerea 


ini ă 1 / reg c ă 
Duminica Sf. loan Scărarul are, Vinerea seacă) 
-a patra din Post 


Duminica Sf. Cruci 
— a treia din Post 


Miercurea spălării. picic 


Duminica Sf. Grigorie Palama Cinel celei de Tali 


- a doua din Post 


Marţea femeii păcătoase si a 
Duminica Ortodoxiei vânzării lui luda 
- prima din Post 


PiingeriFariseilor 


Duminica Lásatului de Sec de brinzá 
(Lásata Secului ) Duminica Floriilor 


Duminica Lăsatului de Sec de carne 


Duminica Fiului risipitor 


Duminica Vamesului si a Fariseului 

Sărbători calculate în | 
funcţie de Paști 


Simbăta Părinților (Mosii de larná) 


Cu această ocazie sînt pomeniti toţi morţii, chiar și 
cei morţi de moarte năprasnică. În unele locuri, săr- 
bătorii i se spune Mosii de Piftii. 

De sufletul morților, se trimit la casele sărace farfurii 
cu orez cu lapte, plăcinte cu brînză, colaci. Femeile 
care dau de pomană ştiu că « cine dă lui își dă », « cine 
face lui își face ». Cea venită cu pomana zice: primeşte 
de sufletul lui cutare... Persoana care ia răspunde: 
bodaprosti, să fie primit! 

După ce îi pomenesc pe morţi, viii pásesc în ciclul 
pascal si tin postul cel mai lung din an. 


Postul Paștelui 
și sărbătorile din prima săptămînă 


Postul mare începe la o săptămînă după Lăsatul de 
Sec de carne. Între Lăsatul de Sec de carne și Lăsatul 
de Sec de brînză există o săptămînă care-i pregătește 
pe oameni pentru Postul mare. 

Acum e timpul împăcărilor. Neamurile și vecinii își 
fac vizite și își cer iertare unul de la celălalt. Inutil 
postești dacă păstrezi dușmănii. Cu această ocazie se 
scot la iveală tot felul de greșeli de peste an, un fel de 
« demascări publice »: cutare fată e leneșă și murdară, 
cutare fecior e betiv și mincinos... Obiceiul poartă, 
de la o zonă la alta, nume diferite. Iată cîteva: Pri- 
veghi, Hodáite, Opait, Alimori. 

De Lăsata Secului tinerii joacă. Petrecerile lor se nu- 
mesc în unele locuri Refenele. Jocul e bun pentru 
cînepă. Se bea și se mănîncă pe săturate. Se zice că în- 
tr-o astfel de zi se va alege praful de lume. Între felu- 
rite mîncăruri, omul trebuie să mănînce un ou fiert, 
spunînd: « Ou, oușor / Să-mi pară postul mai ușor. » 
Se bate halvita. Mai bine zis, unde există halvitá se 
bate halvitá, unde nu, se atîrnă de «undiţă» un ou 
fiert. Foarte răspîndită este practica de a face noduri 
pe ata «unditei ». Fiecare participant știe care este 
nodul lui. Dacă flacăra se stinge în dreptul unui nod, 
se crede că persoana respectivă va muri. 

În zilele dintre Lásatul de Sec de carne si Lásatul de 
Sec de brînză, în nordul Dunării nu se întîmplă mare 
lucru. Românii din Balcani însă fac carnaval. În Ro- 
mânia, doar în unele locuri se fac, de Lăsata Secului, 
Cucii. La acest obicei participă o ceată de feciori mas- 
cati și purtînd multe clopote ca să poată face cît mai 
multă gălăgie. Aleargă după oameni să-i bată și să-i 
mînjească. Cel care se face Cuc trebuie să rămînă în 
ceată mai multi ani, altfel după moarte devine Drac. 
Prima săptămînă din Post se bucură de mare tinere. 
Lunea mai poartă şi numele de Lunea Curată. Începe 

țesutul pînzei din care se vor coase cámásile de Paste. 
Se spune « Paștele fudulul » tocmai pentru că, oricât ar 
fi de sărac, omul nu poate merge de Paște la biserică 
fără să poarte ceva nou, măcar o cămașă. Oricine poa- 
ze să observe că sărbătorile, prin interdicțiile de muncă 
pe care le impun, ritmează activitatea casnică, munca 
la cîmp, creşterea vitelor... Un lucru este bine să-l 
faci într-o anumită perioadă și este rău să-l faci după 
ce perioada s-a încheiat. De pildă, serile lungi de iarnă 
sînt bune pentru tors. Torsul începe o dată cu postul 
ţinut pentru Crăciun și se încheie la Păresimi. Păresi- 
mile sînt bune de ţesut și de cusut. 

Tot de Lunea Curată se fac: Spolocania, darea cîinilor 
în tărbacă și acrirea borșului. Spolocania este un fel de 
spălare rituală a gurii, pe care o fac femeile, cu borș sau 
direct cu rachiu. Darea cîinilor în tărbacă este un obi- 
cei de o cruzime fără seamăn: animalele sînt supuse 
unor chinuri cumplite, care ar trezi revolta oricărui 
orășean (sînt aruncate în aer cu niște catapulte rudi- 
mentare, sînt tírite și bătute). Ipotezele sînt numeroa- 
se, unii cred că în această zi cîinele este identificat cu 
lupul, alții aduc argumente legate de fertilitatea cîm- 
purilor. Ceea ce cred însă că merită reţinut este vio- 
lenta, violenţă pe care o descoperi frecvent în sárbáto- 
rile românilor « blînzi ». Poate că tocmai aceste epi- 
soade de violență care descătușează și dezvoltă energii 
fac să fie cu putinţă blîndeţea. 

Acrirea borșului este o treabă serioasă, căci fără bors 
românului i-ar fi greu să ţină post. Fiind « puterea » 
ciorbelor de post, este firesc să-și bage și Dracu coa- 
da. Gestul poate să-i fie fatal. Există unii care știu 
cum se prind dracii la putina de borș. lau un brăcinar 
de la un mire care a fost cast pînă la nuntă și îl fac lar 
la gura putinii. Dacă reușesc să prindă de cap un 
Drac, acesta se va arăta gata să le îndeplinească orice 
dorinţă. Ca să se acrească, borșul pretinde mînie. Fe- 
meia care pune borș se preface supărată sau ia un 


copil de păr, de urechi, punîndu-l să strige: « Acruuu 
borşul! » 

Femeile cu feciori ciobani fac o turtă pentru Sfînta 
Maria care trebuie să-i apere. N-ar coase nici în rup- 
tul capului, ca să-și ferească băieţii de lupi. 

A doua zi de Post, marţi, se spală vasele în care s-a 
gătit de frupt. Asa se și numește, Martea Vaselor. Fe- 
meile păstrează cîrpa cu care au spălat vasele. Este 
bună în descíntecele de deochi. În această zi e bine sá 
pui ouă la clocit. Puii care ies din ouăle puse acum la 
clocit sînt căutaţi pentru farmece. De aceea, în unele 
locuri oamenii zic că niciodată nu e bine să pui ouă la 
cloşcă. Tot acum, femeile și fetele aduc apă de nea din 
pădure si stropesc cu ea casa. Făcînd așa vor avea mai 
puţini purici și gîndaci peste an. 


Săptămîna Caii lui Sîntoader. În calendarul orto- 
dox figurează mai multi sfinţi Teodor. Nu au nimic a 
face cu Sîntoader. La fel ca Filipii şi Circovii, Toaderii 
sînt mai multi. Se vorbeşte de șapte, nouă, doispreze- 
ce. Despre ei se zice că ar fi feciori-cai, feciori cu cozi 
si copite de cai párásiti de drágute. Săptămîna Caii lui 
Sîntoader și credinţele legate de ea sînt un amestec 
grozav. E greu să limpezesti fără sá falsifici. În orice 
caz, toată lumea este de acord că Sîntoader are cai. 


Sîntoader 

O legendă vorbește despre vremea cînd lumea era ferecată cu 
două lanţuri. La unul păzea Sfîntul Petru, la celălalt Sfîntul lon. Sîn- 
toader sparge lanţul lui Sfîntul Petru și pătrunde în lume, aducind 
după el primăvara și pe Baba Dochia. 

Într-o altă legendă, Soarele este cel fugar. Și-a urcat pe cai cele 
nouă babe și, profitînd de vremea rea, a încercat să treacă de poar- 
ta păzită de Sîntoader. Dar și Sintoader are cai și urcă moșii pe ei. 


Al nouălea, Moș Alexe, dă de urma Soarelui fugar. 

Sărbătoarea Caii lui Sîntoader începe în prima săp- 
tămînă de Post. Durează opt zile. Caii lui Sîntoader 
sînt foarte răi şi mănîncă o singură dată pe an, într-o 
zi din această săptămînă. Unul dintre 'Toaderi se nu- 
meste Toaderul cel Mare, iar altul Toaderul cel 
Schiop. 

Rău face acela care lucrează acum. Îi vor amorti peste 
an mîinile și picioarele. Nu se fac petreceri, nu se pun 
ouă la closcá, nu se descíntá, nu se umblă noaptea. Ca 
să fie apárati de Caii lui Sîntoader, oamenii îmbunea- 
ză caii din sat, le dau mai bine să mănînce, îi scot la 
păscut. Cu această ocazie se fac întreceri de cai care se 
numesc încurarea cailor. 

Se fac frăţii de cruce: « Eu ti-oi fi frate / Pînă la moar- 
te./ M-oi lăsa de pîine și de sare mai bine /Decít să má 
las de tine. » Femeile împart colaci pentru morți, pre- 
cum si o colivă care se duce la biserică. În unele locuri 
colacii sînt însemnați cu urmă de potcoavă. În zori, 
mai înainte să-și trezească Sîntul caii, fetele mari își 
spală părul cu fiertură de fîn, busuioc, mentă, cimbru, 
calapăr, smeurică, leuștean, oman si lapte de iapă. 
Omanul îl culeg de Sîntoader. Cînd îl smulg, îl plătesc 
pămîntului cu pîine și sare: « Oman mare, / Domn 
mare, / Eu îţi dau tie pîine și sare / Tu să-mi dai mie o 
coadă de păr mare. » Tot de Sîntoader se fac o multi- 
me de vrăji. 


Miezul Păresimilor 

Mijlocul Postului este un moment important. Se 

numește Miezul Păresimilor sau Miezul Páretilor; cu- 
vîntul Păresimi are ca etimon latinescul quadragesi- 
ma, trimitind la cele 40 de zile ale Postului. 

Femeile tin cu sfinţenie această zi. O tin ca pe o dumi- 
nică: nu torc, nu urzesc, nu tes, nu cos și, mai ales, nu 
spoiesc si nu ung pereţii caselor. Femeia care nu as- 
cultă și lucrează în această zi nu numai că va avea 
dureri de mîini si de picioare, dar își va pierde peste 


an sporul. Va începe să facă o treabă și nu o va termi- 
na. Pierderea sporului este pusă pe seama unei buimă- 
celi, un fel de nebunie ca aceea provocată de Iele. 
Există și o poveste cu o femeie care a urzit de Miezul 
Páretilor. Imediat a început să se învârte înainte și îna- 
poi, ca urzitoarea, și să repete: « Tînd încolo, tînd în- 
coace, / Tind în Miezul Păreţii. » Unele legende spun 
că a înnebunit, altele că a murit. În schimb, ziua pare 
să fie bună pentru numărătoare. Femeile numără ouă- 
le și sculele de cînepă, in și lînă. 

Sáptáminile trec una după alta pline, pline de zile 
păzite... 


Moșii de Florii, Lazărul 


Sîmbăta dinainte de Florii este dedicată morţilor. 
Femeile fac plăcinte și le dau de pomană. Nu torc ca 
să nu se îmbăleze morţii care așteaptă la poarta Raiu- 
lui să vină clipa cînd pot reveni pe pămînt. 

Despre Lazăr vorbesc trei tipuri de legende care con- 
turează trei personaje diferite. Le voi rezuma. 

Erau cîndva doi fraţi, unul bogat și unul sărac. Sára- 
cul, pe lîngă sărăcie, mai avea și corpul acoperit de 
bube. Nevastă-sa nu mai putea să-l rabde. Nici fratele 
său. Într-o bună zi, fratele cel bogat se însoară și nu-l 
cheamă la nuntă. Necájit, Lazăr se duce la casa lui și 
se aşază pe o grămadă de gunoi, mai la o parte. Cîinii 
bogatului îi aduc rămășițe de la masă si îi ling bubele. 
Bogatul nu acceptă să împartă cu fratele lui nici dra- 
gostea cîinilor, așa că îi leagă. La încheierea nunţii, 
lăutarii vin să-i cînte și lui Lazăr ceva. El îi plătește cu 
coji de pe bube. Cojile se prefac în galbeni. 

De bucurie, lăutarii merg să cînte și nevesti-sii. Aflind 
minunea, ea se îmbracă frumos, gáteste mîncare și 
merge la grămada de gunoi. Soții se ceartă. Ea îl 
anunţă că îl părăsește, a găsit unul mai bun. Lazăr îi 
dă un sfat: înainte de despărțire, cînd va porni din 
ogradă cu noul mire, să-și facă semnul crucii în ceie 

patru vînturi. Nevasta uită de sfat și caii de la trăsură 
încep o goană nepămîntească. Femeia își aduce aminte 
și își face crucea. Se pomenește în cîmp. Mirele fusese 
însuși Dracu. 

Pînă să se întoarcă ea, Lazăr a murit. Fratele lui vine 
să-l vadă înainte de moarte. Lazăr îl învaţă să se pocă- 
iască. Trufas, acesta zice că n-are teamă de moarte. 
Cum a murit Lazăr, din cer au coborât doi stîlpi de 
ceară pe care au venit doi îngeri ca să-i ia sufletul. La 
moartea fratelui bogat au venit să-i ia sufletul dracii. 
Din lad, unde se afla, acesta cere ajutorul lui Lazăr 
care îl refuză. 

Al doilea tip de legende se referă la fratele Mariei și al 
Martei, Lazăr cel înviat de lisus. Textul, în versuri, 
are o origine cărturărească. În final se spune că Lazăr 
cel înviat și-a terminat zilele printre pămînteni fără să 
mai rîdă niciodată, trăind numai cu gîndul la Rai. 

Al treilea tip de legende circulă sub forma unui cîntec 
pe care un grup de fetiţe îl cîntă în această zi din casă în 
casă. Una este îmbrăcată în mireasă, cu voal alb, beteală 
și flori pe cap. Celelalte sînt în haine de toată ziua. Mi- 
reasa se numește Lázáritá. Ea tace și merge cînd înain- 
te, cînd înapoi. Celelalte îl bocesc pe Lazăr, fratele lor 
şi soțul miresei, care a murit din dor de plácinte. 


Lazăr și plăcintele 
Lazăr cere mamei să-i facă plăcinte, dar aceasta toarce și nu-i face. 


Tipind și tăvălindu-se pe jos în jurul ei, Lazăr se inteapá în fusul pe 
care mama îl scapă din mînă. Moare. Vin surorile și îl îngroapă: 

La umbra nucului 

În calea voinicului 

În ardeiul sîrbilor 

În piperul grecilor 

În pamblica fetelor. 

Acest gen de text, fiind atestat și la București, are fragmente 
împrumutate din alte cîntece. Într-o variantă, de pildă, după 
moartea lui Lazăr ni se vorbește și de moartea unei fete: 


De la Belu, mai la vale 
S-auzit un zgomot mare 
De boieri și de cocoane 
C-a murit o fată mare, 
Fată mare, logodită 

Cu toată zestrea gătită... 


Floriile 
În duminica de Florii, oamenii au voie sá mănînce pes- 
te. Merg la biserică ducînd flori și se întorc aducînd 
mítisori de salcie. Ating cu salcia copiii, vitele din 
gospodărie si o pun la icoană: peste an ea capătă tot 
felul de întrebuințări. Tot acum sînt fierte buruienile 
care vor fi folosite la vopsirea ouălor. Cum este vre- 
mea de Florii, așa va fi și de Paște. Sînt locuri unde în 
această zi oamenii nu se spală pe cap, de teamă să nu 
albească (încărunţească) la fel ca pomii aflaţi în floare. 
În alte părți se spală pe cap tocmai în această zi, dar cu 
apă în care au fiert busuioc și fire de la canafii unui 
prapor care a fost purtat la o informíntare de fată 
mare. Ca să fie de folos părului, să-l facă să străluceas- 
că de sănătate, apa trebuie vărsată la rădăcina unui păr. 


Joia Mare 

Joia Mare din Săptămîna Patimilor este foarte însemna- 
tă. Se mai numește Joia Neagră sau Joimáritá. Cine n-a 
terminat de tors nici că mai toarce. Joimăriţa le pe- 
depseste pe femeile lenese, le bate peste degete și le arde 
cînepa netoarsă. Pe unele pur și simplu le fură, le frige și 
le mănîncă. Cînd Joimăriţa nu se manifestă explicit, o 
fac, pe alocuri, colindătorii: ei « controlează » torsul, își 
bat joc de leneși și chiar ard fuioarele netoarse. 

Nu se lucrează în această zi. Se face, în schimb, borș. 
Borșul din Joia Mare tine tot anul. Cine doarme în 
această zi va fi leneş si « netrebnic », adică nu va fi 
bun de treabă, pînă în anul următor. Fetele fac iar 
vrăji, ca să fie plăcute băieţilor. 

Pentru morţi se fac focuri din vreascuri rupte cu mî- 
na, netăiate. Pe lîngă foc se așază scaune, se pune pîine 
cu vin, se tămîiază. În această zi morţii se pregătesc să 
vină pe pămînt, asa că trebuie să fie ajutaţi $1 primiţi 
bine. Pe morminte se varsă apă și se pun lumînări si 
așchii de lemn aprinse. Copiii umblă prin sat cu toaca 
şi cîntă: « Toacă, tocánelele, / Joi, Joimărelele. / Paste 
popa vacile / Pe toate ogașele, / Duminică-i Paștele. » 
În Joia Mare cade Nunta urzicilor. Din momentul în 
care înfloresc, urzicile nu mai sînt bune de mîncat. În 
unele locuri există obiceiul de Strigare peste sat, 
asemănător celui de la Lăsata Secului. Tinerii se strîng 
si, într-o formă ce poate aminti unui orășean de brigá- 
zile de agitaţie, fac publice greșelile « celor păcătoşi ». 
lată o mostră de dialog: 
— Vai de mine, măi! 
— Ce ţi-e tie, măi? 
— Că mă doare capul... 
— Pentru ce te doare capul? 
— Pentru că Constantinu Nuţului s-a îmbătat la fágá- 
dău (circiumá) si... 


Vopsitul ouălor. În Joia Mare femeile vopsesc ouăle. 
Cele roșii se numesc merișoare. Cele « cu modele » se 
numesc, de la o zonă la alta, ouă împistrite, încon- 
deiate, scrise, picate (picate cu ceară), muncite, chi- 
nuite. Legendele despre ouăle de Paşte sînt foarte 
numeroase. 


Legende cu ouă roșii 
O legendă spune că Maica Domnului, hăituită, face ouă roșii și le aruncă 


în urmă pentru a abate atenția urmăritorilor. În altă variantă, pie- 
trele aruncate de urmăritori spre Maica Domnului devin ouă roșii. 
Altă suită de legende povestește că vestea Învierii lui lisus este 
primită cu multă rezervă și neîncredere. O precupeatá care vinde 
ouă (sau o femeie care poartă un coș cu ouă) spune: atunci voi 
crede că a înviat, cînd ouăle se vor roși. Și așa a fost! 


Într-o altă legendă, Maica Domnului sau Maria Magdalena pun sub 
crucea Mintuitorului un coș cu ouă ca să-i îmbuneze cu ele pe sol- 
daţi. Sîngele Mintuitorului le inroseste. 


Primul ou încondeiat «de încercare» se numește 
cearcă. Se vopsesc și ouă negre, dar mai rar. Numele 
motivelor de pe ouă sună familiar: brîul popii, suvei- 
ca, oala legată, crucea rusească, grebla, furca, hîrleţul, 
scara, roata carului, mînecă sucită, floarea Paștelui, 
brádutul, cercelul doamnei, lintea, garoafa, frunza 
nucului, ghiocelul, grîul cîmpului, calea rătăcită, flu- 
turul, peștele, păianjenul, laba gâștei, aripioara, berbe- 
cele, unghia caprei, urechile iepurelui, creasta cocoșu- 
lui, laba broaștei, laba racului, laba círtitei, inelul 
ciobanului, cârja, steaua, fluierul ciobanului, pălăria 
neamului... În lumea orașului, care este domeniul 
unde omul obișnuit ţine cu atîta minutie socoteala or- 
namentelor? 

Ouăle muncite nu se dau de pomană — nu le primește 
Dumnezeu. Unele sînt pline, deci se pot mînca, altele, 
goale, se înșiră pe aţă si se pun la icoană. « Scrisul » 
ouălor se plătește. Femeile mai pricepute îl fac și pen- 
tru alte case. Se plătește pe « claie ». O claie numără 
30 de ouă. Numai oul roșu se duce la cîmp; el se păs- 
trează peste an ca sá te apere de farmece. Şi Dracu tot 
de ouăle roșii se interesează. Cică el de două lucruri 
întreabă: dacă oamenii mai colindă și dacă mai fac ouă 
roșii. Cînd n-or mai face asta, Dracu devine stăpîn 
peste lume. 

Există si o rânduială a ciocnitului. Se crede că oamenii 
care ciocnesc între ei ouă de Paste se reíntilnesc pe 
lumea cealaltă. Se ciocneste « capul » cu «capul» și 
« dosul » cu « dosul». În prima zi de Paște se cioc- 
neste numai cap cu cap. Cel mai mic (în vârstă, în im- 
portanță) tine oul și cel mai mare îl ciocneste: »Hris- 
tos a înviat! », « Adevărat a-nviat! ». Se ciocneste și 
« pe luate » — cine sparge oul are voie să-l ia, iar dacă 

partenerul refuză sá i-l dea, pe lumea cealaltă îl va 
mînca stricat si uns cu păcură. După unii ouăle se 
ciocnesc pînă la Înălțare. Alţii cred că mai poţi s-o faci 
de Duminica Mare a Rusaliilor. A observat cineva că 
spargerea ouălor este un gest violent? 


luda și ouăle 


Se zice că pămîntul ar sta sprijinit pe șase furci de ceară. luda, adi- 
că Necuratul, roade din ele ca să scufunde pămîntul. După ce roade 
una, trece la celelalte. Furca roasă se reface imediat. Și Dracu tot 
roade și roade... De Paște însă, atunci cînd vede ouăle roșii ale 


creștinilor, parcă își pierde curajul. 


Vinerea Mare 


De Vinerea Mare sau Vinerea Seacă, cînd te scoli, e 
bine să calci pe un obiect de fier. Pe cel care ţine în 
această zi post negru nu-l mai doare capul. În Vinerea 
Mare nu se seamănă, că n-ar creşte nimic. Cine coase 
orbește. Nu se toarce, nu se țese, nu se spală. Dacă 
acresti borș, vine Necuratul și se scaldă în el. Tot ce 
poţi sá faci de Vinerea Mare este sá fráminti si sá coci 
pascá si sá te speli. Atât! 


Pasca. Pasca este coptura Pastelui. Pasca e rotundá 
pentru cá se crede cá scutecele lui Hristos au fost 
rotunde. 


Povestea pascăi 
Umblînd lisus cu Apostolii prin sate și orașe, a ajuns și la casa unui 


gospodar care i-a primit foarte bine. Mai mult decît atît, le-a pus si 
pîine în traistă, să aibă pentru drum. Ei n-au știut însă de pîine. 
Mergînd prin pădure, Apostolii l-au întrebat pe lisus cînd ar cădea 
Paștele. Și el le-a spus că atunci cînd vor găsi ei pîine de grîu în 
traistele lor. Cáutind, au găsit. De atunci fac femeile pască. 


Faţa copturii se împodobește cu aluat răsucit și la 
mijloc se face o cruce. Cojile de la ouăle folosite pen- 


tru pască sînt aruncate pe o apă curgătoare. Înainte să 
pui pasca în cuptor, faci cu lopata pe pereţii cuptoru- 
lui semnul crucii, spunînd: « Cruce-n casă, / Cruce-n 
piatră, / Dumnezeu cu noi la masă, / Maica Precesta 
pe fereastră. » 


Învierea și Duminica Paștelui 


În noaptea de sîmbătă, după ce toate pregătirile s-au 
încheiat, după cântatul cocoșilor de miezul nopţii, 
oamenii se primenesc să meargă la biserică. Se spală 
pe faţă cu apă în care au pus un ou roșu, o monedă de 
argint și busuioc. Pun haine noi și curate. lau cu ei o 
pască şi ce mai vrea fiecare și se duc la biserică. Acasă 
rămîn numai neputincioșii. După ce preotul anunţă 
Învierea și le dă lumină, oamenii se îmbrățișează. Se 
întorc cu lumînarea aprinsă acasă și o sting de grindă, 
desenînd acolo, cu fum, semnul crucii. 

Se reîntorc în zori, cînd pasca este sfinţită în curtea 
bisericii. Cei mai multi pun sub pască o desagă în care 
găsești: ouă, slănină, brînză, cârnaţi, unt, sare, făină, 
piper, usturoi, busuioc, tămiie, sineală... (pînă și 
sineală!) Unele dintre ele devin leacuri peste an. Din 
anafura de Paște se pune în sarea vitelor, se dă cîinelui 
să nu turbeze. Dacă un șoarece ar mînca din această 
anafură s-ar face liliac. Îmi vine în minte un banc cu 
un copilas care a urcat în turla bisericii și a văzut un 
liliac. Dă val-vírtej în salon şi strigă: mamă, am văzut 
în clopotniţă un îngeraș! Hotărît lucru, imaginarul 
satului și al orașului diferă. 

Masa pentru Paște se așază cu grijă. Morţii mănîncă 
din pomenile care se fac pentru ei: ouă roșii, colac, cas 
şi miel. 


Săptămîna Luminată 


Urmează Săptămîna Luminată. Stare de sărbătoare: 
oamenii se odihnesc; băieţii stropesc fetele cu apă; cei 
tineri merg cu pască la cei bătrîni. Se face scrînciob în 

sat. Legănatul are rostul lui, unii spun că așa s-a legă- 
nat Iuda Iscariotul cînd s-a spînzurat. Luni, marti, 
miercuri, joi, vineri... Vineri e zi mare, Izvorul tămă- 
duirii. Preoţii ies cu icoanele la cîmp. 


Joia Verde. Există mai multe Joi Verzi. În prima din- 
tre ele, joia din Săptămîna Luminată, se făcea în sat 
Paparuda, mai ales în anii secetoși. Paparuda (Păpălu- 
ga, Bárbáruta, Pirpiruna, Dodoluţa, Mátáhula) este 
invocată de un grup de fetițe care poartă pe pielea 
goală o fustă din frunze de brusture, să « deschidă 
ploitele ». Cîntă, joacă, bat din palme, sînt udate cu 
apă şi răsplătite cu alimente și bani. Fusta de frunze, 
considerată pe bună dreptate de unii specialiști mască 
vegetală, este « dată » pe apă. 


Duminica Tomii (Paștele mic) 

Duminica Tomii este a doua duminică după Paste. 1 
se mai spune și Paştele mic. În această zi mai există o 
sărbătoare, Mărcălăul. Nu se prea știe cine e Mátcá- 
lăul, unii cred că ar fi fratele Paștelui, fratele mai mic. 
Se face pomană pentru morți. Tinerii se leagă fraţi și 
tinerele surori. Există mai multe feluri în care se face 
infrátirea. Unul dintre ele este frátia « pe păr »: viito- 
rii fraţi sau viitoarele surori își rup câte un fir de păr și 
le îngroapă împreună. Dar se mai pot înfrăți «pe 
sînge », « pe pîine », « pe pai », « pe datul mîinii », « pe 
ocolirea mărului »... 


Paștele Blajinilor (Paștele Rocmanilor). În Dumi- 
nica Tomii este sărbătorit în multe locuri Paștele Bla- 
jinilor sau al Rocmanilor. Cine sînt blajinii sau roc- 
manii? Un popor creștin care locuiește departe, prin 
ostroavele mărilor, pe unde trece apa Sîmbetei. Ar fi 
aceia care, cînd Moise a deschis drum prin mare, n-au 
apucat să treacă. 


Alţii pretind că ar trăi sub pămînt sau chiar lîngă Rai, 
într-un loc unde este tot timpul cald. Acești creștini 
nu au case. Trăiesc sub umbra pomilor. Umblă goi și 
se hrănesc cu poame. În schimb, sînt evlaviosi și foar- 
te blajini. Îşi petrec viața rugîndu-se. După moarte, 
merg, direct în Rai. Bărbaţii se întîlnesc cu femeile lor 
numai o dată, de Paste. Problema lor este că sînt tare 
nepriceputi si nu știu să socotească zilele, ca să știe 
cînd cade Paștele. Noroc cu románcele care îi anunță 
aruncind coji de ouă roșii pe rîu. Rocmanii primesc 
vestea și își sărbătoresc Paștele peste o săptămînă... 


Repotinul 


Trei zile de marti, începînd cu martea din Săptămîna 
Luminată, se ţine Repotinul sau Ropotinul. Femeile 
se opresc din orice treabă și fac din lut ţesturi (un fel 
de cuptor mobil: se pune pe locul unde s-a făcut foc 
şi dedesubtul lui se coace pîine) și capace de infundat 
gura sobelor. Le usucă la soare. Fac mai multe pentru 
că se sparg, și, peste an, producerea lor e interzisă. 
Muncesc din greu si la sfîrșit fac o petrecere. În 
această zi femeile se poartă cu bărbaţii mai sever. 

A treia marti după Paște se face și Caloianu sau Mu- 
mulita Ploii, pentru ploaie. Un grup de fetițe mode- 
lează din lut o păpușă pe care o pun într-o cutie de 
lemn ce închipuie un cosciug. Împodobesc păpuşa cu 
coji de ouă roșii și flori. După trei zile o înmormîn- 
tează sau îi dau drumul pe o apă curgătoare. Urmează 
o petrecere. 


Tudorusale 


Așa cum Miezul Păresimii este la mijlocul Postului 
Mare, Tudorusalele cad la mijlocul Cincizecimii, 
perioada dintre Paște și Rusalii. Unii cred că este un 
moment cînd Zînele Rusalii se întîlnesc cu Sîntoa- 
derii. Nimeni nu lucrează. E zi de cules plante vinde- 
cătoare, de pregătit alifii și de pus pelin în băuturi. 

Paștele Cailor 


Cînd Maica Domnului îl năștea pe Iisus în grajdurile 
lui Crăciun, pe cît de blînzi si liniștiți erau boii, pe atît 
de gălăgioși au fost caii. Maica Domnului i-a bleste- 
mat să fie o singură dată sătui: în ziua de Ispas, adică 
de Înălțare. Se mai socotește ca joia din a șasea săp- 
tămînă de după Paste. 

Există și părerea că în această zi se făceau plățile în- 
tîrziate, cele neplátite la Sfîntul Gheorghe. La înce- 
put, expresia «la Paștele cailor » nu a însemnat nici- 
odată, ci altă dată. 


Înălțarea (Ispasul) 


La 40 de zile după Paşte are loc Înălțarea. Se fac Moșii 
de Ispas cu azimă caldă, ceapă verde și rachiu. Fetele 
și băieții culeg în noaptea dinspre Ispas flori de alun, 
care înfloresc și se scutură într-o singură noapte, 
aceasta. Sînt bune pentru boli și leacuri de dragoste. 
Casele și mormintele sînt împodobite cu crengi de 
paltin, la ferestre se pun frunze de leustean. În unele 
locuri, de Ispas se taie mieii și se înseamnă vitele cu 
vopsea pe blană și cu crestături pe urechi. 

Este ultima zi cînd oamenii se mai salută cu « Hristos 
a-nviat! ». 


Mireasma frunzelor de nuc: Rusaliile 


Cînd spui Rusalii, te gîndești la Călușari. Cu părere 
de rău observ că numeroși români întorc capul la 
auzul cuvîntului Călușari. Faptul se explică. Aproape 
o jumătate de secol, comuniștii au utilizat folclorul ca 
ambalaj pentru propria lor ideologie. lar Cálugarii au 
devenit mai mult decît ambalaj. Goliti de orice semni- 
ficaţie, ei au căpătat funcţia de emblemă. Orice referi- 
re la sat presupunea inevitabil o formaţie de Călușari 
și un ins care cînta la nai « Ciocârlia ». Cálugarii Cálu- 
şarilor erau cei de la Scornicești, echipa ce se exporta 
în Occident. Băieți cu dosar verificat, zorzoane, zîm- 


bete împietrite și false, picioare azvârlite în aer — toate 
dintr-o dată și la aceeași înălțime —, dresurá cu bite, 
gălăgie, « hop, șa, șa », «i-auzi, ia», «i-auzi una»... 
aplauze furtunoase. 

Insist, considerînd că este important. Așa cum Miori- 
ta a devenit un text emblematic pentru spiritualitatea 
românească, orice abordare critică a lui fiind echivala- 
tă cu un act de trădare naţională, dansul Călușarilor 
funcţionează de multe decenii ca spectacol de export 
de maxim succes. Puţini știu însă cît de mare este 
diferenţa între țăranii care au plecat la Londra în 1935 
şi echipele care dansau la Ziua Recoltei. La Londra 
s-a dus un grup de tineri din Pădureţii Argeșului aleşi 
de Constantin Brăiloiu și Harry Brauner. La plecarea 
din sat, băieții și-au luat iertăciune de la părinţi. Cînd 
au trecut prin Bucureşti i-au admirat Mircea Eliade și 
toată floarea intelectualilor de atunci, cînd au trecut 
prin Paris i-au jucat lui Brâncuși care a lăcrimat. La 
Londra o mînă de oameni a devenit punctul de atrac- 
ţie al festivalului. Nicolae Titulescu i-a felicitat personal, 
iar un fan al lor, care a dorit să rămînă necunoscut, 
le-a trimis un camion cu băuturi fine. Alte vremuri, 
alți oameni... 

E greu să învingi o reacţie de overdoză. Pe de altă par- 
te, este păcat să pierdem o poveste numai pentru că 
unii au spus-o prost. Cu atît mai mult cu cît Rusaliile 
sînt o sărbătoare foarte importantă. În plus, foarte 
complexă. Mai mult ca oriunde, aici se potrivește 
comparatia cu palimpsestul. Sub numele de Rusalii se 
desfășoară în simultan: două sărbători creștine (Po- 
gortrea Duhului Sfînt și Sfînta Treime), un complex 
de rituri dedicate zînelor (supraviefuiri palide ale 
unui cult vechi) și un episod important din cultul 
morţilor (Moșii de Rusalii). 

Rusaliile sînt și ele o sărbătoare a cărei dată se 
socotește după Paști. Cad în fiecare an la 50 de zile 
după Paste si la zece zile după Înălțare. Sărbătoarea 

durează trei zile. Prima dintre ele coincide cu sărbă- 
toarea religioasă numită Pogorírea Duhului Sfînt. În 
calendarul ortodox, de la această zi, care poartă și 
numele de Duminica Mare, se numără celelalte dumi- 
nici. În calendar scrie: prima duminică după Rusalii, a 
doua, a treia... Atenţie, anul se sfârșește și în cel care 
urmează găsim a nu știu cîta duminică după Rusalii. 
Care Rusalii? Cele din anul precedent. A doua zi de 
Rusalii coincide cu sărbătorirea Sfintei Treimi. Cu 
Marţea Rusaliilor, sărbătoarea se încheie. 

În sat, casa fiecărui creștin ascunde un ierbar. El se 
compune din plante de leac și din sedimentele vege- 
tale ale sărbătorilor. Găseşti la icoană salcie de la 
Florii, flori de la Sînziene, busuioc... Rusaliile spo- 
resc « ierbarul » cu frunze de nuc. Le aduc oamenii de 
la biserică. Sînt locuri unde femeile spală de Rusalii 
picioarele trecătorilor. Se așază la răspîntii cu săpun, 
stergare și vase mari cu apă în care pun frunze de nuc. 
Grecii numesc sărbătoarea « Îngenuncherea ». La ei 
există un moment cînd credincioșii îngenunchează pe 
frunze de nuc. Dacă nucii lipsesc, oamenii folosesc 
frunze de tei, la care se recurge peste vară pentru a 
preîntîmpina piatra și grindina. 

De Duminica Mare se face horă în sat, horă cu scrîn- 
ciob. Leagănele « umblă » numai la sărbători mari: de 
Sfîntul Gheorghe, de Paști, de Duminica Tomii, de 
Înălțare, de Rusalii. Legánatul nu e joacă, are rosturile 
lui. Tot de Duminica Mare are loc sfinţirea hotarelor. 
Preotul, împreună cu sătenii, compune o procesiune 
care înconjoară satul. Holdele sînt stropite cu agheas- 
mă. Fetele împletesc din flori si spice de grîu cununi, 
care stau în biserică, la icoane. Peste an, le poartă mirii 
pe cap la cununii. Moda florilor artificiale este relativ 
recentă. 

În prima zi de Rusalii se fac iar înfrățiri si însurățiri. 
Tinerii se prind fraţi sau surori, veri sau verișoare. 
Legătura se face în multe feluri. Iată un exemplu: 


Două fete taie o creangă de măr dulce avînd formă de 
y (un crăcan). Împreună cu un băiat, merg la fîntînă. 
Acolo ele se așază una în faţa celeilalte şi băiatul le 
întrebă de trei ori: 

— Daţi surate pîn’ la moarte? 

Fetele răspund tot de trei ori: 

— Dăm surate pîn’ la moarte! 

Pe urmă băiatul le spune: 

— De astăzi înainte sínteti surori? 

— Sîntem! răspund ele. 

În încheiere băiatul le dă ultimele sfaturi: 

— De astăzi înainte, să știți, nu vă mai ziceţi pe nume, 
ci surate. 

Fetele apucă atunci crácanul de măr și încearcă să-l rupă. 
Frăţiile de cruce și celelalte alianţe la care m-am refe- 
rit se realizează între coreligionari. Peninsula Balcanică 
constituie prin excelență un amestec de etnii și religii. 
Aici, aromânii si albanezii practicau un legămînt nu- 
mit Bessa-bessa. El se făcea cât se poate de simplu: 
bărbaţii îşi strîngeau mîna și rosteau cuvintele bessa- 
bessa. Din clipa aceea se încredințau unul altuia pe 
veci. Nimic, niciodată, nu mai putea justifica trădarea. 
De Rusalii este ultimul moment cînd femeile mai pot 
să facă pască, așa cum de Înălțare este ultima oară cînd 
mai pot vopsi ouă roșii. 

Bineînţeles, nimeni nu lucrează. Sărbătoarea surprinde 
satul într-un moment cînd ar fi multe de făcut. Oame- 
nii ar lucra, dar nu pot, primejdia este prea mare. Cele 
care i-ar pedepsi dacă ar încălca legea ar fi Zînele. 


Zine si călușari. Poveștile sînt pline de Zine bune si 
frumoase. E o formulă care îndulcește « realitatea ». 
« În realitate », Zînele, tinere sau bătrîne, frumoase sau 
urâte, sînt rele și neiertătoare. Românii din Balcani 
cred că există şi Zîni, adică Zine bărbaţi. Fiind atît de 
răzbunătoare, omul se fereste să le spună pe nume, 
deși au nume. Pe trei dintre ele, de pildă, le cheamă: 

Savatina, Mărgălina și Rujalina. Mai bine li se adresea- 
ză pe ocolite și cu vorbe frumoase: Ele, Iele, Dînsele, 
Ale Sfinte, Albele, Frumoasele, Milostivele, Măiestre- 
le, Vîntoasele, Doamnele, Domniţele, ludele, Irodite- 
le, Bunele, Puternicile, Vitezele, Harnicile, Soimanele, 
Fetele Cîmpului, Fetele Codrului, Fetele lui Sandru... 


Fetele lui Sandru 

Fiecare nume dat Zinelor poate fi explicat. De pildă, li se spune 
Fetele lui Sandru pentru că se crede că ar fi fost fiicele sau sluj- 
nicele lui Alexandru Împărat, cel din Alexăndria. Acest împărat ar fi 
primit o sticlă cu apă vie. Ce i-a dat prin cap, a dat din ea să bea 
calului, să-l facă nemuritor. Calul a băut și trăiește și astăzi în prun- 
durile mărilor. Ce-a mai rămas din apă, în sticlă, au băut-o fetele 
sau slujnicele împăratului. Și au devenit nemuritoare și ele. 


Zînele zboară pe sus, pe cer. Cîntă gi le place să dan- 
seze. Pe loctl unde au dansat se fac « cearcăni » în 
iarba care se usucă. Deasupra crește alta, mai fru- 
moasă, pe care vitele n-o mănîncă. Ca să poată juca, 
sînt permanent în căutare de lăutar. Găsesc citeodatá 
pe unul cu fluierul, cimpoiul sau vioara și îl roagă să 
le cînte. Poate să le cînte, dar dacă vorbește cu ele este 
un om pierdut. 


lelele și fluierul 

lelele iubesc muzica. Tînărul care voia să aibă un fluier bun îl 
pregătea cu ajutorul lor în felul următor: mai întîi îi astupa găurile 
și îl umplea cu lapte. Însoțit de doi cîini negri și gol pușcă, îngropa 
fluierul la nouă hotare, avînd grijă să țină tot timpul mîinile la 
spate. Lua fluierul de acolo după trei zile, în aceleași condiţii. Nici 
la dus și nici la întors nu avea voie să privească în urmă. Acasă, 
fluierul era pus sub pernă. Peste noapte, lelele veneau și îl între- 
bau de trei ori: ce ne dai, ce ne dai, ce ne dai? Tînărul trebuia sá 
răspundă a treia oară că le dă degetul mic de la mîna stîngă. Apoi, 
trei zile trebuia să uite de fluier. Dacă făcea întocmai, devenea 
cintáret renumit. 


Cine vorbește cu Zînele își pierde darul vorbirii. Ele 
schilodesc, orbesc, surzesc, pocesc oamenii. Poartă 
asupra lor obiecte ascuţite de fier cu care îi impung. 
Alteori fură oameni și îi poartă pe sus. Cînd se satură, 
îi aruncă pe la răspîntii, sleiti de putere. 

Mai mult își fac veacul pe la fîntîni, rîuri, izvoare. Le 
place atît de mult apa încît pot fi găsite și pe la strea- 
şinile de casă. Locul lor preferat rămîne însă cel de la 
ráspintii. Cînd joacă la răspîntii, oamenii văd cum se 
ridică vârtejuri de praf. Există niște Zîne parcă mai 
rele decît toate, care se numesc Oarbele-Schioapele. 
Ele sînt « ţinute » cu o săptămînă înainte de Rusalii. 
Norocul oamenilor este că știu ce trebuie să facă. 
Dacă le întîlnesc, evită să răspundă chemărilor lor 
ademenitoare. Alt noroc este că există buruieni de 
care Zînelor le este frică. latá cîteva: avrámeasa, odo- 
leanul, rostopasca. Într-o publicaţie din 1874, se po- 
vestește cum un flăcău a întâlnit lelele care zburau pe 
sus, albe și strălucitoare, învolburînd norii şi cîntînd: 
« De n-ar fi avrămeasa, / Cărstineasa / Și floarea 
albastră, / N-ar mai fi în lume cruce de nevastă / Şi 
toată lumea ar fi a noastră. » 

După aproape 99 de ani, am avut ocazia să întîlnesc o 
bătrînă în Maramureș care mi-a povestit o întîmplare 
identică. Numai că în varianta ei Zînele cântau: « Încă 
de n-ar fi pe lume / Leustean și rostopască / Toată 
lumea ar fi a noastră. » 

Si mai au oamenii noroc cu descîntecele, prin care 
îndreaptă răul făcut de Zîne. Iată unul mai aparte: 


Descîntec pentru Zine 

A plecat lon 

Pe cale, 

Pe cărare, 

Pe drumul cel mare. 

Și cînd în dealul Cănănăului, 
Sub umbra norului, 

În zăpodia rugului, 
În helistea văzduhului, 
lată acolo: 
Anania Santasia 
Și cu sorá-sa lrodia, 
Doamna Zinelor, 
La un copac frunzuros, 
Cu tatăl lor, 
Cu frații lor 
Și cu toate neamurile lor, 
Sedea jos și mînca, 
Bea și petrecea 
Și din revolvere da. 
Si pe cine intilnea 
Îl ologea. 
lon pe acolo a trecut, 
În loc a stătut, 
La Dinsele s-a uitat, 
Rusaliile a zis: 
- Vin, loane, de mănîncă! 
El a zis: 
- Nu mănînc la masa voastră! 
- Vin de bea un pahar de vin! 
— Nu voiesc să beau din paharul vostru! 
— Vin de cîntă! 
- Nu vin! 
— Vin de joacă! 
- Nu vin să joc jocul vostru! 
Dar Erodia, Doamna Zinelor, 
Cu toate neamurile ei 
S-a miniat, 
——  Cuvínt în seamă lon nu le-au luat 
d Că mare rușine le-a făcut. 
Ele s-au îmburzuluit 
De jos s-au sculat 
La lon au alergat 


Brinci din picioare i-au dat. 


Aflăm din descîntec că Zînele au tată, frați, surori... 
Si, în fond, ce i-au cerut lui Ion? L-au cerut să bea, să 
cînte și să joace cu ele. Cu mintea mea de orásean, pri- 
cep că el le-a refuzat într-un mod nu prea politicos. În 
logica descîntecului, greșeala lui a fost, probabil, că a 
vorbit. Dacă tăcea, poate că scăpa. 

Pe lîngă descîntec, care trebuie să fie pronunţat de o 
descîntătoare, există și numeroase practici, De exem- 
plu, omul care s-a îmbolnăvit din vînt, adică de Iele, 
cînd se simte ceva mai bine, trebuie să se ducă în locul 
unde l-a cuprins boala și să sape acolo. Va găsi un căr- 
bune. În locul cărbunelui să-și îngroape cămașa și se 
va însănătoși. Există şi « medicamente », cum ar fi: fie- 
rea de corb, carnea de sobol, lacrima de viţă, măslinul 
nefructifer, feriga, cuibul de rîndunică, cataplasmele 
cu frunză de nuc și multe, foarte multe altele. 
Călușarii « lucrează » sub patronajul Ielelor. Grupul 
de Călușari se constituie după un ritual foarte strict, 
care diferă enorm de la o zonă la alta. Constantă este 
rigoarea cu care trebuie executat ritualul și faptul că, o 
dată devenit călușar, omul trebuie să rămînă în ceată 
cîțiva ani (uneori nouă). În grup există roluri precise: 
călușarii, vătaful, mutul plus muzicanți. Din recuzită 
nu lipsesc steagul, bítele, clopoţeii, ciocul din blană de 
iepure (uneori sabia și biciul). Dacă se întîlnesc două 
cete de călușari, este lege că trebuie să se lupte. Cei 
învinși devin supușii învingătorilor. Dacă cineva 
moare în această bătaie, legea este ca justiția să nu 
intervină. S-a renunţat la asta de mult. 

Pentru modul în care se leagă Călușarii, iată, în rezu- 
mat, O variantă. 


Legámintul Cálusarilor 
o a re a ER 
Vătaful își alege oamenii dintre tinerii care joacă bine. Le propune 


să devină călușari și, cei care acceptă, își întăresc promisiunea dînd 
vătafului un ban. De Ispas (Înălţare), deci cu zece zile înainte de 
Rusalii, se întîlnesc într-un loc ferit după ce au trecut mai înainte 

pe la nouă izvoare și nouă hotare. În locul unde se opresc trebuie 
sá se întretaie trei drumuri. Vătaful le leagă pe braţe panglici și la 
fluierul picioarelor curele cu clopoței. Se așază în cerc. Invocá pe 
lrodiasă, patroana lor, ca să le fie în ajutor. Vátaful îi stropește cu 
apă, apoi le cere să ridice bitele și să le ciocnească de trei ori. 
Bitele sînt făcute din lemn de stejar, au înălțimea unui stat de om, 
măciulie la capătul de sus și ferecătură la cel de jos, care este mai 
subţire. Vătaful le poruncește să se ducă acasă fără să privească 
înapoi. Îi avertizează că este singurul care poate să le desfacă 
legámintul. Le mai spune că nu trebuie să uite să ceară ajutorul 
lrodiesei ori de cîte ori joacă și, mai ales, cînd li se dă de mîncare, 
să arunce sub masă o bucată pentru ea... 

Transcriu din altă variantă textul de legámint pe care trebuie să-l 
pronunţe călușarii: «În numele lui Dumnezeu, sfintutul, ne legăm 
jurînd în credință către steag că vom juca în dreptate, fără supăra- 
re și fără murmur.» 


Jocul călușarilor se compune din foarte multe figuri, 
pe care le dictează vătaful. Ce putem înţelege noi, 
orășenii, cînd auzim: «Larg la gură, / Strîmt la 
fund »? Călușarii înţeleg. Steagul este o prăjină înaltă, 
ajungînd uneori la cinci metri, pe care n-o împodo- 
besc singuri. După unele informaţii se duc la o babă 
vrăjitoare. Aceasta leagă de prăjină o basma albă care 
trebuie să fi aparţinut unei femei rele. Femeia rea tre- 
buie să fi murit însă cu această basma pe cap. Vrăji- 
toarea descîntă steagul, îi pune căpățîni de usturoi. Se 
spune că în urma descîntecului usturoiul miroase și 
mai tare. Tot ea le dă călușarilor cu steagul peste nas, 
ca să ia putere. Dacă steagul ar fi ţinut aplecat, ar muri 
toţi călușarii din ceată. Steagul se înfige în pămînt în 
timpul nopții și este păzit. 

Călușarii joacă pe la casele oamenilor. Nu pe la toți, la 
oamenii care au ce să le dea. Cei care n-au vin la gard 
şi se uită. Călușarii sperie copiii cu ciocul și îi iau la 
joc ca să fie sănătoși. Dau femeilor usturoi de la bríu 


şi din steag. Ce primesc pe la case împart în fiecare 
seară fráreste. 

Rolul lor cel mai important este acela de vindecátori. 
Oamenii despre care se crede că au o boală provocată 
de Iele sînt prezentaţi călușarilor. Tratamentul diferă 
de la o zonă la alta. Voi povesti în continuare o va- 
riantă. 


Călușarii vindecători 


Bolnavul este pus în curte pe o pătură, întins cu faţa în sus și orien- 
tat către răsărit. Călușarii îl înconjoară. Lăutarii încep să cînte 
fragmente din diferite melodii, apartinind repertoriului Cálusarilor. 
Bolnavul stă pe spate nemișcat. Dacă «i-au dat de boală», la una 
dintre melodii mișcă din picioare ca și cînd ar dansa. Muzica se 
oprește. Este duminică, ceata are de mers și la alte gospodării. 

Se înțeleg cu familia asupra momentului cînd vor reveni. Cînd se 
întorc, merg la ţintă cu melodia la care bolnavul a răspuns prin 
mișcări de picioare. Pun lîngă bolnav o ulcică nouă plină cu apă, de 
toarta căreia este legat, cu fir roșu, un pui negru de găină ieșit, din 
ou de o zi. Călușarii joacă. La un moment dat, vătaful ia ulcica 

și puiul și le azvirle cît poate de sus, spre cer. Oala cade, se sparge 
și-l stropește pe bolnav. Puiul moare. Dacă nici după ce a fost 
stropit cu apa din ulcică bolnavul nu se scoală din boală, este semn 


că nu mai e nimic de făcut. 


O săptămînă după Rusalii, deci într-o marţi, se face 
îngroparea ciocului sau spargerea cálugului. Ciocul 
are chiar formă de cioc (de pasăre), de cap de lup sau 
cap de cal și este acoperit cu o blană de iepure. Mai tot 
timpul se poartă într-o desagă. Cînd este scos la 
iveală, oamenii se sperie. Acum este îngropat la loc 
ferit. Feciorii se despart fără să privească în urmă. 
Este prima oară cînd se despart, după atâtea zile petre- 
cute împreună. Cît timp joacă, dorm laolaltă, uneori 
sub streașina bisericii. 

În jurul Rusaliilor 


Ca orice sărbătoare mare, Rusaliile sînt pregătite și 
urmate de alte zile «ţinute». Toate aceste zile au, 
într-un fel, rol de prispă: nu poţi să intri și să ieși din 
sfinţenie așa, direct în drum. 

Sîmbăta Moyilor de Rusalii este înainte de Duminica 
Mare. Se face mare risipă de pomeni: cofe de apă, 
străchini, căni, ulcele, linguri, flori... Vecinii și nea- 
murile primesc de pomană farfurii cu ciorbă și orez 
cu lapte sau lapte cu táitei. Este interzis sá mănînci în 
această dimineață mai înainte de-a fi dat de pomană. 
Sînt locuri unde nașii trimit finilor, o dată cu pomana, 
câte o viticá. Cine nu dă de pomană își lasă morţii flă- 
mâînzi, si asta e mare păcat. 

Tot înainte de Rusalii sînt Joile Verzi, Joile Grele sau 
Joile Păzite. Prima din serie este Joia din Săptămîna 
Luminată, despre care am vorbit. Joile se ţin prin 
respectarea a numeroase interdicții. Vrăjitoarele nu 
descîntă si nici nu culeg plante de leac. În această 
vreme plantele sînt « ciupite de Rusalii ». Cine lucrea- 
ză la cîmp are pagubă mare, recoltele lui vor fi bătute 
de piatră. Se zice că tocmai în aceste zile de joi diavolii 
bat piatra cu ciocanul și o pregătesc pentru a distruge 
recoltele celor păcătoşi. Munca din casă și dimpreju- 
rul ei este pedepsită cu foc, trăsnet și înec. 


Rusitorii 


La șapte sau nouă zile după Rusalii se ţin Rusitorii, 
cînd se petrece despărțirea de morţi. Între Joia Mare 
si Rusitori, morţii părăsesc mormintele, sufletele lor 
vin să petreacă alături de cei vii. Acum, înainte de 
plecare, li se dă ultima pomană ca să plece îmbunaţi. 
Primesc colaci, fragi, cireșe și flori. Se crede că aceste 
pomeni frumoase sînt așteptate cu nerăbdare încă din 
Joia Mare. Morţii care nu le primesc îşi umplu gura cu 
nisip și cenușă și pleacă supăraţi. Tot acum, înainte de 
plecare, sufletele vin să mai stea o dată în casă. Se așa- 


ză după ușă. Oricâtă treabă ar avea, gospodina mătură 
si pune pe locul acela un petec de pinzá alb și curat. 
Tot de Rusitori se face în unele locuri slobozirea apei. 
O fată din neam cară pentru ultimul mort vase pline 
cu apă la vecini, uneori cîteva zeci de vase. 

După ce se încheie sărbătoarea Rusitorilor, morții 
pleacă, fiecare acolo de unde a venit, care în Rai, care 
în lad. 

Revenind iar şi iar asupra societăţilor tradiționale, 
arătînd ce bine au funcţionat, ce « bune » au fost, s-ar 
putea crede că, în comparaţie cu satul atît de bun, 
oraşul este « rău ». Mare greșeală! Judecátile făcute în 
termeni de bun şi rău sînt simpliste. În cazul orașului 
conduc la un rezultat cu totul eronat. Şi oraşul e bun, 
foarte bun... Datorăm oraşului scrisul, ştiinţele, arte- 
le și altele, foarte multe. Doar că, în comparaţie cu sa- 
tul, oraşul se prezintă tot timpul altfel: alte relaţii cu 
natura, altă raportare la timp şi la spaţiu, alte forme de 
comunicare între oameni, alt mod de a concepe mun- 
ca si odihna şi aşa mai departe. Inventivitatea orasu- 
lui este nelimitată. Oraşul inventează orice, pînă şi 
sărbători. În materie de sărbători însă, succesul nu 


este asigurat întotdeauna. Specialiștii și nespecialiștii 
se întîlnesc frecvent în greșeala de a socoti variantele 
urbane ale sărbătorii forme degradate ale unui model 
rural. Mă întreb, care model? Sărbătorile satului exis- 
tă numai în variante. Marii etnografi români, cînd 
publicau la cumpăna dintre secole cărți intitulate 
« Nașterea », « Nunta », « Sărbătorile » la români, după 
o introducere alcătuită din generalitáti, aveau probi- 
tatea să precizeze: în Moldova se crede asa, în Tran- 
silvania este altfel, în Muntenia este altfel... Uneori 
indicau chiar satul din care provenea varianta. Așadar, 
de unde să-și fi luat orașul modelul? Pe urmă, accep- 
tînd această perspectivă, ar fi ca și cînd oamenii orașu- 
lui ar fi trăit la început fără sărbători, preluînd apoi un 
model din sat pe care l-au degradat. Se uită că orașele, 
fie că au fost ele însele la început sate, fie că s-au con- 
stituit în jurul unui templu, au fost populate cu oa- 
meni care veneau frecvent din sate. Fiecare aducea în 
traista lui nevăzută « purtări» pentru toată ziua și 
pentru sărbători. Din amestecul acestor traiste au re- 
zultat variantele orașului. Propun să imbogátim ima- 
ginea orașului care degradează cu aceea a orașului 
creator. 


Sărbători și festivități 


Există în oras atît sărbători care au corespondente în 
lumea satului, cît și unele « inventate ». Cele inventate 
diferă uneori foarte puţin de festivitățile reprezentînd 
specialitatea orașului. De pildă, onomasticile. Cum să 
evaluăm onomasticile ? Considerînd că există numai 
prin relaţia cu un sfînt, prin această fărîmă de sfinte- 
nie ele ar putea fi sărbători. Dar aniversárile? Sansa 
aniversărilor de a deveni sărbători se bazează pe fap- 
tul că se referă la un început. Şi în zilele noastre înce- 
puturile și sfirsiturile mai păstrează ceva misterios, 
tulburător si fascinant. 


Sărbătorile si orășenii 

Să ne gîndim la alte sărbători — Ziua Naţională, Ziua 
Regelui... Ziua Naţională se situează în registrul săr- 
bătorii prin folosirea unor sintagme de felul: trecutul 
nostru sfint, țară sfinta, sfinta limbă, sfint pămînt şi 
prin povestea eroilor și martirilor care au murit și 
suferit pentru aceste cuvinte. Atenţie însă, 1 Decem- 
brie poate fi sărbătoare numai pentru români, după 
cum Ziua Americii este sărbătoare pentru americani. 
Cu Ziua Regelui este mai simplu. Ea poate fi socotită 
sărbătoare pentru că Regele este unsul lui Dumnezeu. 
Putin din ceea ce se întîmplă la curţile regale este însă 
sărbătoare. Curțile regale sînt prin excelență cadre 
unde se desfășoară festivități. Istoric vorbind, poate 
că acolo s-a născut festivitatea. Din timpurile cele mai 
vechi, regele și curtenii au oferit poporului spectaco- 
lul vieţii lor. 

Rezultă destul de limpede că astăzi este greu să trasezi 
o graniţă între sărbători și festivități. Vechi sărbători 
eșuează în festivități, în vreme ce unele festivități sînt 
trăite cu fascinatie și cutremurare, ca niște veritabile 
sărbători. Situaţia este hrănită de multe cauze, dar cea 
mai importantă e confuzia care tulbură relaţiile dintre 
oameni şi Dumnezeu. Limbajele de comunicare cu 
sacrul s-au diversificat și s-au amestecat, se predică pe 
stadioane și se cîntă muzică rock în biserici, se con- 
struiesc temple nemaiconsacrate unui anumit rit, un 
fel de săli de așteptare unde fiecare, rugîndu-se și 
meditînd, îşi așteaptă Dumnezeul propriu. 


Amestecul oamenilor și al sărbătorilor 


Să ne închipuim un imobil într-un oraș. Nu trebuie să 
fie mare. Sînt suficiente patru etaje. Patru apartamen- 
te la fiecare etaj si, în medie, trei oameni în fiecare 
apartament. În total, 48 de ingi care locuiesc unii lîngă 
alții și unii peste alţii. Fiecare are în spatele lui două 
neamuri din care se trage, neamul tatălui și neamul 
mamei, ceea ce face să existe 96 de posibilităţi de a 


concepe și realiza sărbătoarea. Aceste « posibilităţi » 
trimit uneori în toate părțile ţării și chiar în culturile 
altor etnii. În general, fiecare face ce a apucat în casa 
lui, iar ceea ce a apucat este frecvent produsul unui 
amestec. Unii nu au apucat să înveţe bine si întreabă. 
Simplul fapt că întreabă reprezintă o anumită 
disponibilitate pentru împrumut. Oamenii învaţă de 
la televizor, din reviste, ori de cîte ori stau împreună, 
chiar la coadă. Ce mai școli populare erau cozile din 
vremea comerţului socialist! Stăteai cu orele asteptind 
să vină sau să nu vină mașina cu ouă de Paști și puteai 
să umpli un caiet de reţete și altul cu obiceiuri... 

Noi cu sărbătorile noastre, alţii cu ale lor. Să le ames- 
teci ar fi de astă dată păgubitor pentru toată lumea. Nu 
prea înţelegem sărbătorile altora. Uneori nu le mai 
înțelegem nici pe ale noastre. Cînd înţelegerea lasă de 
dorit, ne rămîne respectul. Dar să respecţi înseamnă 
să si participi? Nu există un răspuns valabil pentru 
toate situaţiile. Există grupuri care socotesc prezența 
străinului la sărbătorile lor ca pe o sursă de impuritate 
și tulburare. O societate relaxată suportă însă bine pe 
străin, ba chiar îi compune un rol: el devine ochiul în 
care se oglindește sărbătoarea. Am văzut de nenumă- 
rate ori străini (catolici, protestanți, musulmani sau 
evrei) participînd la sărbători din sate românești. Tá- 
ranii socoteau prezența lor o onoare. Cel mai mic 
semn de simpatie era primit cu entuziasm — uite, mă- 
nîncă, uite, bea, se vede că-i place la noi... Niciodată 
n-am remarcat vreun gest ostil și nici n-am primit 
vreun repros de genul « de ce l-ai adus pe ăsta aici?... » 
Nu pot, pe de altă parte, să uit sărbătorile petrecute în 
casele prietenilor mei evrei, serile cu pască şi vin dulce 
cumpărat de la Sinagogă, cu prăjiturele cu nucă al că- 
ror nume ba mi-l amintesc, ba îl uit. Noi míncam pas- 
că la ei, ei mîncau ouă roșii la noi. Și toţi făceam ceva 
prost văzut într-un regim care refuza atît Vechiul, cît 
şi Noul Testament. 

mondializate 


Pe vremea aceea ne făceam loc unii altora în sărbă- 
torile de acasă. Acum sîntem asaltati de sărbătorile 
unora cu care avem puţine relaţii directe. Adică vin 
sărbătorile, dar oamenii nu vin. Cînd am văzut la tele- 
vizor, acum un an, că dovlecii și vrăjitoarele america- 
nilor au cucerit Parisul, am rís. La un alt telejurnal ni 
s-a comunicat că dovlecii au pătruns şi la București. 
Nu mai e de glumit... 

N-am nimic cu dovlecii și, cu atît mai puţin, cu ame- 
ricanii. Mă indispun însă importurile de pseudosárbá- 
tori. De pildă acum, cînd scriu, văd cu coada ochiului 
ecranul televizorului unde este prezentat concursul 


de Miss Univers. Cea mai frumoasă fată din lume! 
Mă uit și mă gîndesc — câtă risipă... în primul rînd de 
frumuseţe. O sărbătoare nu face așa ceva niciodată. 
Sărbătoarea întoarce tot ce primeşte înmulțit. 
Indiferent de ce se întîmplă, de sărbători trebuie să 
faci curățenie în casă, să pregátesti mîncare multă și 
bună, să cumperi băutură și să chemi musafiri cu care 
să realizezi « comuniunea » prin mîncare. 

Şi ati observat că în fiecare familie există cineva spe- 
cializat în organizarea sărbătorilor ? Încăpătoare sau 
nu, casa acestuia reunește familia, prietenii, vecinii. 
Din vremurile sărăciei comuniste a rămas obiceiul de 
a face sărbători « cu participaţie »; care vine cu friptură, 
care cu o piftie, care cu o prăjitură... În felul acesta gaz- 
da e ferită de ruină si, partial, de corvoada bucătăriei. 
Dar obiceiul se va duce. Cînd vom intra în rînd cu 
lumea, un astfel de gest nu ar putea decît să jigneascá 
sau să te facă ridicol. Ne stau în faţă sărbători ca în 
filmele americane. Am văzut mai demult un Crăciun 
în serialul Tínar și neliniștit. A durat mai multe 
episoade. În România era vară. Pe ecran vedeai un 
grup de insi rátáciti într-un labirint de intrigi, care se 
copilăreau tremurînd în așteptarea Crăciunului. « Mă 
dau în vînt după Crăciun... va fi extraordinar... voi 
cumpăra cadouri zile în șir... vai, ce bine.» Un 
episod, două, trei. În fine, vine Crăciunul. Se strîng 
toţi într-o casă. Stau în picioare, la fel de frumos îm- 
brácati ca de obicei. Beau șampanie nealcoolizatá si se 
îmbrățișează chicotind. Undeva, în spatele lor, un 
brad clonat după cine știe ce imagine de revistă stă 
degeaba. Nici o vorbă despre Hristos. Pe urmă au ur- 
mat episoadele în care toţi povesteau ce bine au petre- 
cut, cum nimic nu este mai frumos decît Crăciunul. 
Am încercat să aflu cum petrec Crăciunul studenţii 
rămași în cămine. Sînt uluitoare improvizatiile lor 
pentru a simula oala de sarmale și bradul. Oamenii au 
nevoie de Crăciun! 

Cadouri 


Probabil că e o greșeală să reducem sărbătorile socie- 
tátil de consum la relația cu magazinul. La fel de 
greșit ar fi s-o trecem sub tăcere. Cu multi ani în urmă, 
am aflat că în America există magazine la care se pot 
returna cadourile primite de sărbători. Este suficient 
ca obiectului să nu i se îndepărteze eticheta. Ce enor- 
mitate! În copilărie, cînd dăruiam cărţi, stergeam 
preţul cu creionul pînă cînd gáuream cartonul. Și ei își 
dau cadoul cu etichetă cu tot, adică uite, Bill, îţi ofer o 
rachetă de tenis de 154 de dolari și 64 de cenți! lar 
Bill, dacă nu joacă tenis, duce racheta la magazin și în 
preţul respectiv își ia un prăjitor de pîine, o lanternă și 
un lipici universal. Cît deranj! Mai bine și-ar face 
cadou cecuri frumos învelite în staniol. 

Există și o parte neplăcută a cadourilor, să zicem cele 
șase fiare de călcat pe care le-a primit mama la nuntă 
sau vaza aceea urâtă adusă în casă de o mátusá, pe care 
o ascunzi în debara și o scoţi la iveală doar cînd 
mătușa își anunţă o vizită. Plăcut sau neplăcut, cadoul 
poate fi transmis direct, de la individ la individ, sau 
poate include în circuit magazinul. Magazinul te ajută 
să-l alegi, să-l expediezi și, la o adică, îl primește 
înapoi. Pentru gustul meu se amestecă prea tare. Moș 
Crăciun, în varianta lui mondializată, apare frecvent 
ca o prelungire a magazinului. Pe măsură ce numărul 
cadourilor este mai mare, sărbătoarea se face tot mai 
mică. 


Ce avem de făcut? 


Faptul că nu-i totul pierdut se vede cu ochiul liber. 
Uitarea se aşterne peste lume în mod inegal. Există 
încă multi, foarte multi oameni care păzesc sărbăto- 
rile. Cît şi cum pot. Pierderile sînt enorme, dar a mai 
rămas destul. Să refuzi schimbarea ar fi o sminteală. 
Îmi vine în minte povestea unui țăran care a început 
să se poarte de-a-ndoaselea cînd s-au schimbat sărbă- 
torile după calendarul nou. Cică, în timp ce « lumea 
ieşea de la biserică, el trecea cu carul cu gunoi prin 
faţa bisericii, așa, ca să arate că nu e bun calendarul 
nou >. lar în zilele cînd oamenii mergeau la cîmp, dar 
după calendarul vechi ar fi fost sărbătoare, el se îm- 
brăca cu haine curate, se ruga şi se odihnea. Cred că 
mai important decît să te opui schimbărilor şi uitării 

este să găsești un mod eficient de a exploata ce-a 
rămas. Mi s-a întîmplat să văd oameni care mosteni- 
seră de la părinţi o casă plină de comori, dar ei se 
miscau între ele mecanic și îndepărtat, ca niște vînză- 
tori într-un magazin. Alţii aveau în casă un singur 
lucru « din bătrîni », uneori o piesă modestă, dacă nu 
chiar urítá. La scurt timp după ce intrai la ei în casă, 
observai că toate lucrurile se învârt în jurul acelui 
obiect, devenit din voinţa proprietarilor centru. 

Deci principalul este cum te raportezi la ce a rămas si 
nu cât ţi-a rămas, dacă foloseşti moştenirea ca să-ți 
decorezi viaţa sau ca să ţi-o insufletesti. Legat de 
tradiţie, și deci de sărbători, caut o ocazie să le spun 
oamenilor următoarele: 

- Oameni buni, acestea toate, obiceiuri, obiecte, ges- 
turi, cuvinte « din bătrîni» nu sînt ale strămoșilor. 
Strămoșii au murit! Acum sînt ale voastre. Trebuie să 
hotărâți ce iritenţii aveţi cu ele. Aveţi toată libertatea 
să le abandonaţi. Să luăm, de exemplu, această căma- 
sá. A fost a bunicii, acum este a ta. Poţi s-o păstrezi, 
s-o faci cadou, s-o vinzi si chiar s-o arunci. Dacă o 
păstrezi însă, trebuie să îi faci un loc în viaţa ta. Adică 
s-o amesteci cu ce ţi-e drag sau folositor, cu Michael 
Jackson, Bach, frigiderul Zil, biblioteca, geaca de 
blugi. Trebuie să ţi-o închipui în unica valiză cu care 
vei fi, poate, silit să pleci de-acasă. Trebuie să fie atît 
de a ta, încît să găsești puterea s-o transmiti copiilor 
tăi. Toate acestea înseamnă să păstrezi. Altfel ar fi să 
stochezi. Decît să pui cămașa în debara, între lucruri 
care așteaptă să vină primul zugrăvit ca să zboare, mai 
bine ai curajul s-o arunci de la început, spune-i 
bunicii fățiș « morţii cu morții si viii cu viii ». Atenţie, 
mai este un pericol: s-o pui în vitrină. Respectul exce- 
siv si sacralizarea te îndepărtează de obiect. « Tru- 
pul » obiectului este protejat, dar sufletul lui moare; 
și chiar trupul, cel salvat, nu mai este el însuși, devine 
propria lui amintire. 


Vorbeam despre libertatea deplină a omului care res- 
pectă regula în societatea tradiţională. Restrîngînd 
discuţia asupra sărbătorilor, cred că ești liber să faci ce 
vrei și cum vrei și cu ce vrei, cu condiţia să știi, să 
foloseşti şi să faci totul cu mîna ta. 

Să știi înseamnă sá mai cunosti ceva din povestea sár- 
bătorii. Nu ajunge să spui: astăzi e cutare zi. Știind, 
poţi să alegi dintre sărbători pe cele care se potrivesc 
cu viaţa ta. Problema opțiunii nu se pune în cazul săr- 
bătorilor creștine. Cînd e vorba de celelalte, pare un 
gest firesc. Orășeanul poate prelua mártisorul, cum 
de altfel a făcut-o, dar nu și sărbătorile care privesc 
aratul, secerigul, semánatul cînepii. La acestea, după 
colectivizare, pînă și ţăranul a renunţat. Nimeni nu 
făcea sărbătoarea cununii de grîu pentru recolta co- 
lectivei. 

A doua conditie pe care trebuie s-o respecti este sd 
foloseşti sărbătoarea. În vechile cărți religioase intil- 
nesti la tot pasul formula « a lua folos ». Ea numește o 
învățătură cu totul specială, cu consecinţe adînci, o 
învăţătură-hrană, bună deopotrivă pentru minte si 
suflet. « Ce-am fi noi fără sărbătoare? Din ce să ni se 
tragă nouă puterea? » se întreabă o voce din sat. Răs- 
punsul meu a fost formulat deja, am deveni Oameni 
Pelicani. Pentru că știu prea puţin despre sărbători, 
pentru că nu le mai cunosc puterea și pentru că sînt 
cuprinși de un fel de sfială, oamenii le folosesc tot mai 
puţin. Dau puţin și iau puţin. La urma urmelor, au 
ceea ce merită. 

În fine, ultima condiţie este să faci cu mîna ta tot ce e 
de făcut. Plătind sá ti se facă nu păcălești pe nimeni. 
Contactul direct cu materia, gesturile, cuvintele tale, 
concentrarea nutresc sărbătoarea şi te ajută să te 
foloseşti de ea. De pildă, să faci pască este un drept, 
nu o obligaţie. Cumpărînd un Panetone sau cine ştie 
ce aluat de la Panipat îți pierzi acest drept. Cînd faci 
cu mîna ta, chiar dacă faci prost, eşti înăuntrul sărbă- 

torii. Cînd face altcineva pentru tine, el nu intră și tu 
ieși afară. 


Un ultim sfat înainte de încheiere 


Îmi închipui anul cu sărbători ca pe un şirag pe măr- 
gele. 365! Mari și mici, albe și negre, colorate... 
Unele sînt lipicioase și miros a friptură de miel, altele, 
alungite, miros a sarmale. Zilelor de post le cores- 
pund márgelute lucioase ca boabele de cafea. Dumini- 
cile sînt galbene și strălucitoare. 

Anul fără sărbători este făcut din scame. Cinci scame 
mici pentru zilele lucrătoare și două, mai mari, pentru 
week-end. Pui scamă lîngă scamă și faci 52 de săp- 
támini. Aici duminici nu există! Scama de sîmbătă s-a 
unit cu cea de duminică și au făcut un cocolos verzui. 
Există și grămăjoara de scame roz care înseamnă 
vacanţă. Din cînd în cînd, apare menţiunea unei 
aniversări sau a unei zile consacrate copilului, femeii, 
muncii, sănătăţii, pompierului... Scamele nu au mi- 
ros. Ele sînt mute și vorbesc pe tăcute. Mare lucru tot 
nu au de spus. 

Ai observat că anul fără sărbători este linear? Deși 
cuvîntul an vine din annulus, care înseamnă ¿nel în 
latină. Anul cu sărbători este rotund ca soarele și ca 
luna. 

Trăim într-o lume care se mișcă repede și se va mișca 
si mai repede. Nu ştiu cît vom-mai rezista ispitei de a 
deveni Pelicani. Într-o dimineaţă s-ar putea să ne po- 
menim imobilizati în plasa noilor obisnuinte — într-o 
dimineaţă cînd procentul de scame din sînge va fi mai 
ridicat. 

Mă întreb — ce ne mai poate salva atunci? Mai există 
salvare? Niciodată nu-i așa ca să nu fie cumva. Nu 
ştiu ce vor face ceilalți. În ce mă priveşte, má voi agăța 
de poveste, povestea. nefiind altceva decît un fir prin 
care primeşti din trecut putere. Dacă nu vă trece prin 
cap o idee mai bună, puteţi să mă urmaţi. 


Celor care doresc să ştie mai muli despre timp si săr- 
bătoare la români le recomand autorii: Ernest Bernea, 
Ion Ghinoin, Simion Florea Marian, Tudor Pamfile. 
Scrierea cărţii de față nu ar fi fost cu putinţă în 
absența operei lor. 

Informaţiile privind vieţile sfinților si sărbătorile 
creștine provin din volumul Proloagele îngrijit de 
Arhim. dr. Benedict Ghins (Editura Mitropoliei Olte- 
niei, Craiova, 1991). 


Sărbătorile și orășenii 


-à 
N 
u 


Ghidul sărbătorilor românești 


Cuprins | 


126 


1. 

Sărbătoarea 

Ispitele Micului Nimic .......o.oncocomnmo. 8 
Loisirul ia 
A A 11 
Festivismul ...cmorososesoscsiicericsonnss 12 
Sărbătoarea - din ce e făcută? ..... 13 
Un miez de sfințenie ... > 19 
Timp bun seassa .. 15 
OCURRE sorteo 22 
Suflet Primenit! ormecorrameensesrass 23 


Cuvîntul, gestul și lucrul potrivit 23 
Sărbătoarea - la ce este bună? .... 25 


2. 
Sărbătorile cu dată fixă 


Tic-tacul zilelor păzite ...... 

31 decembrie / 1 ianuarie .. A 
A esa iata tota 34 
AAA 35 
7 ianuarie .... A 
LOTA E seninatate 37 
A AMA 37 


16-18 ianuarie ... 
29-31 ianuarie .. 


11 februarie ... R 
De CEDIUIREIE asas 
1 martie 
9 martie .. 
10 martie .... 
17 martie .... 
25 martie 
1 aprilie 

23 aprilie 
La rra 


23 iunie ... 
24 iunie ... 
29 iunie ... 
1 iulie ...... 


16-16 as aceea se aaa 
20 iulie ...... 
21 iulie ... sai 
TIO Ri 


6 august .... 
15 august .. 
1 septembrie ... 
8 septembrie. esaciocionciasionsrasrcionesos 
9 septembrie; css 
14 septembrie . 
24 septembrie . 
14 octombrie ... 
25 october 
26 OTOMANO insine site avast 
8 noiembrie ..... 
11 noiembrie ... 
12-14 noiembrie 
14: nolembrle sii 
DIMDIEMDRILE: usodi 
25 noiembrie ... 
TOMOS raras 


Colindele ............ 


Nașterea lui lisus .. 


Mogul sonrcanoornaana 
3. 

Sărbătorile cu dată mobilă 
Paștele fudulul ...........ocoonmosmmm.. 80 
Amintiri arar 80 
Calendarul Paștelui ssis 81 


Sărbători calculate în funcție 
de Paști morsa 86 


Sîmbăta Părinților (Mosii de Iarnă) 86 
Postul Paștelui și sărbătorile din 

prima săptămînă memmrncnnennecnos 87 
Miezul Păresimilor . 


Mogii de Florii, Lazárul en 91 
A pă vastei tan 93 
Joia Mare eseueninnrinorrset 93 
Vinerea Mare cocinas 96 
Învierea și Duminica Paștelui .... 97 
Săptămîna Luminatá ..ommcmmommo. 97 
Duminica Tomii (Paștele mic) ... 98 
Repotinul serias 99 
Tudorusale ... a99 
Paștele Cailor ..... . 100 
Înălțarea (Ispasul) cocaina.» 100 


Mireasma frunzelor de nuc: 
Rusaliile 
În jurul Rusaliilor a 
Rustorl naaa 110 


4. 
Sărbătorile si orășenii 


Orașul inventator ... . 114 
Sărbători şi festivități .cccomcmocmo. 115 
Amestecul oamenilor si al 

Sărbătorilor resina 116 
Sárbátori mondializate . „118 


Cadouri isso 
Ce avem de fácut? 
Un ultim sfat înainte de încheiere 124 


Cuprins 


În aceeași serie: | 


128 


Thea Luca 
Ghidul gazdei perfecte 


Fie că sínteti salariată bugetară sau femeie de afaceri, 
fie că aveţi venituri modeste sau miliarde, puteți de- 
veni o gazdă perfectă. Ghidul de faţă vă oferă sfaturi 
de bun-simt și soluţii practice pentru orice împreju- 
rare. Nu vă mai trebuie decît puţin talent. 


Din sumar 


Cine si cum invită * Pregătirea casei în care primim e 
Cum se pune o masă clasică e Cum petrecem seara de 
Crăciun * Fastuoase mese de Revelion e Ouă de Paști 
si alte pregătiri culinare e Botezul + Logodna + O 
nuntă « ca la carte » e Înmormîntarea și comemorarea 
morţilor * Ziua de naștere e Petrecerile celor mici e 
Bairamul tinerilor e Sugestii de meniuri * Reţete 


Thea Luca trăiește în București și este de 35 de ani 
neíntrerupti soţie si de alți 30 mamă. De dragul sotu- 
lui si al fiului a învăţat să gătească atît de bine, încît a 
scris — împreună cu mătușa ei, Liliana Podoleanu — o 
carte de bucate pe care Editura Ceres a publicat-o în 
două ediţii. 

A studiat filologia si a lucrat ca profesoară, biblio- 
tecară, jurnalistă; în ultimii 20 de ani a fost muzeo- 
graf-coordonator la Muzeul Colectiilor de Artă din 
capitală. În această calitate, a trebuit să primească ne- 
numărate soţii de șef de stat venite în delegaţie oficială 
la București, de la Raisa Gorbaciov pînă la Regina Sofia 
a Spaniei. Iată de ce și-a consumat multe ore si zile din 
viață reflectínd la ce înseamnă să fii o gazdă perfectă. 
Îi plac poezia, pictura și pisicile bine crescute. Detestá 
suficiența, lipsa de umor si cîrteala împotriva a tot și a 
toate. 


Vasile Răducă 

Ghidul creștinului ortodox de azi 
Ghidul Părintelui Vasile Răducă s-a născut din între- 
bările noastre, ale celor lipsiţi de șansa unei educatil 
religioase: întrebări cu răspunsuri simple, despre pre- 
scriptiile creştine pentru viaţa de fiecare zi, și între- 
bări dificile, despre sensul acestor prescriptii si dogma 
care le-a generat. 
Explicate cu răbdare și interpretate din perspectiva 
vremurilor de azi, străvechile norme ale Bisericii or- 
todoxe devin ușor de înţeles și, poate, ușor de urmat. 


Din sumar 
De ce există azi mai multe Biserici e Cum ne com- 
portăm în biserică + Cum și de ce facem semnul 
Crucii e Cum trebuie sá ne rugăm * Ce este Liturghia 
e Cum ne alegem duhovnicul e Cine și cînd se poate 
împărtăși e Poziţia Bisericii faţă de sexualitate e 
Păcatul + Ce este dincolo de moarte? 


Părintele Vasile Răducă trăiește în București, este 
căsătorit si are doi copii. Slujeste la biserica Kretzu- 
lescu, al cărei paroh este. Enoriașii îl preţuiesc pentru 
seriozitatea cu care își îndeplinește responsabilitátile 
pastorale. 

Desi e încă tînăr, are o remarcabilă cultură teologică. 
A studiat în ţară, în Grecia și în Elveţia. Este doctor 
în teologie al Universităţii din Fribourg si al Institu- 
tului Teologic Universitar din București, unde predă 
teologia morală. A publicat două lucrări despre sfin- 
tul Grigorie de Nyssa și studii în revistele de specia- 
litate. A tradus din franceză, germană, latină și greacă 
pentru edituri de prestigiu. 

